Bankový sektor na Slovensku sa napriek jeho veľmi dobrej finančnej kondícii nevyhne dosahom prebiehajúcej ekonomickej a finančnej krízy, a preto aj VÚB banku čaká rok, kedy bude rozhodujúce, čo najlepšie sa presadiť na trhu. 
Ešte dôkladnejší prístup ku klientovi a jeho rastúca spokojnosť so službami banky sú tým smerom, ktorým sa banka plánuje uberať. 
Už naštartovaný spoločný projekt s materskou spoločnosťou„Počúvame vás na 100 %“ je práve zameraný na zvyšovanie kvality služieb a v konečnom dôsledku i udržiavanie trhových podielov, čo je prioritou banky v nasledujúcom roku 2009. 
K vyššej dôvere klientov by malo prispieť aj pokračovanie v zdokonaľovaní procesov, inovácii produktov či prehlbovaní distribučných kanálov banky aj zvyšovanie atraktívnosti kľúčových produktov v oblasti úverov aj vkladov. 
V záujme udržať si vysokú likviditu aj v roku 2009, sa zvýšená pozornosť banky bude naďalej sústreďovať na dopyt po vkladových produktoch, najmä na strane obyvateľstva. 
Ešte vyššia konkurencieschopnosť úverových produktov bude pre banku takisto rozhodujúca na retailovom trhu  
Na klesajúcom trhu firemných vkladov je pre banku rozhodujúce posilnenie pozície. 
V prostredí ekonomického útlmu sa nemenej významným cieľom banky stáva aj čo najkvalitnejšie riadenie rizika úverových obchodov. 
Preto bude VÚB klásť ešte väčší dôraz na manažment rizika. 
V neposlednom rade je dôležitou úlohou uchovanie dosiahnutej efektívnosti v kontrolných a podporných funkciách a procesoch. 
Cieľom banky je aj v roku 2009 udržať pomer prevádzkových nákladov k výnosom na uzde projekt Optimum, realizovaný v nedávnej minulosti, t. j. na prelome rokov 2006 a 2007. 
Rok 2009 je z hľadiska ekonomického vývoja ako i finančných trhov poznačený vysokou neistotou, preto je aj VÚB banka nútená monitorovať a prípadne i prehodnocovať svoje plánované finančné ciele. 
Avšak rast ziskovosti, i keď výrazne spomalený, banka očakáva aj v nepriaznivom období, k čomu smerujú jej obchodné ciele a priority.