Pri pohľade na uplynulý rok nachádzame rôzne externé faktory, ktoré zásadne ovplyvnili finančnú výkonnosť celého slovenského bankového sektora, ako aj VÚB, druhej najväčšej banky na trhu. 
Finančné výsledky VÚB banky na jednej strane oslabilo zavedenie nového bankového odvodu, na druhej strane bola banka vystavená turbulenciám na finančných trhoch v dôsledku pretrvávajúcich obáv z pokračujúcej dlhovej krízy v eurozóne. 
Začiatkom roka vstúpilo do platnosti nové legislatívne opatrenie, keď bol uložený osobitný odvod vybraných finančných inštitúcií vo výške 0,4 % najprv na vklady, ktoré neboli chránené Fondom ochrany vkladov, a neskôr na všetky pasíva všetkých slovenských bánk (v oboch prípadoch so základom na výpočet odvodu nezahŕňajúcim vlastný kapitál). 
V porovnaní s predchádzajúcim rokom výnosy klesli o 8 % predovšetkým v dôsledku neúrokových výnosov a prevádzkové náklady sa, naopak, zvýšili o 8 %, kde sa práve najviac premietol bankový odvod, ktorý tvoril 13,8 % z celkových nákladov. 
Bez vplyvu tohto odvodu prevádzkové náklady medziročne poklesli o 7 %. 
Bez tejto straty prevádzkové výnosy klesli o 1,5 % medziročne, čo predstavovalo po úprave o opravné položky, rezervy a dane 146,6 mil. eur. 
Bez všetkých týchto jednorazových vplyvov dosiahla skupina VÚB v roku 2012 pomerne úspešné výsledky. 
Z bankového odvodu a predaja zahraničných vládnych dlhopisov, sa banke podarilo v roku 2012 udržať hrubý zisk pred úpravou o opravné položky a rezervy vo výške298,2 mil. eur oproti 289,6 mil. eur v roku 2011 (medziročný nárast o 3 %). 
Takto očistený čistý zisk za rok by vzrástol o 0,5 %. 
Pomer nákladov a výnosov skupiny VÚB dosiahol 53 %, čo znamená nárast o 8 percentuálnych bodov, pričom 7,3 percentuálneho bodu z toho tvoril len bankový odvod. 
Pre skutočný obraz o efektívnosti skupiny by mal byť pomer nákladov a výnosov očistený aj od jednorazovej straty z obchodovania. 
Z hľadiska obchodného rozvoja banka podala v roku 2012 slušný výkon. 
Celkové aktíva skupiny VÚB vzrástli v priebehu roka takmer o 1 %. 
Vďaka silnej kapitálovej štruktúre VÚB naďalej dosahovala na vysoko konkurenčnom úverovom trhu pomerne priaznivý rast. 
Napriek ostrej konkurencii prevládajúcej na trhu zvlášť v retailovom segmente banka zaznamenala takmer 4 % rast celého úverového portfólia. 
Lenže obozretný prístup a snaha udržať riziko pod kontrolou neumožnili ešte rýchlejší rast. 
Napriek tomu sme úspešne dokázali posilniť svoju pozíciu na trhu úverov s podielom 19 % na konci roka 2012, čo predstavovalo ročný nárast o 0,3 percentuálneho bodu. 
Zároveň sme dokázali zachovať stabilnú likviditu, keďže pomer úverov ku vkladom sa takmer nezmenil a zostal na úrovni 97 %. 
Aj kvalita úverového portfólia ako jeden z nosných pilierov dlhodobo udržateľného rastu bola naďalej prísne sledovaná. 
V tejto súvislosti skupina VÚB znížila v priebehu roka podiel nesplácaných úverov o 0,6 percentuálneho bodu na 5,9 %. 
S cieľom ďalšieho posilnenia stability obchodného rastu sa zvýšil kapitál skupiny. 
Týmto krokom dosiahla VÚB skupina jednu z najvyšších kapitálových primeraností na slovenskom trhu j. úroveň, ktorá poskytuje viac priestoru na pokračovanie v obchodnom raste. 
Consumer Finance Holding, dcérska spoločnosť banky, ktorá prispela k rastu úverového portfólia stále sa rozširujúcim spektrom retailových klientov, tento rok poskytla o 15 % viac úverov pre domácnosti než rok predtým, keď dosiahla 9 % rast. 
CFH tým obhájila svoju pozíciu lídra na trhu spotrebného financovania. 
Na lízingovom trhu pokračovala dcérska spoločnosť banky VÚB Leasing, a.s., v dosahovaní solídnej výkonnosti s rastom lízingových aktív o 14 %. 
Správanie bánk v minulom roku, predovšetkým v prvom polroku 2012 bolo charakteristické honbou za vkladmi klientov. 
Jednou z najvyšších priorít bolo zlepšenie likvidity a tým vytvorenie pevného základu na rast úverov aj na úkor marží. 
V dôsledku ostrej konkurencie, hlavne v oblasti cien, sa priestor na expanziu na trhu s vkladmi do určitej miery zúžil, keď sa dramaticky zvýšili náklady na vklady klientov. 
Skupina VÚB zaznamenala rast vkladov o takmer 4 % oproti 3 % v predošlom roku, čím si udržala pozíciu druhej najväčšej banky na depozitnom trhu s podielom vo výške takmer 18 %. 
Lepšiu výkonnosť dosiahla VÚB na trhu podielových fondov prostredníctvom dcérskej spoločnosti VÚB Asset Management, ktorá zvýšila objem aktív o razantných 21 % a dosiahla tak zvýšenie svojho podielu na trhu zo 17,8 % na 19,1 %. 
Rovnaké výsledky dosiahla aj dôchodková správcovská spoločnosť VÚB Generali, d.s.s., ktorá je 50 % dcérskou spoločnosťou banky. 
Trhový podiel spoločnosti sa zvýšil zo 14,5 % na 14,7 % vďaka vyššiemu objemu aktív v správe, ktorý vzrástol v minulom roku o 21 %.