Reálna ekonomika počas uplynulého roka zaznamenala mierne oslabenie rastu, ale stále mala pozitívny vplyv na bankové prostredie. 
V roku 2019 HDP vzrástol o približne 2 % a pracovný trh sa aj naďalej posilňoval, pričom miera nezamestnanosti klesla na historické minimá. 
V roku 2020 očakávame pokračovanie trendu vývoja ekonomických premenných z roku 2019. 
Na druhej strane, čo sa týka úrokových sadzieb, nemôžeme očakávať žiadne zlepšenie v priebehu roka 2020. 
Z pohľadu strednodobého obchodného plánu sa budeme naďalej sústreďovať na jeho hlavné priority, ktorými sú zákazník a jeho skúsenosť, zamestnanci a ich angažovanosť a zameranie sa na prevádzkovú efektivitu. 
Zároveň, v súlade s trendom vrcholiaceho sklonu k úsporám domácností, sa sústredíme na finančné plánovanie. 
Za účelom ďalšieho zlepšovania skúsenosti a spokojnosti zákazníkov kladieme dôraz na nástroje moderného bankovníctva s cieľom urobiť každodenné úlohy spojené s financiami čo najjednoduchšími a čo najpohodlnejšími internetového a mobilného bankovníctva, na takmer všetko od základných platobných transakcií až po žiadosti o úver pre existujúcich, ale aj nových klientov. 
Naším cieľom je eliminovať papierovú administratívu a minimalizovať potrebu fyzickej návštevy pobočky. 
Kľúčovou úlohou pobočiek by potom malo byť poskytovanie služieb s vysokou pridanou hodnotou, ktoré sú buď komplexné, alebo zahŕňajú veľkú mieru poradenstva. 
Neoddeliteľnou súčasťou komplexného poradenstva bude finančné plánovanie. 
Keďže štatistické údaje naznačujú výrazný nárast finančných prostriedkov slovenských domácností v nadchádzajúcich rokoch, ako aj výrazné zvýšenie miery úspor, sústredíme sa na zlepšovanie konceptu „správy bohatstva“ a poskytovanie týchto služieb čo najväčšiemu počtu našich klientov. 
Bankové prostredie ešte nikdy nebolo takou veľkou výzvou ako dnes. 
Regulačný rámec si vyberá svoju daň v profitabilite, ako aj v obchodnej výkonnosti, prostredie nízkych úrokových sadzieb znižuje hlavnú položku príjmov bankového sektora a spomaľujúce tempo ekonomického rastu spolu s neistotou jednotlivcov a firiem v ekonomickom prostredí ovplyvňuje nielen súkromnú spotrebu, ale aj investície. 
Vo VÚB sme hrdí, že môžeme povedať, že vďaka nášmu agilnému správaniu sme zatiaľ dokázali reagovať tak, aby dopad na našich klientov, zamestnancov a na akcionárov bol minimálny. 
Táto úloha bude v roku 2020 ešte náročnejšia,ale my sme pripravení byť dôležitým a rešpektovaným hráčom udávajúcim trendy v slovenskom bankovom sektore. 
Navyše, VÚB bude aj naďalej klásť veľký dôraz na riadenie rizika, udržanie vysokej kvality úverového portfólia a zachovanie silného stavu likvidity. 
Skupina VÚB bude navyše venovať veľkú pozornosť proaktívnemu riadeniu kapitálu s cieľom podporiť cielený rast.