Spomalenie ekonomického rastu, prípadne až možná stagnácia spolu s bremenom bankového odvodu je stav, ktorému bude musieť čeliť bankový sektor, ako aj VÚB banka v roku 2013. 
Z roka na rok silnejšia konkurencia si vyžaduje ešte pozornejší prístup ku klientovi a väčšia spokojnosť klienta so službami banky je tým smerom, ktorým sa banka plánuje uberať. 
Sme odhodlaní pokračovať v spoločnom projekte s materskou spoločnosťou „Počúvame Vás na 100 %“, ktorý je zameraný práve na zvyšovanie kvality služieb a v konečnom dôsledku aj trhových podielov, čo zostáva prioritou banky aj na rok 2013. 
Našou víziou je stať sa „najlepšou bankou na slovenskom trhu z pohľadu našich klientov” a pokračovať vo vynikajúcom riadení našej ziskovosti a efektivity. 
V snahe splniť tento cieľ bude banka ešte podrobnejšie skúmať potreby klientov, aby bola schopná splniť ich čo najrýchlejšie a najjednoduchšie a zostala tak lídrom trhu z pohľadu klientov. 
Väčšia dôvera klientov by sa mala dosiahnuť tiež zlepšením procesov, inováciami produktov a zdokonalením distribučných kanálov banky. 
Strategickým cieľom v segmente retailových klientov zostáva zvyšovanie atraktívnosti kľúčových produktov v oblasti úverov a vkladov. 
V záujme udržať si vyššiu likviditu bude banka naďalej venovať zvýšenú pozornosť dopytu po vkladových produktoch, najmä na strane obyvateľstva. 
Pre banku bude naďalej rozhodujúca ešte väčšia konkurencieschopnosť úverových produktov na retailovom trhu cash management a platobný styk. 
Banka sa bude snažiť udržať si vedúce postavenie na trhu korporátnych vkladov. 
Zároveň sa bude banka snažiť udržať si historicky najvyšší podiel na trhu korporátnych úverov. 
Riziko nesplácania úverov sa môže zvyšovať v závislosti od skutočného vývoja ekonomiky. 
Preto bude VÚB v nasledujúcom roku naďalej klásť veľký dôraz na manažment rizika s cieľom udržať na uzde pomer nesplácaných úverov a zachovať vysokú kvalitu úverového portfólia aj v roku 2013. 
V neposlednom rade bude dôležitou úlohou zachovanie efektívnosti, ktorú sme dosiahli v kontrolných a podporných funkciách a procesoch. 
Banka si aj v roku 2013 kladie za cieľ udržať pomer nákladov k výnosom pod kontrolou a tým zostať jednou z najefektívnejších bánk v sektore. 
Rok 2013 prinesie pravdepodobne opäť veľa výziev. 
Napriek tomu VÚB je odhodlaná zvyšovať svoje výnosy a následne ziskovosť.