Všetky dlhopisy emitované VÚB, a.s., sú vo forme na doručiteľa, v zaknihovanej podobe. 
Za splatenie ich menovitej hodnoty a/alebo výplatu výnosov neprevzala záruku žiadna osoba.
Dlhopisy sú prevediteľné na nového majiteľa bez obmedzení.
Práva spojené s dlhopismi sa nachádzajú v emisných podmienkach a príslušnom prospekte cenných papierov a v platných právnych predpisoch Slovenskej republiky, najmä v zákone č. 530/1990 Zb. o dlhopisoch v znení neskorších predpisov, zákone č. 483/2001 Z. z. o bankách v znení neskorších predpisov a v zákone č. 566/2001 Z. z. o cenných papieroch a investičných službách v znení neskorších predpisov.
Spoločnosť v priebehu 1. polroka 2018 vydala Investičné certifikáty VÚB, a.s., 2021.
Tieto certifikáty boli vydané na účely splnenia záväzkov vyplývajúcich zo zákona č. 483/2011 Z. z. o bankách, v znení neskorších predpisov, v nadväznosti na Nariadenie EÚ č. 575/2013 o prudenciálnych požiadavkách pre úverové inštitúcie a investičné spoločnosti.
Investičné certifikáty emitované VÚB, a.s., sú vo forme na meno, v zaknihovanej podobe.
Za splatenie ich menovitej hodnoty a/alebo výplatu výnosov neprevzala záruku žiadna osoba.
K investičným certifikátom sa neviažu žiadne predkupné ani výmenné práva.
Investičné certifikáty nie sú voľne prevediteľné na iného majiteľa.
Práva spojené s investičnými certifikátmi sú obsiahnuté v platných právnych predpisoch Slovenskej republiky, najmä v zákone č. 566/2001 Z. z. o cenných papieroch a investičných službách, v znení neskorších predpisov, a v príslušných emisných podmienkach investičných certifikátov.  K 30. júnu 2018 VÚB, a.s., neemitovala ani nerozhodla o vydaní vymeniteľných dlhopisov, s ktorými je spojené právo výmeny za akcie alebo predkupné právo.
Prvý polrok 2018 bol ovplyvnený intenzívnou konkurenciou, a pokračujúcou úspešnou kampaňou VÚB, čo sa prejavilo výraznými nárastmi kľúčových produktov trhu.
Skupina VÚB vykázala za I. polrok 2018 prevádzkový zisk pred tvorbou opravných položiek vo výške 143,0 mil. €, pričom pomer nákladov k výnosom bez vplyvu bankového odvodu skončil na úrovni 43,56 %.
Kľúčové úrokové sadzby na finančných trhoch sa naďalej držali na úrovni historického minima a podobný vývoj kopírovali aj úrokové miery z úverov.
Zároveň nízke úrokové sadzby pri vkladoch klientov mali za následok oslabenie dopytu po vkladoch, ale do pozornosti sa pomaly začínajú vracať podielové fondy.
Zameriavanie bánk na poskytovanie úverov spôsobilo silný konkurenčný boj na trhu s úvermi pre klientov tak cenovou politikou, ako aj marketingovými kampaňami.
Výsledkom bolo udržanie vysokej dynamiky rastu trhu hypotekárnych a spotrebných úverov v porovnaní s rovnakým obdobím minulého roka.
Celkové konsolidované aktíva VÚB, a.s. sa zvýšili o 2,9 %, pričom úvery poskytnuté klientom dosiahli medziročný rast 11,1 %.
VÚB si tak udržala pozíciu druhej najväčšej banky na slovenskom trhu s podielom 19,3 % na celkových aktívach a 20,8 % na celkových úveroch klientom.
Zároveň prebehla úspešná integrácia dcérskej spoločnosť CFH do štruktúr VÚB banky, čo malo pozitívny vplyv na vývoj spotrebných úverov, v ktorých sme dosiahli trhový podiel 24,1 %.
Rovnako pozitívny vplyv mal na medziročný rast VÚB Leasingu integrácia Q-Car.
V prostredí ostrého konkurenčného boja si pri vkladoch banka udržala v prvom polroku 2018 stabilný trhový podiel na úrovni 18,0 %.
Tento vývoj bol dosiahnutý vďaka stabilnému rastu retailových vkladov, zatiaľ čo pri korporátnych vkladoch sa pozícia mierne oslabovala v súlade so stratégiou banky.  Objem bankových vkladov vo VÚB, a.s. sa v priebehu I. polroka 2018 zvýšil na takmer 10,2 mld. €, t.j. o 2,0 % medziročne viac.
Vklady retailových klientov, t.j. obyvateľstva aj živnostníkov sa vo VÚB banke zvýšili o 6,9 %, nakoľko výrazný nárast bežných účtov prevýšil prepad termínovaných vkladov.
Na celkových depozitách prijatých od retailových klientov sme medziročne dosiahli 15,1 % podiel na trhu.
Vklady korporátnych klientov VÚB s medziročným poklesom 3,5 % spôsobili oslabenie postavenia na trhu na 20,9 % pri nefinančných korporáciách a na 22,0 % pri celkovom korporátnom segmente.
V prvom polroku sme mali 251 tisíc kreditných kariet, čo znamená mierny pokles v porovnaní s minulým rokom.
Debetných kariet VÚB banka ku koncu júna evidovala 923 tisíc, čo je tiež mierny pokles a zároveň počet bezkontaktných kariet vrátane Sticker- oproti minulému roku vzrástol na viac ako 50 tisíc kusov.
Vývoj na trhu úverov na nehnuteľnosti sa niesol v uplynulom polroku 2018 naďalej v znamení ostrej konkurencie.
Výsledkom bol konkurenčný boj o získanie klienta v tejto oblasti aj napriek novým opatreniam regulátora.
VÚB banke sa v tomto prostredí podarilo držať jeden z najvyšších rastov hlavných produktov a jej podiel na trhu hypotekárnych úverov za 6 mesiacov roka 2018 sa posilnil na 23,7 %. Čo sa týka spotrebných úverov, vďaka úspešnému začleneniu CFH do štruktúr banky sa náš aktuálny trhový podiel drží na úrovni 24,1 %.
V porovnaní s vývojom na celom trhu, dosiahla VÚB banka za uplynulý polrok lepší vývoj vďaka čomu VÚB zvýšila trhový podiel na úroveň 18,4 %.
V segmente veľkých korporátnych klientov sme zaznamenali medziročný rast o 16,4 % a pri úveroch malým a stredným podnikom banka dosiahla medziročný rast o 2,3 %.  HDP v roku 2017 vzrástol o viac než 3 % a trh práce sa aj naďalej posilňoval, pričom miera nezamestnanosti klesla na historické minimá.
V roku 2018 očakávame o niečo silnejší rast reálnej ekonomiky.
Na druhej strane však bude prostredie úrokových mier aj naďalej hrať proti ziskovosti bankového sektora.
V roku 2018 sa neočakáva pokles oficiálnych úrokových mier ECB ani výnosov z dlhopisov, intenzívna konkurencia na slovenskom bankovom trhu však bude tlačiť úrokové miery na minimum.
VÚB sa preto bude aj naďalej sústrediť na znižovanie závislosti od činností založených na „príjmoch z úrokov“ a zlepšovanie svojich obchodných činností v oblasti poplatkov, približujúc sa tak k úrovni západoeurópskych krajín prostredníctvom inovácií a zavádzania nových produktov, spĺňajúcich nové potreby našich klientov.
Po zlúčení CFH s VÚB Bankou sa budeme zameriavať aj na posilňovanie potenciálnych synergií s CFH ako lídra na nebankovom trhu a skupiny VÚB.
Získaním ocenenia za najlepší mobilný banking v roku 2017 sa opäť potvrdilo, že naše kroky smerujúce k podpore a rozvoju digitálnych kanálov sú správne, a preto budeme pre našich klientov aj naďalej zlepšovať existujúce a zavádzať nové riešenia.
V našich pobočkách napríklad rozšírime používanie podpisových tabletov aj pre všetky druhy pôžičiek a vkladových produktov.
Naším cieľom je minimalizovať, prípadne eliminovať byrokraciu v našich procesoch.
Okrem toho budeme aplikovať všetky PSD2 činnosti aj prostredníctvom digitálnych kanálov.
V záujme neustáleho zlepšovania spokojnosti zákazníkov sa v oblasti retailu zameriame hlavne na získavanie nových zákazníkov a aktiváciu zákazníkov aktívni zákazníci prostredníctvom transakcií, zvyšovanie penetrácie produktov a poskytovanie niektorých nových služieb s pridanou hodnotou pre zákazníka i pre banku.
Ako sme už uviedli, chceme to dosiahnuť zlepšovaním modelu retailových služieb úspornejší a jednoduchší kontakt s klientom, napr. v podobe poskytovania služieb bez papierov či digitálneho  s uprednostňovaním samoobslužných služieb cez digitálne kanály IB a  alebo kontaktné centrum virtuálna poboč.
Kľúčovou úlohou pobočiek by malo byť poskytovanie služieb s vysokou pridanou hodnotou, ktoré sú buď komplexné alebo zahŕňajú veľkú mieru poradenstva. Štatistické údaje naznačujú výrazný nárast finančných prostriedkov slovenských domácností v nadchádzajúcich rokoch, ako aj výrazné zvýšenie miery úspor.
VÚB preto pracuje na koncepcii správy majetku v súlade s našou stratégiou „učiť“ ľudí sporiť a investovať svoje zdroje, keďže Slovensko vykazuje najnižší pomer úspor a príjmov spomedzi krajín EÚ.
V oblasti firemného bankovníctva si chce VÚB udržať pozíciu lídra na trhu a zamerať sa na ďalšie služby v rámci regionálnych bankových a pokladničných služieb pri globálnych transakciách.
Okrem zamerania na prevádzkovú efektívnosť, zvyšovanie produktivity distribučnej siete a alokácie zdrojov tam, kde vytvárajú hodnotu, sa sústredíme aj na relevantné príležitosti v oblasti projektového a realitného financovania na trhu pri primeranom riziku a návratnosti.
Pri získavaní nových klientov budeme užšie spolupracovať s našou materskou spoločnosťou Intesa Sanpaolo.
VÚB bude v roku 2018 aj naďalej klásť veľký dôraz na riadenie rizika, udržanie vysokej kvality úverového portfólia a zachovanie silného stavu likvidity.
Skupina VÚB bude navyše venovať veľkú pozornosť proaktívnemu riadeniu kapitálu s cieľom podporiť cielený rast.
Naša schopnosť identifikovať potreby klientov a promptne na ne reagovať bola v roku 2017 odmenená cenou Banka roka, ktorú udeľuje časopis Trend.
To nám ukázalo, že VÚB je moderná a flexibilná inštitúcia, ktorá dokáže promptne reagovať na nové výzvy v okolí.
Všetci si uvedomujeme, že rok 2018 prinesie nové a možno ešte väčšie výzvy a VÚB je pripravená im čeliť s ešte väčším elánom.  V priebehu daného obdobia nenastali dôležité udalosti, obchody ani zmeny, ktoré by významne ovplyvnili finančné postavenie a činnosť emitenta.
Vyhlasujem, že podľa svojich najlepších znalostí poskytuje priebežná účtovná závierka vypracovaná v súlade s osobitnými predpismi pravdivý a verný obraz aktív, pasív, finančnej situácie a hospodárskeho výsledku banky a spoločností zaradených do celkovej konsolidácie a že priebežná správa obsahuje pravdivý a verný prehľad vývoja a výsledkov obchodnej činnosti a postavenia banky a spoločností zahrnutých do celkovej konsolidácie spolu s opisom rizík a neistôt, ktorým čelí.  .