Uplynulý rok sa niesol pod vplyvom pomalšieho ekonomického rastu sprevádzaného vyššími inflačnými tlakmi a rastúcimi obavami z potenciálne obnovenej recesie. 
Obzvlášť druhá polovica roka bola mimoriadne turbulentným obdobím na finančných trhoch, keď sa vystupňovala neistota investorov okolo schopnosti niektorých krajín eurozóny udržať svoje fiškálne dlhy pod kontrolou. 
Pre bankový sektor na Slovensku, ako aj pre VÚB, bolo následne rozhodujúce, aký vplyv mal takýto vývoj a s ním spojené očakávania na trh úverov a vkladov. 
V dôsledku rastúcej hrozby ďalšej recesie zostali kľúčové úrokové sadzby na finančných trhoch v podstate na historických minimách a podobný vývoj kopírovali aj úrokové sadzby z úverov. 
Na druhej strane úrokové sadzby vkladov klientov sa zvyšovali v súlade s rastúcim dopytom po vkladoch zo strany bánk. 
Do centra pozornosti sa dostali stabilné zdroje, najmä vklady klientov, na financovanie rastu aktív. 
Výsledkom bol silný konkurenčný boj na trhu depozít, kde dopyt bánk po vkladoch prevýšil ponuku voľných finančných zdrojov klientov. 
Aj v takýchto podmienkach sa však VÚB podarilo vďaka vhodne zvolenej stratégii dosiahnuť skutočne úspešné výsledky. 
Neistota a z nej vyplývajúca väčšia obozretnosť a opatrnosť sa preniesli aj na trh hypotekárneho financovania. 
Hoci dopyt po nehnuteľnostiach a následne hypotekárnych úveroch v prvej polovici roka rástol,s blížiacim sa koncom roka postupne nová produkcia na trhu aj vo VÚB začala stagnovať. 
Úrokové sadzby z úverov na nehnuteľnosti sa začali pomaly zvyšovať v dôsledku rastúcich likvidných prirážok, čo sa následne premietlo na strane dopytu po hypotékach. 
VÚB sa na rozdiel od zvyšku trhu naďalej sústredila predovšetkým na poskytovanie klasických hypotekárnych úverov krytých hypotekárnymi záložnými listami, kde sme jasne potvrdili svoju pozíciu lídra na tomto trhu a zvýšili svoj trhový podiel zo 44,1 % na 46,5 %. 
Za kratší koniec sme však ťahali v ostatných úveroch na nehnuteľnosti, napriek tomu sme naďalej zostali najvýznamnejším poskytovateľom hypotekárnych úverov na trhu. 
Paradoxne, spotrebné úverovanie zaznamenalo lepšiu výkonnosť v roku 2011 v porovnaní s predchádzajúcim rokom. 
Zdá sa, že domácnosti v rámci udržania si spotreby pri vyšších cenách tovarov a služieb preukázali vyšší dopyt po spotrebných úveroch. 
Zároveň pre banky boli tieto nezabezpečené úvery s vyšším výnosom vcelku zaujímavou príležitosťou, ako dosiahnuť vyššie výnosy. 
Výsledkom bol vyšší rast spotrebných úverov ako pred rokom. 
Naopak, povolené prečerpania, ako aj úvery poskytnuté prostredníctvom kreditných kariet minulý rok v dôsledku slabšieho dopytu poklesli. 
Rýchlejší rast spotrebných úverov ako pred rokom dosiahla aj VÚB, ale v dôsledku vyššej obozretnosti v porovnaní s konkurenciou ako celkom bol tento rast, predovšetkým v druhej polovici roka, nižší ako na trhu. 
Aj vďaka tomuto prístupu sme si zachovali jedno z najkvalitnejších úverových portfólií s jednou z najnižších mier nesplácania úverov klientmi na trhu. 
Napriek neistote okolo budúceho makroekonomického vývoja sa firemnému segmentu na trhu úverov celkom darilo. 
Výrazné spomalenie rastu zisku korporácií sprevádzané poklesom dôvery v priemysle sa pozoruhodne až tak veľmi neprejavilo na dopyte po firemných úveroch. 
Naopak, vďaka nárastu dopytu firiem sa rast korporátnych úverov v podstate odrazil od dna z predchádzajúceho roka 2010. 
A práve VÚB banka dosiahla mimoriadne úspešné výsledky v úverovaní podnikov s rastom takmer trikrát vyšším ako na celom trhu najmä vďaka segmentu veľkých korporátnych klientov. 
Nepochybne v pozadí lepšieho vývoja ako na trhu stojí firemná kultúra banky, ktorá kladie dôraz predovšetkým na spokojnosť klientov s kvalitou poskytovaných služieb a na zvyšovanie ich dôvery. 
Presadiť sa na trhu v prostredí silnej konkurencie si čoraz viac vyžaduje väčšiu orientáciu na klienta. 
Vo VÚB banke sa prístup ku klientovi stal nevyhnutnou strategickou prioritou v rámci spoločného projektu s materskou spoločnosťou Intesa Sanpaolo „Počúvame Vás na 100 %“, ktorého základným cieľom je ďalšie skvalitňovanie klientskeho servisu. 
Preto banka pokračovala v ďalšom zlepšovaní procesov, inováciách produktov, redizajne širokej obchodnej siete pozostávajúcej z 207 retailových, 32 firemných pobočiek a 11hypotekárnych centier či v rozvoji alternatívnych distribučných kanálov. 
Dôkazom úspešnej obchodnej politiky je získanie viacerých cien v rôznych kategóriách súťaže Zlatá minca aj v roku 2011. 
V neposlednom rade VÚB dosiahla ocenenie „Banka roka“ udelené časopisom Trend, čím sa stala najlepšou bankou na Slovensku už po tretíkrát za sebou. 
Objem bankových vkladov vo VÚB dosiahol ku koncu roka 2011 hodnotu 7,5 mld.  €, o 3 % vyššiu oproti predchádzajúcemu roku hlavne vďaka vkladom obyvateľstva, finančných inštitúcií a vkladov nerezidentov. 
Vyššia miera úspor obyvateľstva a hlavne úrokové sadzby na termínované vklady sa prejavili na retailovom trhu depozít j. obyvateľstva aj živnostníkov, sa vo VÚB banke zvýšili o viac ako 6 %, t. j. len nepatrne menej ako na celom trhu, kde v uplynulom roku ešte viac dominovala ostrá cenová konkurencia. 
VÚB sa tak podarilo udržať trhový podiel na retailových vkladoch na úrovni 17,5 %. 
Mimoriadne turbulentný druhý polrok na finančných trhoch sa veľmi rýchlo premietol vo vývoji podielových fondov spol., klesol v priebehu roka o 25 %. 
Vďaka vyššiemu dopytu po termínovaných vkladoch s atraktívnejšími úrokovými sadzbami sa však väčšina zdrojov z podielových fondov v podstate presunula práve na termínované vklady j. o 0,4 percentuálneho bodu nižší ako pred rokom. 
Spomalenie ekonomického rastu a hrozba prípadnej ďalšej recesie a s ňou spojený pokles dôvery v priemysle pocítili firemné vklady, ktoré poklesli o približne 1 % medziročne, predovšetkým v segmente malých a stredných podnikov. 
Celkové vklady veľkých nefinančných korporácií dokonca dosiahli mierny rast o 1,5 % za rok. 
Banke sa však podarilo úbytok zdrojov z firemných vkladov viac ako kompenzovať nárastom vkladov z finančného sektora. 
Vďaka rastu týchto vkladov finančných inštitúcií o výrazných 25 % sa banke podarilo zvýšiť trhový podiel na celkových korporátnych depozitách na 18,7 % zo 17,3 % pred rokom. 
VÚB banka v roku 2011 pokračovala v skvalitňovaní služieb nonstop bankingu, medzi ktoré patrí služba Kontakt, Internet banking, Internet banking Plus, Mobil banking a Biznis banking decembru 2011 mala banka viac ako 737 000 klientov s aktivovanými službami elektronického bankovníctva. 
V porovnaní s rokom 2010 sme zaznamenali nárast počtu klientov so službami nonstop bankingu. 
V oblasti platobného styku došlo k nárastu počtu transakcií cez elektronické kanály o 34 %. 
Počas roka 2011 sme v službách nonstop bankingu zvýšili bezpečnosť v oblasti Internet banking Plus prostredníctvom zlepšenia šifrovacieho algoritmu. 
Dali sme klientom možnosť využívať na potvrdzovanie platieb SMS autorizáciu aj cez službu Kontakt a umožnili sme zriadiť SMS autorizáciu aj na zahraničné telefónne čísla. 
Zrýchlili a skvalitnili sme systém odpovedí na otázky klientov, ako aj systém získavania spätnej väzby od klientov pomocou nového formuláru v Internet bankingu. 
V roku 2011 sme v Kontaktnom centre opäť vybavili takmer 1 milión hovorov (prichádzajúce a odchádzajúce) a 42 000 emailových požiadaviek. 
Z uvedených čísel vyplýva, že trend uprednostňovania emailovej komunikácie pred telefonickou bol zaznamenaný aj v tomto roku. 
V rámci skvalitňovania riešenia telefonických, ako aj emailových požiadaviek klientov sme pokračovali v špecializovaní operátorov na jednotlivé produktové oblasti tak, aby klienti získali všetky potrebné informácie komplexne na jednom mieste. 
Rok 2011 v Kontaktnom centre bol aj rokom technologických inovácií; najdôležitejšou z nich bola výmena technológie, ktorou sme sa pripravili na ďalší rozvoj. 
V roku 2011 sme sa zameriavali na nové predajné aktivity, ktoré sa niesli v duchu kompletného zrealizovania predaja bez toho, aby musel klient navštíviť pobočku banky. 
V tomto trende budeme pokračovať aj celý rok 2012, pričom rozsah produktov a služieb, ktoré si klienti budú môcť kúpiť bez návštevy pobočky, plánujeme výrazne rozšíriť. 
Kontaktné centrum participuje aj na sprostredkovaní požiadaviek klientov, ktoré sa vybavujú v pobočkách. 
V počte takto sprostredkovaných požiadaviek sa nám v porovnaní s rokom 2010 podarilo dosiahnuť nárast o takmer 50 %. 
V uplynulom roku VÚB medzi prvými na trhu začala v spolupráci s Magistrátom hlavného mesta SR Bratislavy ponúkať občanom s trvalým pobytom v Bratislave novú neembosovanú debetnú platobnú kartu s možnosťou bezkontaktných platieb s názvom „Bratislavská mestská karta“ električenka, na cestovanie v bratislavskej mestskej hromadnej doprave, knižničný preukaz, elektronická vstupenka, karta na získanie zliav a benefitov. 
Bratislavská mestská karta je vydávaná bezplatne a jej hlavným benefitom sú zľavy v MHD, vďaka čomu Bratislavčania cestujú lacnejšie. 
Novinkou medzi platobnými kartami bola aj karta „Visa Inspire“. 
Ide o prvú spoločnú platobnú kartu vydávanú v rámci bankovej skupiny Intesa Sanpaolo. 
Táto medzinárodná neembosovaná debetná karta s bezkontaktnou technológiou umožní držiteľom jednoduchšie a rýchlejšie platby u obchodníkov. 
Hlavným benefitom pre klientov je bezplatný výber hotovosti v zahraničí z bankomatov skupiny Intesa Sanpaolo. 
Tieto výbery môžu klienti uskutočniť v týchto krajinách: Albánsko, Bosna a Hercegovina, Egypt, Chorvátsko, Maďarsko, Rumunsko, Rusko, Slovinsko, Srbsko, Taliansko, Ukrajina. 
V rámci skvalitňovania služieb klientom banka rozšírila služby úplného (100 percentného) inkasa dlžnej sumy aj na ďalšie produkty kreditných kariet MasterCard a American Express. 
Doteraz bola služba poskytovaná len ku kartám American Express Gold a k firemným kreditným kartám. 
Ku kartám v ponuke VÚB banky pribudla aj nová medzinárodná embosovaná platobná karta VISA Euro<26,ktorá je vydávaná v spolupráci s CKM SYTS a určená študentom a mladým ľuďom do veku 26 rokov. 
Osobitnou črtou tejto karty je, že ide o dvojitú kartu, ktorá spája funkciu platobnej karty a karty Euro 26 j. v 12 mesačných splátkach, zásluhou čoho klient neplatí poplatok za kartu jednorazovo.
K decembru 2011 mala VÚB s trhovým podielom na úrovni 23,3 % nainštalovaných 560 bankomatov,pričom v roku 2011 bolo 6 bankomatov nainštalovaných v nových lokalitách a 10 bankomatov premiestnených do iných lokalít, zaujímavejších pre našich zákazníkov. 
Zároveň bolo 52 starých bankomatov vymenených za nové bankomaty. 
Na všetky bankomaty boli nasadené nové služby dobíjania kreditu pre predplatené karty Funfón a Disney. 
Na zvýšenie bezpečnosti pri zadávaní PIN bola na bankomaty v roku 2011 nasadená bezpečnostná obrazovka s informáciou, ako bezpečne postupovať pri zadávaní PIN, spolu s uvedením najnovšej anti skimmingovej ochrany. 
V priebehu roka 2011 bolo u obchodníkov nainštalovaných 1 664 nových EFT POS terminálov. 
S celkovým počtom 7 689 EFT POS terminálov si banka zabezpečila 20,2 % podiel na slovenskom trhu, pričom v objeme transakcií predstavuje trhový podiel približne 24 %. 
Po roku výrazného rastu sa na trh úverov na nehnuteľnosti vrátila neistota, ktorá doľahla tak na vývoj dopytu, ako na vývoj ponuky na trhu. 
Kým v prvej polovici roka ešte pokračoval rastúci trend, v druhej polovici sa rast v podstate takmer zastavil. 
Výrazne drahšia likvidita neumožnila VÚB banke dosiahnuť excelentné výsledky z predchádzajúceho roka 2010. 
Zákonite sa táto situácia prejavila na slabšej výkonnosti hypotekárneho úverovania ako pred rokom amerických hypoték) sa vo VÚB banke zvýšili o takmer 10 % v porovnaní s 13 % rastom na trhu. 
S trhovým podielom nad 25 % si však banka udržala poprednú pozíciu na trhu hypotekárneho financovania. 
Navyše osobitne v hypotekárnych úveroch banka rástla rýchlejšie ako zvyšok trhu s nárastom trhového podielu o 2,4 percentuálneho bodu na 46,5 %, vďaka úspešnému predaju flexihypoték v objeme 549 mil.  €. 
Podobným trendom sa vyvíjali spotrebné úvery. 
V dôsledku paradoxne vyššieho dopytu po spotrebných úveroch sa rast týchto úverov vo VÚB banke zrýchlil na 9 % zo 7 % v minulom roku, s objemom poskytnutých Flexipôžičiek vo výške 550 mil.  €. 
Objem novo poskytnutých Flexipôžičiek navyše zaznamenal rast o 25 % v porovnaní s 13 % pred rokom, pričom počet obchodov sa zvýšil o 14 %. 
No aj napriek týmto vcelku úspešným výsledkom sa pozícia banky na trhu o cca 1 percentuálny bod oslabila. 
S trhovým podielom na úrovni 25 % si však naďalej držíme pozíciu druhej najväčšej banky v spotrebnom úverovaní na slovenskom trhu. 
Okrem toho naša dcérska spoločnosť Consumer Finance Holding osobitne poskytla spotrebiteľom 262 mil j. takmer o 9 % viac ako pred rokom, čo predstavuje len mierne oživenie (7 % v 2010). 
Na pokračujúci rast dopytu po firemných úveroch úspešne reagovala v uplynulom roku práve VÚB banka. 
Kým firemné úvery vykázali na trhu rast o 7 %, vo VÚB zaznamenali až 20 % dynamiku, a to predovšetkým vďaka veľkým korporáciám s rastom úverov o 19,5 % medziročne. 
Výsledkom bol rast trhového podielu z úverov nefinančným podnikom na takmer 17 % z 15 %. 
Na tomto pozoruhodnom raste sa podieľali úvery projektového financovania, ako aj financovania komerčných nehnuteľností a obchodu. 
Významný rast o 8 % sa navyše dosiahol aj v segmente malých a stredných podnikov. 
Špecifickú pozornosť si tiež zaslúži úverovanie municipalít, kde banka zásadne posilnila svoju pozíciu na takmer 12 % zo 7 % pred rokom, resp. 4 % pred dvoma rokmi. 
Na druhej strane, VÚB Leasing, ďalšia dcérska spoločnosť VÚB, preukázala solídny výkon na lízingovom trhu, kde dosiahla rast lízingových úverov o robustných 27 % v porovnaní s poklesom o 5,5 % v predchádzajúcom roku. 
V priebehu roka 2011 sprostredkovala VÚB banka domáce platby v objeme takmer 59 mld. € a zahraničné platby v objeme takmer 19,5 mld. €, čím si udržala významné postavenie na trhu v oblasti poskytovania služieb v platobnom styku. 
Kým v tuzemskom platobnom styku dosiahla 17 % podiel na trhu, v zahraničnom styku sprostredkovala 9 % všetkých platieb realizovaných v bankovom sektore.