Zlepšovanie kvality služieb a zvyšovanie trhových podielov pri neustávajúcom raste výnosov sú prioritou banky aj na rok 2008. 
Hoci retailoví klienti, živnostníci a segment malých a stredných podnikov ostávajú kľúčovými cieľmi, banka plánuje vyšší dôraz klásť aj na veľkých fiemných klientov. 
V tejto súvislosti má svoju úlohu zohrať rozvoj pražskej pobočky, ktorej pričinením sa má geografické pôsobenie banky vo väčšej miere rozšíriť aj na český trh. 
Špecifickou oblasťou na rok 2008 ostáva proces príprav na prijatie jednotnej európskej meny, ktoré sa očakáva 1. 1. 2009 a ktoré preverí koordináciu a pripravenosť všetkých útvarov v rámci celej inštitúcie. 
Cieľom banky je byť lídrom v oblasti prípravy bankového sektora a jeho klientov na príchod eura v roku 2009. s., bude ďalším z kľúčových projektov roku 2008. 
V neposlednom rade je dôležitou úlohou uchovanie dosiahnutej efektívnosti v kontrolných a podporných funkciách a procesoch, vďaka čomu by prevádzkové náklady mali byť aj v roku 2008 držané na uzde a pomer nákladov k výnosom by sa mal udržať pri 50 % hranici. 
Keďže plánovaný prechod na euro predpokladá negatívny vplyv na výnosy z obchodovania, čoraz vyšší dôraz sa kladie na rast výnosov z poplatkov a provízií a úrokových výnosov, kde kľúčovú úlohu zohráva zdravý rast úročených aktív, predovšetkým klientskych úverov a vkladov. 
V roku 2008 plánuje VÚB, a.s., dosiahnuť prevádzkový zisk 6,9 miliardy Sk, čo predstavuje oproti roku 2007 nárast o 9 %. 
Samotný hospodársky výsledok by mal presiahnuť 4,3 miliardy Sk.