Ako je uvedené na predchádzajúcich stranách, v roku 2021 sme zaznamenali ekonomické oživenie, ktoré bolo ale zároveň zmiernené ďalšími vlnami pandémie a zároveň krízou globálnych dodávateľských reťazcov. 
Na slovenskú ekonomiku malo silnejší efekt druhé spomínané, hlavne z dôvodu závislosti Slovenska od automobilového sektora, ktorý zažil najväčšie výpadky. 
Vďaka našej agilnej reakcii na bankové a makroekonomické prostredie sme v obchodnej oblasti dosiahli veľmi uspokojivú výkonnosť. 
V oblasti retailových pôžičiek sa nám podarilo kompenzovať vplyv neistoty spojenej s pandémiou, tvrdej konkurencie a náš trhový podiel ostal na uspokojivej úrovni 23,33 %. 
Pokiaľ ide o firemné úvery, naša pozícia na trhu sa posilnila z 18,3 % v decembri 2020 na 18,9 % v decembri 2021. 
Na strane vkladov sme si udržali vysoký medziročný rast netermínovaných vkladov (12,8 % v decembri). 
Bankové prostredie s historicky najnižšími úrokovými sadzbami a neistota klientov ovplyvnili klesajúci dopyt potermínovaných vkladoch vo VÚB, ako aj na celom trhu eur, čo bolo o 7,4 % viac ako v predchádzajúcom roku, a to najmä vďaka retailovým vkladom. 
Objem bežných účtov na retailovom trhu tento rok opäť rástol, kým termínované vklady pokračovali v zhoršujúcom sa trende. 
Spravované aktíva klientov vykázali nárast oproti predchádzajúcemu roku (o 20 % ročne vrátane Eurizonu), mierne pod úrovňou trhového rastu. 
Trhový podiel podielových fondov sa tak v roku 2021 mierne znížil o 34 bázických bodov. 
Trhový podiel celkového objemu vkladov od retailových klientov vrátane podielových fondov, bol na úrovni 19,0 %, čo predstavuje medziročný rast (z 18,9 % v decembri 2020). 
Vo firemnom segmente VÚB zaznamenala nárasto proti minulému roku, ale nižší v porovnaní s trhom, čím sa trhový podiel znížil o 0,3 %. 
Počas pandémie sa oblasť elektronického bankovníctva ukázala ako hlavná priorita pre budúci rozvoj. 
VÚB dosiahla skvelý výsledok pri reakcii na nové potreby našich klientov spojené s pandémiou. 
V roku 2021 sme dosiahli aj dôležitý míľnik v oblasti elektronického bankovníctva. 
Dosiahli sme úroveň jeden milión aktívnych klientov mobilného a internetového bankovníctva. 
V rámci aplikácie Mobile banking sme zaviedli množstvo vylepšení, ako napríklad možnosť autorizácie platby automatickým presmerovaním z webu do aplikácie. 
Rozšírili sme aj možnosť priameho volania / plánovania mítingu s osobným bankárom priamo z aplikácie aj pre klientov zo segmentu „upper mass“. 
V oblasti zdieľaných platieb sme uviedli funkciu Payme – automatické generovanie platobného linku / QR kódu, ktorý potom klient môže zdieľať cez SMS, čet alebo email. 
Výrazne sa rozšírili aj možnosti virtuálnej pobočky, ktoré priniesli vylepšenia, napríklad jednoduché kontaktovanie zamestnancov pobočky priamo prostredníctvom služieb mobilného/internetového bankovníctva a zavedenie viacerých zlepšení, vďaka čomu je užívateľská skúsenosť pre klienta oveľa jednoduchšia (zasielanie chýbajúcich dokumentov prostredníctvom mobilného a internetového bankovníctva bolo rozšírené o možnosť pridať viac dokumentov naraz, ako aj viac stranový sken a editácia, žiadanie o refinancovanie úveru). 
Skvalitnili sme a personalizovali aj push notifikácie a veľkú pozornosť sme venovali vylepšeniam 3D secure. 
Celosvetová pandémia mala a stále má vplyv aj na platobné karty. 
Vidíme to priamo v medziročnom porovnaní s predpandemickým rokom 2019, ako aj s rokom 2020. 
Počet výberov hotovosti klesol o 6,7 % v porovnaní s rokom 2020 a o 27,8 % v porovnaní s rokom 2019. 
Objem výberov síce vzrástol o 12,3 % oproti minulému roku, ale stále to znamená 8,8 % pokles voči 2019. 
Priemerná suma výberu vzrástla o 24 eur. 
Pokiaľ ide o platby kartou, napriek pandémii sa nám podarilo mierne rásť, s 12,7percentným zvýšením počtu transakcií a 17,6percentným zvýšením objemu. 
Pri pohľade na platby platobnými kartami pri internetových objednávkach, nárast je ešte výraznejší a síce počet transakcií sa zvýšil o 22,7 % a objem o 33,9 %. 
Počas roka 2021 sme zlepšovali a vylaďovali 2faktor 3DSecure autorizácie, vďaka čomu sú platby platobnými kartami pri internetových nákupoch jednoduchšie a bezpečnejšie ako predtým. 
V roku 2021 sme aj naďalej podporovali charitatívny projekt Dobrý anjel s cobrandingovou kartou MaestroDobrý anjel. 
Do konca roka sme vydali takmer 65 000 takýchto kariet miesto (20,8 %) aj v roku 2021. 
V uplynulom roku bol dôraz kladený na obnovu bankomatov, keď ich bolo 69 vymenených. 
Ku koncu roka 2021 sme mali dovedna 99 bankomatov s možnosťou vkladu, čo je o 9 viac oproti predchádzajúcemu roku. 
Aj napriek veľmi komplikovanej situácii súvisiacej s pandémiou, objem hotovostných výberov z bankomatov medziročne vzrástol o 5,5 % (počet transakcií poklesol o 5 %), ale pri porovnaní s rokom 2019 počet výberov sa prepadol o 24,8 % a objem o 5%. 
Objem vkladov vložených cez bankomat sa zvýšil až o 28,4 % oproti minulému roku. 
V priebehu roka 2021 sme inštalovali vyše 1 900 nových POS terminálov vrátane virtuálnych terminálov používaných v oblasti elektronického obchodu a samoobslužných terminálov využívaných v rôznych predajných automatoch alebo samoobslužných čerpacích staniciach. 
Pre zaistenie lepšej konkurencieschopnosti sme predstavili nové služby. 
Implementačný proces v rámci ecommerce bol zjednodušený a rovnako sme predstavili funkciu „push platieb“ (platba prostredníctvom linku). 
Aj naďalej sme sa sústredili na bezpečnosť a ochranu pred podvodmi. 
V roku 2021 kontaktné centrum vybavilo približne 521tisíc hovorov a 111tisíc spracovaných emailových správ. 
Naši klienti komunikovali s VÚB aj prostredníctvom Facebooku (1806 príspevkov), chatov (10tisíc chatových správ) a špecializovaných webových stránok (VÚB Otvorene – 385 príspevkov). 
Zjednodušili sme identifikáciu klienta pri hovore do Call centra. 
Zefektívnili sme autentifikáciu hovoru priamo z aplikácie mobile banking. 
Podľa potrieb klientov sme aj naďalej rozširovali zoznam služieb poskytovaných na diaľku. 
Ďalšia inovácia vynútená pandémiou boli video hovory. 
Aj naďalej pokračujeme v budovaní virtuálneho poskytovania služieb, keďže vidíme budúcnosť aj v poskytovaní služieb na diaľku. 
Vysoká kvalita kontaktného centra je neustále potvrdzovaná dobrými výsledkami prieskumov spokojnosti klientov (CSI). 
Nezabúdame ani na našich zamestnancov – možnosť práce z domu je už teraz nový štandard, čo zabezpečuje,že vyriešenie žiadosti klienta nie je ohrozené žiadnou neočakávanou karanténou alebo lockdownom. 
Vďaka tomu sme vždy k dispozícii pre našich klientov, ktorých vieme obslúžiť v pohodlí ich domova a bez zbytočného rizika. 
V roku 2021 pokračoval výrazný dopyt po hypotekárnych úveroch napriek ťažkému pandemickému prostrediu. 
Vo VÚB sme zaznamenali výrazný nárast v súlade s trhovou mierou rastu. 
Celkový objem hypotekárnych úverov vo VÚB (vrátane amerických hypoték) sa medziročne zvýšil o 9,8 %. 
S trhovým podielom 23,44 % si banka zvýšila už aj tak silnú pozíciu na hypotekárnom trhu. 
Objem spotrebiteľských úverov sa znížil, a to najmä pre výrazné zhoršenie súkromnej spotreby v dôsledku ekonomickej neistoty súvisiacej s pandémiou. 
Na úrovni skupiny objem spotrebiteľských úverov medziročne klesol o 8,7 %. 
V segmente firemných úverov VÚB Banka dosiahla lepšie výsledky ako ostatné subjekty na trhu. 
Kým objem firemných úverov na trhu vzrástol o 5,2 %, v prípade VÚB sa zvýšil o 8,6 % na úrovni banky a o 13,1 % na úrovni Skupiny, a to hlavne vďaka našim úverom poskytovaným finančným inštitúciám a verejnému sektoru. 
Objem úverov hlavným rezidentským nefinančným spoločnostiam vzrástol o 5,6 % na individuálnej úrovni a trhový podiel VÚB pri týchto úveroch medziročne stúpol na úroveň 16,9 %. 
Financovanie nehnuteľností vzrástlo o 3 %, objem úverov na financovanie projektov vzrástol o 12 % a objem úverov na financovanie obchodu sa prepadol o 19 %. 
VÚB Leasing, dcérska spoločnosť VÚB, zaznamenala mierny pokles aktív o 3,4 % najmä v dôsledku zníženej produktivity automobilového priemyslu.