Ako už bolo uvedené vyššie, prostredie pre bankový sektor v roku 2015 ovplyvnili rôzne faktory. 
Makroekonomické prostredie sa výrazné zlepšilo spolu s priaznivejšou skladbou ekonomického rastu. 
V roku 2015 sme zažili oživenie domáceho dopytu, výrazné zníženie nezamestnanosti a prostredie bez inflácie. 
Na druhej strane bezprecedentná intenzita hospodárskej súťaže v tomto roku viedla k predaju veľkého množstva produktov, najmä úverov na bývanie a spotrebných úverov. 
Obdobie nízkych úrokových sadzieb zredukovalo bankové marže a regulačný tlak pokračoval. 
Vďaka výrazne lepšiemu prostrediu a napriek trhovým prekážkam sme dosiahli dostatočné výsledky v obchodnej oblasti. 
V retailovom úverovaní sme sa sústredili na dosiahnutie maximálnych výsledkov na hypotekárnom trhu pred zavedením nového nariadenia zo strany centrálnej banky a zároveň sme upriamili našu pozornosť na spotrebné úvery. 
Zásluhou uvedených faktorov sme dosiahli medziročný nárast úverov na bývanie na úrovni 10,9 % a spotrebných úverov na úrovni 11,2 %. 
Vo firemnom segmente sa nám podarilo zvýšiť trhový podiel z 16,1 % v decembri 2014 na 16,8 % v decembri 2015. 
Okrem toho sme zvýšili úverové portfólio pre malé a stredné podniky o 21 %. 
V oblasti vkladov sme posilnili našu pozíciu v oblasti netermínovaných vkladov i podielových fondov. 
Bankové prostredie s historicky najnižšími úrokovými sadzbami ovplyvňuje klesajúci dopyt poterminovaných vkladoch vo VÚB, ako aj na celom trhu. 
Aby sme udržali krok, zameriavame sa na našu hlavnú víziu byť najlepšou bankou na Slovensku v spokojnosti klientov, pričom si chceme udržať vysokú úroveň ziskovosti a prevádzkovej efektivity. 
Pre splnenie tohto cieľa naša banka pozorne sleduje správanie zákazníkov a snaží sa identifikovať ich nové potreby, pretože zákazník je stále sebavedomejší a náročnejší a vyžaduje služby, ktoré mu uľahčujú život. 
Neustále sa snažíme poskytnúť viac informácií na mobilné telefóny a internetové bankovníctvo, obmedziť papierovanie a čo najviac znížiť čas strávený v pobočke. 
A nadovšetko sa zameriavame na spokojnosť klienta, spätnú väzbu a vzdelávanie prostredníctvom služieb alternatívnych kanálov. 
Objem bankových vkladov vo VÚB dosiahol ku koncu roka 2015 hodnotu 8,6 mld.  €, čo je o 8,8 % viac ako v predchádzajúcom roku zásluhou retailových a firemných vkladov. 
Na retailovom trhu vzrástli v tomto roku bežné účty, zatiaľ čo terminované vklady sa stali pre klientov menej atraktívne. 
Za týmto vývojom môžeme nájsť na jednej strane nízke úrokové sadzby na termínovaných vkladoch a na druhej strane presuny termínovaných vkladov do podielových fondov. 
Preto klientske aktíva v správe zaznamenali výnimočný nárast o 15,7 % v priebehu roka v porovnaní s trhovým nárastom o 10,8 %. 
Trhový podiel v oblasti podielových fondoch sa tak zvýšil na 20,3 % v decembri 2015 oproti 19,7 % v decembri 2014. 
Trhový podiel celkových vkladov retailových klientov vrátane podielových fondov dosiahol úroveň 17,1 %. 
Vo firemnom segmente sa VÚB zamerala skôr na menších klientov ako na veľkých poskytovateľov finančných prostriedkov, čo vyústilo do poklesu trhového podielu o 0,33 % v porovnaní s koncom predchádzajúceho roku,ale na druhej strane to vylepšilo finančnú štruktúru banky. 
V porovnaní s predchádzajúcim rokom firemné vklady vzrástli o 15 %. 
VÚB banka pokračovala v roku 2015 v rozširovaní funkcií a skvalitňovaní služieb elektronického bankovníctva. 
Úspešne sme zaviedli nástroje na uľahčenie SEPA platieb, ako napr. 
IBAN skener a platby cez telefónne číslo. 
Zaviedli sme aj nový mobilný a používateľsky príťažlivý dizajn nonstop bankingu pre tablety prihlasovanie pomocou odtlačku prsta na vybrané zariadenia, internetové diskusie a možnosť aktivovať určité bankové služby bez nutnosti navštíviť pobočku. 
VÚB banka taktiež implementovala nástroje zamerané na spokojnosť klienta, spätnú väzbu (Net Promoter Score – miera lojality klientov, Staffino v niektorých pobočkách) a vzdelávanie (iPoradca). 
Na podporu tejto iniciatívy sme zaviedli bezplatné internetové pripojenie v 100 pobočkách. 
VÚB sa neustále snaží realizovať a uspokojovať potreby svojich klientov a poskytovať im inovačné produkty. 
V decembri 2014 sme na trhu predstavili nový produkt VISA Inspire mobilné platby, debetnú kartu v mobilnom telefóne. 
Hlavným cieľom projektu VISA Inspire bolo ponúknuť zákazníkom VÚB nový spôsob narealizovanie bezkontaktných platieb mobilným telefónom prostredníctvom technológie NFC. 
V roku 2015 VÚB naďalej modernizovala karty pre bezkontaktné technológie. 
V novembri 2014 začala VÚB vydávať novú exkluzívnu kreditnú kartu MasterCard World s mnohými výhodami. 
Jednou z výhod je služba Money Back, ktorá vracia späť 1 % z každého nákupu. 
V máji 2015 VÚB uviedla novú osobitnú výhodu – službu Money Back plus 4 % v deň narodenín držiteľa karty MasterCard World. 
VÚB zostáva exkluzívnym vydavateľom kreditných kariet American Express na celom území Slovenskej republiky zmenu PIN kódu alebo dobitie telefónnej predplatenej karty. 
VÚB začala vydávať karty Blue od American Express ako súčasť účtu, takže držiteľ karty má kartu bez ročného poplatku. 
VÚB si s 572 bankomatmi a 21 % neustále udržiava druhé miesto na slovenskom trhu. 
V rámci zlepšenia dostupnosti bankových služieb bolo 8 miest nahradených novými s cieľom poskytnúť služby väčšiemu počtu zákazníkov. 
Vďaka úspechu služby u našich zákazníkov sme rozšírili bankomaty aj o službu vklad v hotovosti v 5 ďalších pobočkách banky, takže teraz banka prevádzkuje už 10 bankomatov s touto funkcionalitou. 
VÚB nainštalovala v priebehu roka 2015 viac ako 1 300 EFT POS terminálov pre obchodníkov. 
Všetky nové EFT POS terminály a 65 % celého portfólia banky má bezkontaktnú technológiu. 
V roku 2015 Kontaktné centrum vybavilo približne 725 000 hovorov a 70 000 emailov. 
Kontaktné centrum začalo komunikovať s klientmi cez internetovú diskusiu Chat a Facebook. 
Portfólio produktov, ktoré priamo predáva Kontaktné centrum cez telefón, sa rozšírilo o neživotné poistenie. 
Kontaktné centrum sa naďalej venuje aktivitám na stabilizáciu hypoték pomocou nových pilotných nástrojov a činností. 
V roku 2015 prevýšil dopyt po hypotekárnych úveroch už aj tak výrazný nárast na hypotekárnom trhu z roku 2014. 
Hlavnými dôvodmi tohto vývoja boli nízke úrokové sadzby a silné marketingové kampane. 
Celková výška hypotekárnych úverov VÚB (vrátane amerických hypoték) vzrástla v priebehu roka o 10,9 %. 
S trhovým podielom na úrovni 21,3 % si banka udržala silnú pozíciu na hypotekárnom trhu. 
Presnejšie povedané,zostali sme lídrom v hypotékach financovaných hypotekárnymi záložnými listami, kde trhový podiel bol naďalej nad úrovňou 40 %. 
Zvyšok trhu sa však viac sústreďoval na iné formy úverov na bývanie, ktoré nie sú financované hypotekárnymi záložnými listami. 
Spotrebné úvery naďalej rástli, a dokonca prekročili minuloročný rast vďaka zvýšenému dopytu a bez zmeny úverových podmienok. 
Medziročný nárast spotrebných úverov vo VÚB sa zrýchlil a dosiahol pozoruhodnú úroveň 11,2 %. 
Z dôvodu mimoriadneho rastu trhu mierne poklesol trhový podiel spotrebných úverov na stále uspokojivú úroveň 19,1 %. 
Okrem toho naša dcérska spoločnosť Consumer Finance Holding samostatne poskytla spotrebiteľom 430 miliónov € a udržala si podstatnú 12,6 % úroveň rastu. 
V roku 2015 VÚB vykázala lepšie výsledky v segmente firemných úverov ako zvyšok trhu. 
Zatiaľ čo firemné úvery na trhu vzrástli o 4,5 %, VÚB rástla o 10,2 % hlavne zásluhou poskytovania úverov vo všetkých segmentoch. 
Úvery tuzemským nefinančným korporáciám na trhu medziročne vzrástli o 8,9 %, vo VÚB o 4,7 %, a tak trhový podiel VÚB na týchto úveroch medziročne poklesol na 16,3 %. 
Úvery na projektové financovanie stúpli o 5 % a úvery na financovanie obchodu klesli o 18 %. 
VÚB Leasing, dcérska spoločnosť VÚB, dosiahla pozoruhodné výsledky na lízingovom trhu s minuloročným rastom lízingových aktív o 6,8 %.
