Ako už bolo uvedené na predchádzajúcich stránkach, post pandemické oživenie bude pokračovať ďalej v roku2022 rastom podporeným hlavne investíciami z EÚ fondov. 
Kríza globálnych dodávateľských reťazcov a ceny energií prispejú k výraznému nárastu inflácie v roku 2022 v priemere 5,7 %. 
Trh práce sa bude na pred krízové úrovne dostávať dlhšie ako HDP, ale beztak sa očakáva výrazný pokles miery nezamestnanosti. 
Naša dlhodobá priorita, ktorou je budovanie vzťahu s klientom, ostáva nezmenená. 
Strednodobý obchodný plán VÚB stojí stále na troch hlavných pilieroch: angažovanosť zamestnancov,  digitalizácia a zjednodušovanie a  alokácia zdrojov a efektivity. 
Popritom sa sústredíme na plnenie týchto priorít v súlade s ESG princípmi. 
Popritom naša HUB iniciatíva spájajúca VÚB Banku s maďarskou CIB Bank by mala priniesť ešte viac synergie z hľadiska regionálnej spolupráce (ako napríklad oblasti IT HUB ekosystému). 
Čo sa týka prvého bodu, sme pripravení pokračovať v rozvoji zdravého a uspokojivého pracovného prostredia,a to hlavne zdokonaľovaním smartwork konceptu, ale aj zachovaním hygienických štandardov, ktoré sme si osvojili v časoch pandémie. 
V súlade s naším zameraním na ESG princípy budeme klásť silný doraz na diverzitu a inklúziu. 
V neposlednom rade sa budeme zameriavať na zručnosti, ako aj na skúsenosť zamestnancov, keďže to je zárukou najlepšej hodnoty a zákazníckej skúsenosti pre klientov. 
Pokiaľ ide o digitalizáciu, neustále rozvíjame nástroje moderného bankovníctva s cieľom čo najviac uľahčiť a zjednodušiť každodenné finančné úlohy. 
V tejto súvislosti sa usilujeme o zvyšovanie efektívnosti už existujúcich digitálnych nástrojov a zavádzame ďalšie vylepšenia, napríklad: digitálny „onboarding“ prostredníctvom biometrie, zavedenie Digicalu,  pokračovanie implementácie digitálnych riešení aj do segmentu kolportážneho bankovníctva (digitálne ID, samoobslužný virtuálny portál) a (iv) ďalšie vylepšenia na základe užívateľskej spätnej väzby. 
V záujme ďalšieho zlepšenia našich interných procesov, budeme pokračovať v robotizácii a ďalšej digitalizácii interných procesov v súlade s IMI iniciatívou. 
Čo sa týka tretieho bodu, alokácie zdrojov a efektivity, budeme klásť doraz na udržateľnosť a minimálny dopad na životné prostredie. 
Sústredíme sa na manažment obeživa, IT procesy, efektívne využitie budov, robotizáciu a to všetko samozrejme v silnej kooperácii v rámci nášho HUB u. 
V neposlednom rade, VÚB ako zodpovedný člen komunity bude aj naďalej prinášať pridanú hodnotu aj mimo podnikateľskej sféry v súlade s naším zameraním na ESG princípy. 
Konkrétne máme na mysli v rámci internej komunikácie aj naďalej motivovať našich zamestnancov byť čo najzodpovednejšími vo vzťahu ku komunite, kde žijú a k životnému prostrediu. 
V rámci externej komunikácie budeme pokračovať v zmysluplných aktivitách prostredníctvom Nadácie VÚB aj projektu Zelená banka (napríklad udeľovanie environmentálnej ceny ATLAS alebo finančného a environmentálneho vzdelávania detí a mládeže.