Ako už bolo uvedené, rok 2023 bude plný výziev, neistoty a rizík, hlavne v súvislosti s nepredvídateľným vývojom vojenského konfliktu. 
Vysoké inflačné očakávania budú pokračovať aj v tomto roku a makroekonomický vývoj bude taktiež negatívne ovplyvnený. 
Naša dlhodobá priorita, ktorou je budovanie dlhodobého a pozitívneho vzťahu s klientom, ostáva nezmenená. 
Strednodobý obchodný plán VÚB stojí stále na troch hlavných pilieroch: angažovanosť zamestnancov,  digitalizácia a zjednodušovanie a alokácia zdrojov a efektivity. 
Popritom sa sústredíme na plnenie týchto priorít v súlade s ESG princípmi. 
Čo sa týka prvého bodu, sústredíme sa na dve priority:  zlepšenie zamestnaneckej skúsenosti a zlepšenie kľúčových zručností tak zamestnancov, expertov ako aj manažérov. 
Prvé znamená dôraz na podporu rovnováhy medzi pracovným a súkromným životom a podporu duševného zdravia. 
Chceme zároveň priniesť aj nové agilné prístupy k práci a nové spôsoby flexibilnej práce. 
Čo sa týka druhej časti, predstavujeme novú „Stratégiu pracovnej sily a talentov“ s cieľom:Identifikácie oblasti pre budúci rozvoj s ohľadom na potreby bankového sektora; Definovanie kritických zručností (nielen kritických úloh) a implementáciu nástroja „Talent Analytics“. 
Pokiaľ ide o digitalizáciu, neustále rozvíjame nástroje moderného bankovníctva s cieľom čo najviac uľahčiť a zjednodušiť každodenné finančné úlohy. 
V tejto súvislosti sa usilujeme o zvyšovanie efektívnosti už existujúcich digitálnych nástrojov a zavádzame ďalšie vylepšenia, napríklad:  vylepšenie digitálneho „onboarding“ prostredníctvom biometrie,  zavedenie Digical u, ďalšie vylepšenia a inovácie sledujúce moderné trendy s cieľom spokojnosti klienta. 
Čo sa týka tretieho bodu, alokácie zdrojov a efektivity, budeme klásť doraz na udržateľnosť a minimálny dopad na životné prostredie. 
Sústredíme sa na manažment obeživa, IT procesy, efektívne využitie budov, robotizáciu. 
V neposlednom rade, VÚB ako zodpovedný člen komunity bude aj naďalej prinášať pridanú hodnotu aj mimo podnikateľskej sféry v súlade s naším zameraním na ESG princípy. 
Konkrétne máme na mysli v rámci internej komunikácie aj naďalej motivovať našich zamestnancov byť čo najzodpovednejšími vo vzťahu ku komunite, kde žijú a k životnému prostrediu. 
V rámci externej komunikácie budeme pokračovať v zmysluplných aktivitách prostredníctvom Nadácie VÚB aj projektu Zelená banka napríklad udeľovanie environmentálnej ceny ATLAS alebo finančného a environmentálneho vzdelávania detí a mládeže.