Vážení akcionári, klienti a obchodní partneri, zamestnanci, rok 2018 bol pre VÚB veľmi dobrým rokom. 
Skupina bola mimoriadne úspešná v komerčnej oblasti. 
Na trhu s úvermi skupina zvýšila objemy o 13,4 %, čím predstihla svoju už beztak silnú výkonnosť v predchádzajúcom roku a prerástla aj trh. 
Úspešná bola aj skupina pri zvyšovaní objemu klientskych vkladov o 12 %, pričom získala podiel aj na tomto trhu. 
V mene dozornej rady by som chcel poďakovať vedeniu a zamestnancom za tieto vynikajúce obchodné úspechy. 
Čo sa týka ziskovosti, prostredie s nízkymi úrokovými sadzbami pretrvávalo aj v roku 2018 a zabránilo tomu, aby sa otočila dynamika čistých úrokových výnosov. 
VÚB napriek tomu bojovala na mnohých frontoch, aby kompenzovala dopady poklesu globálnej marže a ubránila svoju ziskovosť. 
Okrem silného rastu objemov sa spoločnosť VÚB ďalej zlepšila v operačnej efektívnosti a kvalite úverového portfólia. 
Dôležité je, že v roku 2018 urobila VÚB významný krok smerom k vyváženejšiemu zloženiu príjmov a výrazne zvýšila čisté príjmy z poplatkov a provízií, ktoré medziročne vzrástli o takmer13 %. 
Vďaka týmto iniciatívam dosiahla Skupina VÚB slušný konsolidovaný čistý zisk vo výške 160,3 mil. 
€. 
Čo sa týka výhľadu, externé prostredie, v ktorom banka pôsobí, ostane náročné. 
Úrokové sadzby sa budú naďalej pohybovať v blízkosti historických miním, zatiaľ čo vyhliadky na dvojciferný rast objemu úverov slabnú s tým, ako sa saturuje slovenský retailový trh. 
Preto na dôležitosti stúpne hľadanie obchodných príležitostí VÚB mimo svojho domáceho trhu. 
Rovnako dôležitá bude ďalšia práca na posilňovaní efektívnosti a účinnosti prevádzkového modelu. 
V tomto ohľade nový obchodný plán spoločnosti Intesa Sanpaolo za roky201821, ktorý bol na verejnosť uvedený vo februári 2018,poskytuje VÚB silnú podporu ako strediska ISP pre strednú Európu, ktoré okrem Slovenska zahŕňa aj bankové trhy Českej republiky a Maďarska. 
Tento plán potvrdzuje, že spoločnosť Intesa Sanpaolo je aj naďalej dôrazne oddaná spoločnosti VÚB a bude jej naďalej poskytovať podporu, know-how a synergie, ktoré jej pomôžu napĺňať ciele. 
Ignacio Jaquotot, predseda dozornej rady