Vážení akcionári, klienti a obchodní partneri, zamestnanci, VÚB má za sebou ďalší úspešný rok. 
Banke sa podarilo naďalej posilňovať svoju pozíciu na úverových trhoch a udržať svoj podiel na depozitných trhoch. 
Skupina VÚB zlepšila už aj tak vynikajúci ukazovateľ ziskovosti a efektívnosti nákladov. 
Aj podľa hodnotení nezávislých externých pozorovateľov sa mimoriadne výsledky banky jednoznačne vymykajú konkurencii. 
Minulý rok VÚB získala dve prestížne ocenenia, ako dobrá banková inštitúcia na Slovensku. 
Tieto ocenenia jej udelili časopisy Euromoney a slovenský týždenník Trend. 
Rád by som v mene dozornej rady poďakoval manažmentu a zamestnancom za vynikajúce výsledky.Výsledky, ktoré dosahuje VÚB, vyčnievajú aj medzi ostatnými sesterskými bankami skupiny Intesa Sanpaolo.Musím tu zdôrazniť, že aj napriek pozitívnym očakávaniam mnohých bol rok 2010 ďalším ťažkým rokom pre mnohé trhy a národné hospodárstva v regióne. 
Takmer vo všetkých krajinách, v ktorých pôsobí skupina Intesa Sanpaolo, bolo stále cítiť vplyv krízy. 
Slovensku sa možno darilo lepšie z hľadiska zotavovania, ale ešte stále plne nenahradilo objem ekonomickej aktivity, o, ktorý prišlo v dôsledku krízy v predchádzajúcom roku.Samozrejme, takmer počas celého uplynulého roka pôsobili korporačný sektor aj domácnosti pod značným tlakom, ktorý nevyhnutne poznačil ich schopnosť včas plniť dlhovú službu a ovplyvnil dopyt po finančných službách. 
Pre banku zameranú na retailové bankovníctvo, akou je VÚB, vysoká nezamestnanosť zabránila aktívam rásť tak rýchlo, ako v pred krízovom období. 
Aj napriek tomu, keďže VÚB je banka pre reálnych klientov, podarilo sa jej nájsť a rozvinúť zdravé príležitosti rastu, ako napríklad na postupne sa zotavujúcich trhoch s nehnuteľnosťami a hypotékami. 
VÚB je lídrom v inováciách a vo flexibilite a dokázala obstáť v konkurencii pri uspokojovaní potrieb klientov, ktoré sa zmenili počas finančne a ekonomicky nestabilných časov.Ak sa pozrieme do budúcna, kľúčovým slovom pre rok2011 je rast. 
Ciele stanovené na tento rok a aj širší trojročný plán sú, samozrejme, ambiciózne. 
V tejto fáze by som chcel opäť zdôrazniť, že Intesa Sanpaolo je naďalej odhodlaná poskytnúť VÚB podporu. 
Kapitálové trhy a medzinárodná banková komunita vnímajú našu skupinu ako jednu z najstabilnejších a najpevnejších na svete. 
Vyšli sme z krízy silnejší ako ostatní a máme všetko, čo potrebujeme, aby sme boli medzi prvými, ktorí obnovia svoj rast. 
Máme kapitál, likviditu, produkty, a čo je najdôležitejšie, aj ľudský kapitál nevyhnutný na dosiahnutie týchto cieľov. 
A keďže poznám talent, odhodlanie a usilovnosť manažmentu a zamestnancov VÚB, som presvedčený, že spolu sa nám podarí dosiahnuť stanovené ciele.György Surányi, predseda Dozornej rady VÚB, a.s.