Na bankové prostredie malo v roku 2017 vplyv viacero faktorov.
Miera celkového makroekonomického rastu bola mierne nad 3 %, k čomu prispel najmä domáci dopyt.
Spotreba domácností napríklad vzrástla až o 4,0 %, čo je najrýchlejšie tempo od boomu pred rokom 2008.
Pokiaľ ide o trh práce, miera nezamestnanosti aj naďalej klesala a po prvýkrát v histórii sa dostala pod priemer EÚ.
Hlavnou výzvou na druhej strane je pokračujúci tlak na marže. Úrokové miery pri nových hypotékach a spotrebiteľských úveroch na Slovensku v roku 2017 naďalej klesali v dôsledku pretrvávajúcej konkurenčnej vojny.
Vďaka naším pohotovým reakciám na nové výzvy sme v obchodnej oblasti dosiahli veľmi uspokojivé výsledky.
Pokiaľ ide o retailové úvery, pokračovali sme vo výraznom zvyšovaní nášho podielu na trhu (o 70 bázických , k čomu prispel najmä rast objemu hypotekárnych úverov o 20,1 %.
V oblasti spotrebiteľských úverov sme dosiahli medziročný nárast takmer 5 %, treba však uviesť, že na novú produkciu mali negatívny vplyv nové právne predpisy týkajúce sa úverového rizika.
V oblasti korporátnych úverov náš trhový podiel stúpol z 18,3 % v decembri 2016 na 18,7 % v decembri 2017.
Okrem toho sme zvýšili naše úverové portfólio pre malé a stredné podniky o 7,9 %.
Pokiaľ ide o vklady, udržali sme si stabilné postavenie pri netermínovaných vkladoch.
Bankové prostredie s historicky najnižšími úrokovými mierami má vplyv na zníženie dopytu termínovaných vkladov vo VÚB i na celom trhu.  Objem klientskych vkladov vo VÚB koncom roku 2017 dosahoval 9,9 miliardy €, čo je o 3,9 % viac ako v minulom roku, a to vďaka retailovým aj korporátnym vkladom.
Na retailovom trhu zaznamenali bežné účty v tomto roku opäť rast, kým termínované vklady pokračovali v zhoršujúcom sa trende.
Spravované aktíva klientov vykazovali v porovnaní s predchádzajúcim rokom solídny vývoj (medziročný rast o 9,2 %), nedosiahli však mieru rastu na trhu (14,4 %).
V roku 2017 sa trhový podiel v oblasti podielových fondov oslabil o 73 bázických bodov.
Trhový podiel celkových vkladov od retailových klientov, vrátane podielových fondov, dosiahol 15,7 %, čo predstavuje stabilnú pozíciu v porovnaní s decembrom 2016 (15,7 %).
V korporátnom segmente zaznamenala VÚB uspokojivý rok s medziročným zvýšením objemu korporátnych vkladov o takmer 1 %.  V roku 2017 VÚB Banka pokračovala v rozširovaní funkcionalít a v zlepšovaní kvality elektronického bankovníctva.
V centre pozornosti boli nástroje na elimináciu tzv. papierovačiek, najmä Sign Pady (podpisové tablety), ktoré sa stretli s pozitívnou spätnou väzbou našich klientov a následne boli rozšírené na všetky pobočky.
Rozšírili sme možnosti internet bankingu a súčasne sme zaviedli možnosť otvorenia účtu pre neklientov prostredníctvom našej webovej stránky (vrátane aktivácie non-stop bankingu a žiadosti o debetnú kartu).
Naša aplikácia Mobile banking VÚB získala viacero ocenení a v roku 2017 sme dosiahli takmer 120-tisíc aktívnych užívateľov (70-tisíc užívateľov v roku 2016).
Vďaka tomu sa podiel úverov predávaných alternatívnymi distribučnými kanálmi zvýšil na takmer 15 % z celkového objemu predaných úverov.
V roku 2017 sme začali spoluprácu s dvoma novými pridruženými partnermi.  Hlavnou témou v oblasti obchodu s platobnými kartami v roku 2017 bola migrácia American Express na Mastercard.
Dôvodom migrácie bolo zrušenie zmluvy zo strany American Express vzhľadom na zmeny v ich obchodnom modeli.
Konečné rozhodnutie bolo prijaté koncom roku 2016 a v roku 2017 sme úspešne premigrovali platobné karty klientov z American Express na Mastercard s minimálnym dosahom na našich klientov.
V 1. štvrťroku sme zmenili a aktualizovali platobné karty Mastercard Standard a Mastercard World.
Zaviedli sme nové, lepšie cestovné poistenie a v prípade kariet MC World aj službu LoungeKey.
V lete (v 2. a 3. štvrťroku) sme medzi našimi klientmi realizovali kampaň na podporu dobrovoľnej migrácie.
Klienti si mohli zvoliť vhodný čas i produkt na účely migrácie.
V poslednom štvrťroku sme začali s finálnou migráciou u zvyšnej časti klientov.
VÚB úspešne realizovala aj iné aktivity: v lete sme zaviedli novú verziu aplikácie Visa Wave2Pay s novým dizajnom a i s novou funkciou – s možnosťou výberu peňazí z bankomatov VÚB – a zamerali sme sa aj na zvýšenie efektívnosti zavedením elektronických výpisov z účtov a postupným upustením od papierových výpisov.
V roku 2017 sme pokračovali v spolupráci s charitatívnou organizáciou Dobrý Anjel.
VÚB posielala 0,5 % hodnoty mesačných transakcií uskutočnených debetnými kartami Dobrý Anjel na charitu organizovanú Dobrým Anjelom, pričom za celý rok dosiahla celková suma opäť vyše 300 000 eur.
S celkovým počtom 577 bankomatov si VÚB aj v roku 2017 udržala 2. miesto na trhu (21 %).
Najviac pozornosti sme v uplynulom roku venovali bankomatom s možnosťou vkladu.
Koncom roku 2017 sme mali celkovo 37 bankomatov s modulom vkladania peňazí, čo je o 19 bankomatov viac v porovnaní s minulým rokom.
V roku 2017 sme dokončili aj prebudovanie portfólia POS terminálov, ktoré je dnes 100 % bezkontaktné.
Nainštalovali sme vyše 1 700 nových POS terminálov, vrátane 100 virtuálnych terminálov používaných internetovými obchodníkmi (terminály elektronického obchodu).
V oblasti nových produktov sme zaviedli bezobslužné terminály, ktoré sa využívajú v rôznych druhoch predajných automatov (napr. pri parkovaní, v termináloch na predaj cestovných lístkov vo verejnej doprave atď.) alebo na samoobslužných čerpacích staniciach.
Kontaktné centrum poskytovalo svoje služby klientom aj v roku 2017 a vybavilo 344-tisíc telefónnych hovorov a spracovalo 100-tisíc e-mailových správ.
Naši klienti komunikovali s VÚB bankou aj prostredníctvom chatu (5-tisíc  a odpovedali sme na viac ako tisíc správ na Facebooku.
Odpovede a rady sme poskytovali aj prostredníctvom www.vubotvorene.sk.
Dovtedajšie portfólio produktov, ktoré môžeme klientom poskytnúť cez telefón, sa rozšírilo o poistenie osobných vecí.
Výrazný dopyt po hypotekárnych úveroch v roku 2017 nepresiahol mieru rastu na trhu z roku 2016.
V rámci VÚB sme však zaznamenali významný nárast prevyšujúci rast celého bankového sektora.
Celkový objem hypotekárnych úverov VÚB (vrátane „amerických hypoték“) sa za posledný rok zvýšil o 20,1 %.
S trhovým podielom 23,5 % banka upevnila svoju už aj tak silnú pozíciu na trhu hypotekárnych úverov.
Ešte presnejšie, medzi konkurentmi sme počas roka dosiahli najlepšie posilnenie nášho postavenia na trhu.
Spotrebiteľské úvery naďalej rástli uspokojivým tempom napriek zmenám v procese schvaľovania.
Objem spotrebiteľských úverov vo VÚB dosiahol medziročný nárast o 4,7 %.
Na úrovni banky zaznamenala VÚB lepší vývoj ako na trhu a náš trhový podiel v oblasti spotrebiteľských úverov sa zlepšil o 26 bázických bodov na 19,9 %.  V oblasti korporátnych úverov dosiahol zvyšok trhu v roku 2017 lepšie výsledky ako VÚB skupina.
Kým objem korporátnych úverov vzrástol na trhu o 6,2 %, v rámci VÚB vzrástol o 8,1 % na úrovni banky a o 6,0 % na úrovni skupiny.
Objem úverov poskytnutých nefinančným podnikom však vzrástol o 10,6 % a trhový podiel VÚB v tejto oblasti úverov sa počas roka zvýšil na 16,3 %.
Financovanie nehnuteľností kleslo o 7 %, objem úverov na projektové financovanie o 6 % a objem úverov na financovanie živností klesol o 18 %.
VUB Leasing, dcérska spoločnosť VÚB, dosiahla za uplynulý rok významné výsledky na lízingovom trhu s nárastom prenajímaných aktív o 2,1 %.  Udalosti osobitného významu po skončení účtovného obdobia končiaceho sa 31. decembra 2017 v banke nenastali.
Reálna ekonomika mala aj počas uplynulého roka pozitívny vplyv na bankový trh.
HDP v roku 2017 vzrástol o viac než 3 % a trh práce sa aj naďalej posilňoval, pričom miera nezamestnanosti klesla na historické minimá.
V roku 2018 očakávame o niečo silnejší rast reálnej ekonomiky.
Na druhej strane však bude prostredie úrokových mier aj naďalej hrať proti ziskovosti bankového sektora.
V roku 2018 sa neočakáva pokles oficiálnych úrokových mier ECB ani výnosov z dlhopisov, intenzívna konkurencia na slovenskom bankovom trhu však bude tlačiť úrokové miery na minimum.
VÚB sa preto aj naďalej sústredí na znižovanie závislosti od činností založených na „príjmoch z úrokov“ a zlepšovanie svojich obchodných činností v oblasti poplatkov, približujúc sa tak k úrovni západoeurópskych krajín prostredníctvom inovácií a zavádzania nových produktov, spĺňajúcich nové potreby našich klientov.
Po zlúčení CFH s VÚB bankou sa budeme zameriavať aj na posilňovanie potenciálnych synergií s CFH ako lídra na nebankovom trhu a skupiny VÚB.
Získaním ocenenia za najlepší mobilný banking v roku 2017 sa opäť potvrdilo, že naše kroky smerujúce k podpore a rozvoju digitálnych kanálov sú správne, a preto budeme pre našich klientov aj naďalej zlepšovať existujúce a zavádzať nové riešenia.
V našich pobočkách napríklad rozšírime používanie podpisových tabletov aj pre všetky druhy pôžičiek a vkladových produktov.
Naším cieľom je minimalizovať, prípadne eliminovať byrokraciu v našich procesoch.
Okrem toho budeme aplikovať všetky PSD2 činnosti aj prostredníctvom digitálnych kanálov.
V záujme neustáleho zlepšovania spokojnosti zákazníkov sa v oblasti retailu zameriame hlavne na získavanie nových zákazníkov a aktiváciu zákazníkov (aktívni zákazníci prostredníctvom transakcií), zvyšovanie penetrácie produktov a poskytovanie niektorých nových služieb s pridanou hodnotou pre zákazníka i pre banku.
Ako sme už uviedli, chceme to dosiahnuť zlepšovaním modelu retailových služieb (úspornejší a jednoduchší kontakt s klientom, napr. v podobe poskytovania služieb bez papierov či digitálneho podpisu) s uprednostňovaním samoobslužných služieb cez digitálne kanály (internetové bankovníctvo a mobilné bankovníctvo) alebo kontaktné centrum (virtuálna pobočka).
Kľúčovou úlohou pobočiek by malo byť poskytovanie služieb s vysokou pridanou hodnotou, ktoré sú buď komplexné alebo zahŕňajú veľkú mieru poradenstva. Štatistické údaje naznačujú výrazný nárast finančných prostriedkov slovenských domácností v nadchádzajúcich rokoch, ako aj výrazné zvýšenie miery úspor.
VÚB preto pracuje na koncepcii správy majetku v súlade s našou stratégiou „učiť“ ľudí sporiť a investovať svoje zdroje, keďže Slovensko vykazuje najnižší pomer úspor a príjmov spomedzi krajín EÚ.
V oblasti firemného bankovníctva si chce VÚB udržať pozíciu lídra na trhu a zamerať sa na ďalšie služby v rámci regionálnych bankových a pokladničných služieb pri globálnych transakciách.
Okrem zamerania na prevádzkovú efektívnosť, zvyšovanie produktivity distribučnej siete a alokácie zdrojov tam, kde vytvárajú hodnotu, sa sústredíme aj na relevantné príležitosti v oblasti projektového a realitného financovania na trhu pri primeranom riziku a návratnosti.
Pri získavaní nových klientov budeme užšie spolupracovať s našou materskou spoločnosťou Intesa Sanpaolo.
VÚB bude v roku 2018 aj naďalej klásť veľký dôraz na riadenie rizika, udržanie vysokej kvality úverového portfólia a zachovanie silného stavu likvidity.
Skupina VÚB bude navyše venovať veľkú pozornosť proaktívnemu riadeniu kapitálu s cieľom podporiť cielený rast.
Naša schopnosť identifikovať potreby klientov a promptne na ne reagovať bola v roku 2017 odmenená cenou Banka roka, ktorú udeľuje časopis Trend.
To nám ukázalo, že VÚB je moderná a flexibilná inštitúcia, ktorá dokáže promptne reagovať na nové výzvy v okolí.
Všetci si uvedomujeme, že rok 2018 prinesie nové a možno ešte väčšie výzvy a VÚB je pripravená im čeliť s ešte väčším elánom.
Za rok 2017 banka eviduje prevádzkové náklady spojené s činnosťou v oblasti výskumu a vývoja v nevýznamnej výške.
VÚB, a.s. v priebehu účtovného roka 2017 nenadobudla vlastné akcie VÚB, a.s.  Spoločnosť v priebehu účtovného roka 2017 má vo svojom majetku akcie materskej účtovnej jednotky podľa § 22 ods. 3 zákona č. 431/2002 Z. z. o účtovníctve, v platnom znení, spoločnosti Intesa Sanpaolo S.p.A., so sídlom Piazza San Carlo 156, Turín, Taliansko, akcie ISIN IT0000072618, vydané v zaknihovanej podobe, kmeňové, na meno, menovitá hodnota jednej akcie je 0,52 € v počte 961 205 kusov.
Podiel ich menovitej hodnoty na základnom imaní spoločnosti je 0,116 %.
Dôvodom nadobudnutia týchto akcií je prijatie a implementácia politiky odmeňovania materskej jednotky ISP s platnosťou pre celú skupinu ISP v súlade s Kapitálovou smernicou CRD III (t. j. smernica 2010/76/EÚ, ktorou sa menila smernica o kapitálových požiadavkách).
V roku 2017 VÚB banka previedla 75 656 kusov v súlade s politikou odmeňovania materskej jednotky ISP.  Cieľom spoločnosti je, aby jej riziká boli v súlade s limitmi predpísanými regulátorom, materskou spoločnosťou a stanovenými interne.
Meranie úrokového rizika je uskutočňované prostredníctvom úrokových gapov a merania úrokovej citlivosti pre jednotlivé meny.
Zabezpečovacie deriváty slúžia k eliminácii úrokového rizika na úroveň, ktorá je v súlade s predpísanými limitmi.
Spoločnosť realizuje mikro a makro hedgingové obchody.  Zásady banky pre riadenie rizík majú za úlohu identifikovať a analyzovať existujúce riziká, stanoviť príslušné rizikové limity a monitorovať riziká aj dodržiavanie limitov.
Tieto zásady spolu so systémami pre riadenie rizík sú stanovené v dokumentoch Stratégia riadenie rizík, Smernica pre systém hodnotenia primeranosti vnútorného kapitálu a jednotlivých politikách, popisujúcich riadenia a meranie rizík vo VÚB banke (Credit Risk, Market Risk a Operational Risk Charter, atď).  Predstavuje riziko, že klient alebo protistrana finančného nástroja nedodrží svoje zmluvné záväzky, z čoho vyplynie pre banku riziko finančnej straty.
Vzniká hlavne z úverov klientom, pohľadávok voči bankám a z finančných investícií.
Banka považuje skutočné úverové riziko spojené s finančnými derivátmi za podstatne nižšie ako angažovanosť vypočítanú podľa úverových ekvivalentov. Úverové riziko vyplývajúce z obchodovania s cennými papiermi spravuje osobitne, ale vykazuje sa ako zložka angažovanosti voči trhovému riziku.  Je riziko zmeny v trhových cenách vyplývajúce napr. z úrokovej sadzby, akciových cien, výmenných kurzov a vplyvu tejto zmeny na výnosy banky, resp. na hodnotu ňou držaných finančných nástrojov.
Metóda Value-atRisk („VaR“) je hlavný nástroj, ktorý sa používa na meranie a kontrolu angažovanosti voči trhovému riziku v rámci obchodného portfólio banky.  Definícia operačného rizika podľa Basel II vylučuje strategické a reputačné riziko, ale zahŕňa právne riziko.
Právne riziko znamená riziko strát vyplývajúcich z porušenia zákonov a právnych predpisov, zo zmluvných záväzkov, resp. zo záväzkov mimo zmluvných podmienok, alebo z iných sporov.
Interný model banky Intesa Sanpaolo kombinuje všetky hlavné kvantitatívne (údaje o stratách z minulých období) a kvalitatívne informačné zdroje (analýza scenárov).
Banka používa tradičný model na transfer operačných rizík (poistenie) s cieľom zmierniť dôsledok akýchkoľvek nečakaných strát.  Udáva, v akej výške bude potrebné získať prostriedky na splnenie záväzkov súvisiacich s finančnými nástrojmi.
Banka dodržiava výšku v súlade s opatreniami NBS.
Všetky zásady a postupy súvisiace s likviditou podliehajú posúdeniu a odsúhlaseniu zo strany ALCO a materskej spoločnosti.
Kľúčové ukazovatele, ktoré banka používa pri riadení strednodobej a dlhodobej likvidity, vychádzajú z pravidiel definovaných v zákonoch a platnej európskej a lokálnej regulácii, ktorou sa banka musí riadiť (Single Rule Book).
Pri riadení spoločnosti banka dodržiava všetky zásady Kódex správy a riadenia spoločností na Slovensku (ďalej aj ako „Kódex“).
Predstavenstvo a dozorná rada sa zaviazali k všeobecnému zvyšovaniu úrovne corporate governance a prijali Kódex správy a riadenia spoločností na Slovensku v rozsahu najmä: Organizácia spoločnosti - Organizačný poriadok VÚB, a.s., Kompetenčný poriadok VÚB, a.s., podpisovanie vo VÚB, a.s.
Vzťahy medzi spoločnosťou a jej akcionármi - Stanovy VÚB, a.s.
Zverejňovanie informácií a transparentnosť Výbor pre audit, Nominačný výbor a Výbor pre odmeňovanie Prístup spoločnosti k akcionárom - Stanovy VÚB, a.s.
Cieľom riadiacich orgánov banky je prijímanie opatrení za účelom úplnej implementácie princípov Kódexu.
Kódex správy a riadenia spoločností na Slovensku je verejný prístupný na stránkach Stredoeurópskej asociácie správy a riadenia spoločností (Central European Corporate Governance Association – CECGA), www.cecga.org.sk.  Systém a metódy riadenia banky sa spravuje Pravidlami skupiny Intesa Sanpaolo, pokiaľ tieto nie sú v rozpore s právnymi predpismi a ustanoveniami Stanov banky.
Pravidlá upravujú postup a spôsob uplatňovania inštrukcií vydávaných skupinou Intesa Sanpaolo v súvislosti s výkonom, riadením a koordináciou činností skupiny Intesa Sanpaolo. Štruktúru výkonného manažmentu banky riadi predstavenstvo, ako štatutárny orgán banky prostredníctvom generálneho riaditeľa, zástupcu generálneho riaditeľa a vrchných riaditeľov úsekov, ktorí sú priamo podriadení predstavenstvu.
Oddelené riadenie rizík od bankových činností je v rámci organizačnej štruktúry banky zabezpečené prostredníctvom vytvorenia nezávislých útvarov zameraných najmä na oblasť riadenia trhových a úverových rizík. Činnosti súvisiace s vykonávaním investičných obchodov sú oddelené od činností súvisiacich s vykonávaním úverových obchodov.
Organizačná štruktúra určuje útvary, ktoré vykonávajú investičné obchody a útvary, ktoré vykonávajú úverové obchody.
Organizačné útvary vykonávajúce investičné obchody nesmú vykonávať úverové obchody a naopak. Činnosť týchto útvarov je podrobne upravená vo vnútorných predpisoch spoločnosti.  Sledovanie rizík pri vykonávaní bankových činností s osobami s osobitným vzťahom k banke zabezpečuje samostatný útvar oddelený od útvaru bankových činností.
Za ochranu pred legalizáciou príjmov z trestnej činnosti zodpovedá predstavenstvo, ktoré ju zabezpečuje prostredníctvom samostatného odboru banky.
Na zabezpečenie funkčného informačného systému, banka využíva podporu samostatného útvaru informačných technológií a prevádzky, ktorou vytvára podmienky rýchleho a bezpečného informačného systému banky.  Banke nie sú známe žiadne odchýlky od kódexu riadenia spoločnosti.
Systém vnútornej kontroly banky pozostáva z troch integrálnych úrovní:  Dozornej rady ako najvyššieho kontrolného orgánu banky.
Poradným orgánom Dozornej rady je Výbor pre audit, ktorého kompetencie sú vymedzené štatútom a v oblasti ekonomicko – finančnej sú nasledovné: kontrolovať najdôležitejšie účtovné záležitosti, vrátane zložitých a/alebo mimoriadnych transakcií, analyzovať koncoročnú súvahu a štvrťročné finančné výkazy, monitorovať prípravu finančných výkazov a dodržiavanie platného finančného rámca pre účtovníctvo a výkazníctvo.
Predstavenstva ako najvyššieho výkonného orgánu banky, zodpovedného za návrh, sledovanie a zavedenie vhodného a účinného systému vnútorných kontrol a vnútorných predpisov, zásad a postupov ako aj dodržiavanie vonkajších požiadaviek.
Výkonná úroveň je zabezpečovaná riadiacimi zamestnancami v súlade s Organizačným poriadkom VÚB, a.s.
Pozostáva z 2 stupňov: Generálny riaditeľ, Zástupca generálneho riaditeľa, Vrchní riaditelia úsekov v rámci obchodných, podporných a kontrolných útvarov v súlade s Organizačným poriadkom banky.
Riadiaci manažéri každý manažér je zodpovedný za dodržiavanie vnútorných a všeobecne záväzných právnych predpisov, smerníc, zásad a postupov uplatňovaných v banke.
Kontrolná úroveň je zabezpečovaná povereným nezávislým odborom Vnútornej kontroly a vnútorného auditu banky.
Systém riadenia rizík je tvorený: Dozornou radou ako zástupcom akcionárov.
Dozorná rada je hlavným kontrolným orgánom, ktorý dohliada na predstavenstvo a realizáciu obchodných činností skupiny. 
Predstavenstvom, ktorý ako štatutárny orgán určuje výkonné riadenie skupiny VÚB.
Takisto je zodpovedné za vytvorenie zdravých obchodných praktík a strategických plánov, čo predpokladá kolektívne porozumenie charakteru obchodného prostredia a rizík s tým spojenými. Členovia predstavenstva majú dostatočnú úroveň znalosti oblastí, v ktorých banka pôsobí a za ktoré nemusia nutne byť zodpovední.
Očakáva sa, že všetci členovia Predstavenstva banky majú praktické skúsenosti v oblasti finančných trhov alebo z ich doterajších obchodných/pracovných aktivít získali dostatočné profesionálne skúsenosti, ktoré súvisia s oblasťou bankovníctva.
Predstavenstvo stanovuje štruktúru výkonného vedenia skupiny VÚB.
Výkonnú funkciu tvoria všetci zamestnanci v manažérskej funkcii a pozícii v rámci skupiny, pričom každý manažér je zodpovedný za dodržiavanie interných a externých smerníc, politík, procedúr a zákonov, ktoré upravujú operácie bánk a/alebo skupiny.
Najdôležitejšie riadiace výbory banky, ktoré vykonávajú dohľad nad rizikami sú: Výbor pre riadenie úverového rizika Výbor pre aktíva a pasíva Výbor pre prevádzkové riziko Výbor pre koordináciu vnútornej kontroly Úverový výbor Výbor pre zavádzanie nových produktov Výbor pre riadenie problémových aktív Výbor pre riadenie projektového portfólia.
Banka stanovila hierarchiu dokumentov, ktoré vymedzujú riadenie rizika.
Predstavenstvo Banky schvaľuje Stratégiu riadenia rizík.
V zmysle tohto základného dokumentu predstavenstvo vypracovalo štatutárne dokumenty, v ktorých sú popísané zásady a postupy uplatňované pri jednotlivých rizikách vrátane riadiacich orgánov, na ktoré je delegovaná implementácia a presadzovanie týchto zásad a postupov.
Každý úsek si pri svojom vzniku vymedzuje sériu postupov, ktoré podrobne popisujú proces realizácie funkčných úloh.
Predstavenstvo vymedzilo stratégiu riadenia vzťahujúcu sa na všetky základné druhy rizík, s ktorými sa banka stretáva pri svojej činnosti.
Oddelené riadenie rizík od bankových činností je v rámci organizačnej štruktúry banky zabezpečené prostredníctvom vytvorenia nezávislých útvarov zameraných najmä na oblasť riadenia úverových, trhových a operačných rizík, zodpovedných za: nezávislé určenie a implementáciu štandardov a kritérií, týkajúcich sa úverových obchodov, investičných obchodov a obchodovania banky na vlastný účet, nezávislé sledovanie a zaznamenávanie rizík, ktorým je banka vystavená pri vykonávaní úverových obchodov, investičných obchodov a obchodovania na vlastný účet, nezávislé zastúpenie výkonu funkcie manažmentu rizík vo výboroch zaoberajúcich sa úverovými obchodmi, investičnými obchodmi a obchodovaním na vlastný účet.
Najvyšším rozhodovacím orgánom spoločnosti je valné zhromaždenie.
Rozhoduje o otázkach, ktoré kogentné ustanovenia právnych predpisov a Stanovy VÚB, a.s., zverujú do pôsobnosti valného zhromaždenia.
Riadne valné zhromaždenie VÚB, a.s. dňa 23. marca 2018 (RVZ) na svojom zasadnutí prerokovalo 10 bodov programu.
RVZ na svojom zasadnutí schválilo Výročnú správu VÚB, a.s. za rok 2017 tak, ako ju predložilo Predstavenstvo banky, Riadnu individuálnu účtovnú závierku VÚB, a.s. za rok 2017 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, Konsolidovanú účtovnú závierku VÚB, a.s. za rok 2017 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, rozhodlo o rozdelení zisku za rok 2017 v celkovej výške 160 021 242,39 € podľa návrhu predloženého predstavenstvom VÚB, a.s., a to dividendy akcionárom v čiastke 144 025 336,16 € a prídel do nerozdeleného zisku v čiastke 15 995 906,23 €. Ďalej, rozhodlo o výške, spôsobe a o mieste výplaty dividend a určilo rozhodujúci deň na určenie osôb oprávnených uplatniť právo na dividendu.
RVZ taktiež schválilo spoločnosť KPMG Slovensko spol. s r.o., so sídlom Dvořákovo nábrežie 10, 811 02 Bratislava za externého audítora VÚB, a.s. na rok 2018, schválilo zmenu Stanov VÚB, a.s. a tiež schválilo navrhnuté personálne zmeny v Dozornej rade.
Riadne valné zhromaždenie VÚB, a.s. dňa 24. marca 2017 (RVZ) na svojom zasadnutí prerokovalo 9 bodov programu.
RVZ na svojom zasadnutí schválilo Výročnú správu VÚB, a.s. za rok 2016 tak, ako ju predložilo Predstavenstvo banky, Riadnu individuálnu účtovnú závierku VÚB, a.s. za rok 2016 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, Konsolidovanú účtovnú závierku VÚB, a.s. za rok 2016 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, rozhodlo o rozdelení zisku za rok 2016 v celkovej výške 265 171 063,99 € podľa návrhu predloženého predstavenstvom VÚB, a.s., a to dividendy akcionárom v čiastke 72 020 143,19 € a prídel do nerozdeleného zisku v čiastke 193 150 920,80 €. Ďalej, rozhodlo o výške, spôsobe a o mieste výplaty dividend a určilo rozhodujúci deň na určenie osôb oprávnených uplatniť právo na dividendu.
RVZ taktiež schválilo spoločnosť KPMG Slovensko spol. s r.o., so sídlom Dvořákovo nábrežie 10, 811 02 Bratislava za externého audítora VÚB, a.s. na rok 2017, schválilo zmenu Stanov VÚB, a.s. Činnosť valného zhromaždenia spoločnosti sa riadi platnými Stanovami spoločnosti schválenými Valným zhromaždením a platnými ustanoveniami Obchodného zákonníka.
Do jeho pôsobnosti patrí:  rozhodnutie o zmene Stanov VÚB, a.s.,  rozhodnutie o zvýšení a znížení základného imania a rozhodnutie o poverení predstavenstva zvýšiť základné imanie podľa § 210 Obchodného zákonníka,  rozhodnutie o vydaní prioritných dlhopisov alebo vymeniteľných dlhopisov,  rozhodnutie o zmene práv spojených s ktorýmkoľvek druhom akcií banky a o obmedzení prevoditeľnosti akcií banky,  rozhodnutie o zrušení banky,  voľba a odvolanie členov dozornej rady, s výnimkou členov dozornej rady volených a odvolávaných zamestnancami banky  schválenie riadnej a/alebo mimoriadnej individuálnej a/alebo konsolidovanej účtovnej závierky, rozhodnutie o rozdelení zisku alebo úhrade strát a určení výšky tantiém,  rozhodnutie o rozdelení nerozdeleného zisku z minulých rokov a/alebo úhrady neuhradených strát minulých rokov,  rozhodnutie o použití rezervného fondu,  rozhodnutie o výške, spôsobe a mieste výplaty dividend a určení rozhodujúceho dňa na určenie osôb oprávnených uplatniť právo na dividendy,  rozhodnutie o skončení obchodovania s akciami spoločnosti na burze a rozhodnutie o tom, že spoločnosť prestáva byť verejnou akciovou spoločnosťou,  menovanie a odvolanie členov výboru pre audit, s výnimkou členov výboru pre audit, ktorí sú ustanovení dozornou radou,  rozhodnutie o ďalších otázkach, ktoré kogentné ustanovenia právnych predpisov a Stanov VÚB, a.s. zverujú do pôsobnosti valného zhromaždenia.
Na rozhodnutie o záležitostiach uvedených v bodoch a, b, c, e, k sa vyžaduje dvojtretinová väčšina hlasov akcionárov prítomných na valnom zhromaždení a musí sa o tom vyhotoviť notárska zápisnica.
Na rozhodnutie valného zhromaždenia o zmene práv spojených s niektorým druhom akcií a/alebo o obmedzení prevoditeľnosti akcií na meno sa vyžaduje aj súhlas dvojtretinovej väčšiny hlasov akcionárov vlastniacich tieto akcie.
Na rozhodnutie valného zhromaždenia o ostatných záležitostiach patriacich do rozhodovacej právomoci valného zhromaždenia sa vyžaduje väčšina hlasov prítomných akcionárov, pokiaľ Obchodný zákonník alebo Stanovy VÚB, a.s. neustanovujú inak.  Práva akcionárov a postup ich vykonávania ustanovujú právne predpisy a stanovy banky:  akcionár je oprávnený zúčastniť sa na valnom zhromaždení, hlasovať na ňom, požadovať na ňom informácie a vysvetlenia týkajúce sa záležitostí spoločnosti alebo záležitostí osôb ovládaných spoločnosťou, ktoré súvisia s predmetom rokovania valného zhromaždenia, a uplatňovať na ňom návrhy.  výkon hlasovacích práv akcionára môže byť obmedzený alebo pozastavený len na základe zákona č. 513/1991 Zb.
Obchodný zákonník v znení neskorších predpisov alebo osobitného právneho predpisu.  akcionár môže práva akcionára pri akciách vydaných v zaknihovanej podobe uplatniť na valnom zhromaždení, pokiaľ je oprávnený vykonávať tieto práva k rozhodujúcemu dňu určenému v pozvánke na valné zhromaždenie.
Rozhodujúci deň na uplatnenie práv akcionára je určený v súlade s právnymi predpismi.  akcionár môže vykonávať svoje práva na valnom zhromaždení osobne alebo v zastúpení na základe písomného plnomocenstva.
Pokiaľ je VÚB, a.s. verejnou akciovou spoločnosťou, môže byť splnomocnencom akcionára za podmienok ustanovených Obchodným zákonníkom aj člen dozornej rady spoločnosti.
Ak akcionár udelí plnomocenstvo na výkon hlasovacích práv spojených s tými istými akciami na jednom valnom zhromaždení viacerým splnomocnencom, spoločnosť umožní hlasovanie tomu zástupcovi, ktorý sa na valnom zhromaždení zapísal do listiny prítomných skôr.
Akcionári sú povinní riadiť sa primeranými požiadavkami stanovenými predstavenstvom, týkajúcimi sa náležitostí splnomocnenia a použitia elektronických prostriedkov, ktorými spoločnosť prijíma oznámenia o vymenovaní splnomocnenca, o zmene udeleného splnomocnenia a o odvolaní splnomocnenia, ktoré boli akcionárom oznámené v pozvánke na valné zhromaždenie a prostredníctvom internetovej stránky spoločnosti.  predstavenstvo je povinné každému akcionárovi poskytnúť na požiadanie na valnom zhromaždení úplné a pravdivé informácie a vysvetlenia, ktoré súvisia s predmetom rokovania valného zhromaždenia.
Ak predstavenstvo nie je schopné poskytnúť akcionárovi na valnom zhromaždení úplnú informáciu alebo ak o to akcionár na valnom zhromaždení požiada, je predstavenstvo povinné poskytnúť ich akcionárovi písomne najneskôr do 15 dní od konania valného zhromaždenia.
Písomnú informáciu zasiela predstavenstvo akcionárovi na adresu ním uvedenú, inak ju poskytne v mieste sídla spoločnosti.
Predstavenstvo môže akcionára vo svojej písomnej informácii alebo v odpovedi priamo na rokovaní valného zhromaždenia odkázať na internetovú stránku spoločnosti.
Ak internetová stránka neobsahuje požadovanú informáciu alebo obsahuje neúplnú informáciu, rozhodne súd na základe návrhu akcionára o povinnosti spoločnosti požadovanú informáciu poskytnúť.
Toto právo akcionára zanikne, ak ho akcionár neuplatní do jedného mesiaca od konania valného zhromaždenia, na ktorom požiadal predstavenstvo spoločnosti alebo dozornú radu spoločnosti o poskytnutie informácie.
Poskytnutie informácie sa môže odmietnuť, iba ak by sa jej poskytnutím porušil zákon alebo ak zo starostlivého posúdenia obsahu informácie vyplýva, že jej poskytnutie by mohlo spôsobiť spoločnosti alebo ňou ovládanej spoločnosti ujmu alebo ak obsah požadovanej informácie tvorí obchodné tajomstvo spoločnosti.
Nemožno odmietnuť poskytnúť informácie týkajúce sa hospodárenia a majetkových pomerov spoločnosti.
O odmietnutí poskytnutia informácie rozhoduje predstavenstvo počas rokovania valného zhromaždenia.
Ak predstavenstvo odmietne poskytnúť informáciu, rozhodne na žiadosť akcionára o povinnosti predstavenstva poskytnúť požadovanú informáciu počas rokovania valného zhromaždenia dozorná rada, na čas nevyhnutný na prijatie rozhodnutia dozornej rady môže predseda valného zhromaždenia na žiadosť dozornej rady prerušiť rokovanie valného zhromaždenia.
Ak dozorná rada rozhodne, že nesúhlasí s poskytnutím informácie, môže akcionár podať návrh na súd, aby rozhodol o tom, či je spoločnosť povinná požadovanú informáciu poskytnúť.
Toto právo akcionára zanikne, ak ho akcionár neuplatní do jedného mesiaca od konania valného zhromaždenia, na ktorom požiadal predstavenstvo spoločnosti alebo dozornú radu spoločnosti o poskytnutie informácie.  akcionár má právo na podiel zo zisku banky – dividendu (Rozhodujúci deň na určenie osôb oprávnených uplatniť právo na dividendu určí valné zhromaždenie, a to najskôr na 5. a najneskôr na 30. deň od konania valného zhromaždenia, pričom dividenda je splatná najneskôr do 60 dní od rozhodujúceho dňa).  banka je povinná vyplatiť dividendy akcionárom na svoje náklady a nebezpečenstvo, akcionár nie je povinný vrátiť banke dividendu prijatú dobromyseľne.  akcionár po dobu existencie banky, ani v prípade jej zrušenia, nie je oprávnený požadovať vrátenie svojich majetkových vkladov, ale v prípade likvidácie banky má nárok na podiel na likvidačnom zostatku.  Orgánmi VÚB, a.s., sú:  valné zhromaždenie,   dozorná rada,  predstavenstvo.  Najvyšším rozhodovacím orgánom spoločnosti je valné zhromaždenie.
Rozhoduje o otázkach, ktoré kogentné ustanovenia právnych predpisov a Stanovy VÚB, a.s., zverujú do pôsobnosti valného zhromaždenia.
Riadne valné zhromaždenie VÚB, a.s. dňa 23. marca 2018 (RVZ) na svojom zasadnutí prerokovalo 10 bodov programu.
RVZ na svojom zasadnutí schválilo Výročnú správu VÚB, a.s. za rok 2017 tak, ako ju predložilo Predstavenstvo banky, Riadnu individuálnu účtovnú závierku VÚB, a.s. za rok 2017 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, Konsolidovanú účtovnú závierku VÚB, a.s. za rok 2017 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, rozhodlo o rozdelení zisku za rok 2017 v celkovej výške 160 021 242,39 € podľa návrhu predloženého predstavenstvom VÚB, a.s., a to dividendy akcionárom v čiastke 144 025 336,16 € a prídel do nerozdeleného zisku v čiastke 15 995 906,23 €. Ďalej, rozhodlo o výške, spôsobe a o mieste výplaty dividend a určilo rozhodujúci deň na určenie osôb oprávnených uplatniť právo na dividendu a rozhodlo aj o výške dividendy pre akcionárov zo zisku banky za rok 2017 v sume 11,10 € na každú akciu s menovitou hodnotou 33,20 €.
RVZ taktiež schválilo spoločnosť KPMG Slovensko spol. s r.o., so sídlom Dvořákovo nábrežie 10, 811 02 Bratislava za externého audítora VÚB, a.s. na rok 2018, schválilo zmenu Stanov VÚB, a.s. a tiež schválilo navrhnuté personálne zmeny v Dozornej rade.
Riadne valné zhromaždenie VÚB, a.s. dňa 24. marca 2017 (RVZ) na svojom zasadnutí prerokovalo 9 bodov programu.
RVZ na svojom zasadnutí schválilo Výročnú správu VÚB, a.s. za rok 2016 tak, ako ju predložilo Predstavenstvo banky, Riadnu individuálnu účtovnú závierku VÚB, a.s. za rok 2016 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, Konsolidovanú účtovnú závierku VÚB, a.s. za rok 2016 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, rozhodlo o rozdelení zisku za rok 2016 v celkovej výške 265 171 063,99 € podľa návrhu predloženého predstavenstvom VÚB, a.s., a to dividendy akcionárom v čiastke 72 020 143,19 € a prídel do nerozdeleného zisku v čiastke 193 150 920,80 €. Ďalej, rozhodlo o výške, spôsobe a o mieste výplaty dividend a určilo rozhodujúci deň na určenie osôb oprávnených uplatniť právo na dividendu a rozhodlo aj o výške dividendy pre akcionárov zo zisku banky za rok 2016 v sume 5,55 € na každú akciu s menovitou hodnotou 33,20 €.
RVZ taktiež schválilo spoločnosť KPMG Slovensko spol. s r.o., so sídlom Dvořákovo nábrežie 10, 811 02 Bratislava za externého audítora VÚB, a.s. na rok 2017, schválilo zmenu Stanov VÚB, a.s.  Členov dozornej rady volí valné zhromaždenie spoločnosti.
Predstavenstvo VÚB, a.s., volí dozorná rada.
Všetci členovia predstavenstva a dozornej rady majú včasný prístup ku všetkým relevantným informáciám.
Počas finančného roka 2017 zasadalo Predstavenstvo VÚB, a.s., 25-krát a prijalo jedenásť 19 rozhodnutí formou per rollam.
Dozorná rada VÚB, a.s., zasadala počas finančného roka 2017 celkovo 4-krát a prijala sedem rozhodnutí formou per rollam.
Písomnosti s podrobnými informáciami sú distribuované v dostatočnom predstihu – pre predstavenstvo minimálne 3 pracovné dni, pre dozornú radu minimálne 10 dní pred termínom zasadnutia, aby sa zabezpečila schopnosť členov dozornej rady a predstavenstva vynášať kvalifikované rozhodnutia v jednotlivých záležitostiach. Žiaden z členov dozornej rady nie je členom Predstavenstva VÚB, a.s., ani nezastáva inú významnú riadiacu funkciu v banke.
S výnimkou členov dozornej rady zvolených zamestnancami člen dozornej rady nesmie byť zamestnancom VÚB, a.s.   preskúmava výročnú správu, riadnu, mimoriadnu, individuálnu a konsolidovanú účtovnú závierku a odporúča výročnú správu a riadnu, mimoriadnu, individuálnu a konsolidovanú účtovnú závierku na schválenie valnému zhromaždeniu,  schvaľuje návrh plánu rozdelenia zisku a/alebo zisku z minulých období,  schvaľuje pravidlá tvorby a použitia ostatných fondov tvorených VÚB, a.s.,  schvaľuje návrh plánu úhrady neuhradenej straty a/alebo neuhradených strát z minulých rokov,  schvaľuje návrhy na zmeny systému vnútornej kontroly a vnútorného auditu,  schvaľuje ročné plány činnosti a ročnú správu o výsledku činnosti útvaru vnútornej kontroly a vnútorného auditu,  preskúmava a schvaľuje pred predložením valnému zhromaždeniu predstavenstvom:  návrhy na zmenu stanov, a  návrhy na zvýšenie alebo zníženie základného imania VÚB, a.s., a/alebo na vydanie prioritných  dlhopisov alebo vymeniteľných dlhopisov podľa príslušných ustanovení Obchodného zákonníka,  volí členov predstavenstva a schvaľuje zmluvy o výkone funkcie členov predstavenstva,  schvaľuje akýkoľvek návrh na zvýšenie alebo zníženie základného imania VÚB, a.s.,  schvaľuje akúkoľvek významnú zmenu povahy podnikateľskej činnosti VÚB, a.s., alebo spôsobu, ktorým sa uskutočňuje podnikateľská činnosť VÚB, a.s., pokiaľ nie je už schválená v dokumente o očakávanej hospodárskej a finančnej situácii v príslušnom roku,  schvaľuje zásady odmeňovania pre vedúcich zamestnancov, ktorí priamo zodpovedajú predstavenstvu a dozornej rade, ako aj pre členov dozornej rady,   rozhoduje o ďalších otázkach, ktoré kogentné ustanovenia právnych predpisov a stanov zverujú do pôsobnosti dozornej rady.  Dozorná rada posudzuje najmä:  návrh predstavenstva na ukončenie obchodovania s akciami spoločnosti na burze a rozhodnutie o tom, že prestáva byť verejnou akciovou spoločnosťou,  informáciu predstavenstva o zásadných zámeroch obchodného vedenia spoločnosti na budúce obdobie a o predpokladanom vývoji stavu majetku, financií a výnosov VÚB, a.s.,  správu predstavenstva o stave podnikateľskej činnosti a majetku spoločnosti s predpokladaným vývojom.  Výbor pre audit mal k 31. decembru 2017 päť členov vrátane predsedu.
V roku 2017 zasadal výbor pre audit 4-krát.
Záležitosti, ktoré sú predmetom jeho rokovania, sa týkajú predovšetkým: zostavovania účtovnej závierky a dodržiavania osobitných predpisov, efektivity vnútornej kontroly a systému riadenia rizík v banke, súladu s požiadavkami regulátorov, auditu individuálnej účtovnej závierky a auditu konsolidovanej účtovnej závierky.
Výbor pre audit ďalej preveruje a sleduje nezávislosť audítora, predovšetkým služieb poskytovaných audítorom podľa osobitného predpisu, odporúča na schválenie audítora na výkon auditu pre banku a určuje audítorovi termín na predloženie čestného vyhlásenia o jeho nezávislosti.
Výbor pre audit pravidelne prizýval na svoje zasadnutia aj externého audítora banky.
Kontrolnú funkciu vo VÚB, a.s., vykonáva odbor vnútornej kontroly a vnútorného auditu banky, jeho práva a povinnosti, okrem tých, ktoré sú definované zákonom, určuje dozorná rada.
Odporúčanie a predchádzajúci súhlas dozornej rady sú podmienkou na vymenovanie alebo na odvolanie riaditeľa odboru vnútornej kontroly a vnútorného auditu banky, ako aj na stanovenie odmeňovania prislúchajúceho tejto funkcii.
Dozorná rada v roku 2017 prizývala na svoje rokovania predsedu výboru pre audit a riaditeľa odboru vnútornej kontroly a vnútorného auditu banky.
Výbor pre odmeňovanie Výbor pre odmeňovanie pôsobí vo VÚB banke od júla 2012.
Má 3 členov, ktorí sú členmi dozornej rady.
Výbor zasadá minimálne raz ročne.
Jeho hlavnými úlohami je nezávisle hodnotiť zásady odmeňovania vybraných funkcií (v súlade so zákonom o bankách) a ich vplyv na riadenie rizika, vlastné zdroje a likviditu, pripravovať rozhodnutia týkajúce sa odmeňovania vybraných funkcií vrátane rozhodnutí ovplyvňujúcich riziko a riadenie rizika v banke, ktoré má uskutočniť Predstavenstvo VÚB, brať do úvahy dlhodobé záujmy akcionárov, investorov a iných zainteresovaných strán banky pri príprave týchto rozhodnutí a dozerať na odmeňovanie vybraných funkcií.
Výbor pre riadenie rizika Výbor pre riadenie rizika bol založený rozhodnutím dozornej rady v septembri 2015.
Má 3 členov, dvaja z nich sú členmi dozornej rady.
Výbor pre riadenie rizika je súčasťou riadenia rizík primárne s dozornými, poradnými a podpornými útvarmi najmä pri monitorovaní systému riadenia rizík a stratégie riadenia rizík a ich implementácie. Členov predstavenstva volí a odvoláva dozorná rada.
Dozorná rada zároveň určí, ktorý z členov predstavenstva je predsedom, a pokiaľ bol určený podpredseda alebo podpredsedovia, zároveň určí ktorý z nich je podpredsedom alebo sú podpredsedami predstavenstva.
Predstavenstvo je štatutárnym orgánom riadiacim činnosť banky.
Je oprávnené konať v mene banky vo všetkých veciach a zastupuje banku voči tretím osobám, pred súdom a pred inými orgánmi, rozhoduje o všetkých záležitostiach banky, pokiaľ nie sú Obchodným zákonníkom a/alebo Stanovami VÚB, a.s. vyhradené do pôsobnosti iných orgánov VÚB, a.s.  Predstavenstvo, okrem iného, najmä:  vykonáva rozhodnutia valného zhromaždenia a dozornej rady,  zabezpečuje vedenie predpísaného účtovníctva a inej evidencie, obchodných kníh a ostatných dokladov VÚB, a.s.,  spravuje register emitenta cenných papierov,  predkladá valnému zhromaždeniu po predchádzajúcom súhlase a na odporúčanie dozornej rady na schválenie: zmenu stanov banky, návrhy na zvýšenie a zníženie základného imania a na vydanie dlhopisov, riadnu, mimoriadnu alebo konsolidovanú účtovnú závierku, návrhy na rozdelenie súčasného alebo nerozdeleného zisku z minulých rokov a/alebo návrhy na úhradu neuhradených strát z bežného roku alebo z minulých rokov, výročnú správu, návrh na schválenie alebo odvolanie audítora VÚB, a.s., na príslušné účtovné obdobie,  schvaľuje a pravidelne skúma Zásady odmeňovania banky.
Predstavenstvo zriaďuje niekoľko špecializovaných výborov najmä v súvislosti s riadením rizika, a to: korporátny úverový výbor, výbor pre riadenie aktív a pasív, výbor pre úverové riziko, výbor pre operačné  riziko, výbor pre zavádzanie nových produktov, výbor pre riadenie projektového portfólia, výbor pre riadenie rizikových pohľadávok a watchlist.  Počas roka 2017 zasadalo Predstavenstvo VÚB, a.s. 25-krát a prijalo jedenásť rozhodnutí formou Per rollam.
Predstavenstvo na svojich zasadnutiach riešilo operatívne problémy banky, obchodnú agendu, aktívne a pasívne obchodovanie banky, organizačné, právne a pracovnoprávne záležitosti.
Predstavenstvo za svoju činnosť zodpovedá dozornej rade a valnému zhromaždeniu.
Na svojich zasadnutiach prerokováva predložené materiály a rozhoduje o návrhoch na poskytnutie aktívnych obchodov, na stanovenie limitov angažovanosti voči klientom a ekonomicky spätým skupinám (ďalej len “ESS”) a na riešenie pohľadávok z týchto obchodov, vypracovaných jednotlivými odbormi úsekov alebo pobočkami, ktoré spĺňajú všetky potrebné podmienky určené príslušnými vnútornými predpismi banky pre aktívne obchody.
Zloženie výboru: generálny riaditeľ, zástupca generálneho riaditeľa, vrchný riaditeľ úseku Riadenie rizík, vrchný riaditeľ úseku Firemné bankovníctvo/ Retailové bankovníctvo, riaditeľ odboru Korporátne úverové riziko.
V sledovanom období Úverový výbor zasadal 52 – krát z toho 2 – krát mimoriadne.
Zabezpečuje plánovanú úroveň výnosnosti banky cez riadenie aktív a pasív a súčasne riadenie miery rizika, ktorá by mohla spôsobiť možnú stratu kapitálu banky.
Zloženie výboru: generálny riaditeľ, zástupca generálneho riaditeľa, vrchný riaditeľ úseku Firemné bankovníctvo, vrchný riaditeľ úseku Retailové bankovníctvo, vrchný riaditeľ úseku Riadenie rizík, vrchný riaditeľ úseku Financie, plánovanie a kontroling, riaditeľ odboru Riadenie bilancie a Treasury, riaditeľ odboru Compliance.
V sledovanom období Výbor pre aktíva a pasíva zasadal 16-krát, z toho 4 - krát mimoriadne.  Prerokováva dokumentáciu ohľadne Organizačného riadenia rizika a systému zásad a postupov v riadení úverových rizík a schvaľuje zmeny v nich, stanovuje a prehodnocuje úroveň rizika jednotlivých portfólií ako aj ich návratnosť a výnosy, limity angažovanosti podľa portfólií úsekov, produktov, splatností a mien, prehodnocuje pravidlá angažovanosti voči odvetviam, obchodným sektorom, geografickým regiónom, jednotlivým dlžníkom a ekonomicky spätým skupinám, prerokováva a rozhoduje o nových návrhoch na úverové produkty a o záležitostiach týkajúcich sa ratingu. Ďalej prehodnocuje a schvaľuje úroveň tvorby opravných položiek na úverové straty na portfólio klientskych aktív.
Zloženie výboru: generálny riaditeľ, zástupca generálneho riaditeľa, vrchný riaditeľ úseku Riadenie rizík, vrchný riaditeľ úseku Firemné bankovníctvo, vrchný riaditeľ úseku Retailové bankovníctvo.
V sledovanom období Výbor pre úverové riziko zasadal 12-krát.
Pôsobí ako Riadiaci výbor pre projekty zamerané na operačné riziko, vypracováva politiky, štandardy a metodiky týkajúce sa riadenia operačného rizika, prerokováva a schvaľuje návrhy modifikujúce tento rámec, monitoruje včasnú implementáciu rámca riadenia operačného rizika v rámci celej skupiny VÚB, a.s., prerokováva závažné interné prípady operačného rizika, schvaľuje opatrenia, ktoré majú implementovať jednotlivé útvary za účelom zníženia operačného rizika, monitoruje a vyhodnocuje realizáciu nápravných opatrení jednotlivými útvarmi, pripravuje a schvaľuje presun rizika a návrhy stratégie outsourcingu a poisťovacej politiky, pomáha pri tvorbe a definovaní limitov / tolerancii rizika a monitorovanie vystavenia voči riziku a dodržiavania limitov pridelených jednotlivým útvarom.
Zloženie výboru: generálny riaditeľ, zástupca generálneho riaditeľa, vrchný riaditeľ úseku Riadenie rizík, vrchný riaditeľ úseku Prevádzka a IT, vrchný riaditeľ úseku Financie, plánovanie a kontroling, riaditeľ odboru Compliance, riaditeľ odboru AML.
V sledovanom období Výbor pre prevádzkové riziko zasadal 5-krát z toho 1-krát mimoriadne.
Cieľom NPC je prerokovať a schvaľovať návrhy na zavedenie nových produktov pre oblasť finančných a kapitálových trhov ako aj firemného a retailového bankovníctva.
NPC prihliada na súlad predkladanej dokumentácie s platnými zásadami Systému riadenia trhových rizík a Implementácie nových produktov na úseku Firemné bankovníctvo a Retailové bankovníctvo.
Uvedené predpisy podrobne definujú politiku týkajúcu sa zavádzania nových produktov.
NPC vykonáva aktívne rozhodnutia a plní kontrolnú a schvaľovaciu funkciu v zmysle kompetencií schválených predstavenstvom NPC, ktoré sú uvedené v štatúte výboru.
Zloženie výboru: Členmi Výboru pre zavádzanie nových produktov s hlasovacím právom sú zástupcovia týchto funkcií v banke: zástupca GR, Riaditeľ úseku Riadenie rizík, Riaditeľ odboru Finančné a kapitálové trhy (vzťahuje sa len na produkty Treasury), Riaditeľ úseku Firemné bankovníctvo (vzťahuje sa len na firemné , Riaditeľ úseku Retailové bankovníctvo.
V sledovanom období Výbor pre zavádzanie nových produktov nezasadal.  Výbor vytvára platformu, ktorá prepája obchodnú a IT stratégiu (a jej priority) s operačným riadením obchodných priorít v kontexte plánovania zdrojov a kapacít IT.
Zloženie výboru: generálny riaditeľ, zástupca generálneho riaditeľa, vrchný riaditeľ úseku Retailové Bankovníctvo, vrchný riaditeľ úseku Firemné Bankovníctvo, vrchný riaditeľ úseku Prevádzka a IT, vrchný riaditeľ úseku Riadenie Rizík, vrchný riaditeľ úseku Financovanie, plánovanie a kontroling.
V sledovanom období Výbor pre riadenie projektového portfólia zasadal 12-krát.  Cieľom Výboru je definovanie a schválenie stratégie vymáhania jednotlivých transakcií a krytie opravnými položkami.
Zloženie výboru: Členmi Výboru s hlasovacím právom sú zástupcovia týchto funkcií v banke: generálny riaditeľ, zástupca generálneho riaditeľa, vrchný riaditeľ úseku Riadenie rizík, riaditeľ odboru Manažment rizikových pohľadávok.
V sledovanom období Výbor pre riadenie problémových aktív zasadal 12-krát.  Riadiaci a koordinačný orgán, ktorý vydáva pokyny do kľúčových oblastí banky s cieľom predísť, zmierniť a odstrániť vplyv mimoriadnej udalosti alebo krízovej situácie na obchodnú činnosť a dobré meno banky.
Zloženie výboru: generálny riaditeľ, zástupca generálneho riaditeľa, vrchný riaditeľ úseku Firemné bankovníctvo, vrchný riaditeľ úseku Retailové bankovníctvo, vrchný riaditeľ úseku Financie, plánovanie a kontroling, vrchný riaditeľ úseku Prevádzka a IT, vrchný riaditeľ úseku Riadenia rizík, vrchný riaditeľ úseku Ľudské zdroje, riaditeľ odboru Bezpečnosť, riaditeľ odboru Korporátna a marketingová komunikácia, vedúci štábneho útvaru Riadenie kontinuity činností, riaditeľ odboru Vnútorný audit a vnútorná kontrola banky, vedúci štábneho útvaru Sekretariát banky.  Cieľom Výboru pre koordináciu vnútornej kontroly je posilniť koordináciu a nástroje spolupráce medzi útvarmi spojené s vnútorným kontrolným systémom a umožniť integráciu procesu riadenia rizika.
Zloženie výboru: riaditeľ odboru Vnútorná kontrola a vnútorný audit banky, vrchný riaditeľ úseku Riadenie rizík, riaditeľ odboru Compliance, riaditeľ odboru AML, riaditeľ odboru Ľudské zdroje a Organizácia.
S akciou na meno, podľa všeobecne záväzných právnych predpisov a stanov banky je spojené právo akcionára podieľať sa na riadení VÚB, a. s., na podiel z jej zisku a z likvidačného zostatku pri jej zániku.
Všetky hypotekárne záložné listy emitované VÚB, a.s., sú vo forme na doručiteľa, v zaknihovanej podobe.
Za splatenie ich menovitej hodnoty a/alebo výplatu výnosov neprevzala záruku žiadna osoba.
K 31. decembru 2017 VÚB, a.s., neemitovala ani nerozhodla o vydaní vymeniteľných dlhopisov, s ktorými je spojené právo výmeny za akcie alebo predkupné právo.
Dlhopisy sú prevediteľné na nového majiteľa bez obmedzení.
Práva spojené s dlhopismi sa nachádzajú v emisných podmienkach a príslušnom prospekte dlhopisov a v platných právnych predpisoch Slovenskej republiky, najmä v zákone č. 530/1990 Zb. o dlhopisoch v znení neskorších predpisov a v zákone č. 566/2001 z. o cenných papieroch a investičných službách v znení neskorších predpisov.
Spoločnosť v priebehu účtovného roku 2017 vydala Investičné certifikáty VÚB, a.s., 2018 02, Investičné certifikáty VÚB, a.s., 2020, Investičné certifikáty VÚB, a.s., 2018 03 a Investičné certifikáty VÚB, a.s., 2020 02.
Tieto certifikáty boli vydané na účely splnenia záväzkov vyplývajúcich zo zákona o bankách č. 483/2011 z., v znení neskorších predpisov, v nadväznosti na Nariadenie EÚ č. 575/2013 o prudenciálnych požiadavkách pre úverové inštitúcie a investičné spoločnosti.
Investičné certifikáty emitované VÚB, a.s., sú vo forme na meno, v zaknihovanej podobe.
Za splatenie ich menovitej hodnoty a/alebo výplatu výnosov neprevzala záruku žiadna osoba.
K investičným certifikátom sa neviažu žiadne predkupné ani výmenné práva.
Investičné certifikáty nie sú voľne prevediteľné na iného majiteľa.
Práva spojené s investičnými certifikátmi sa nachádzajú v platných právnych predpisoch Slovenskej republiky, najmä v zákone č. 566/2001 Z. z. o cenných papieroch a investičných službách v znení neskorších predpisov a v príslušných emisných podmienkach investičných certifikátov.  Akcie sú voľne prevediteľné registráciou prostredníctvom CDCP SR a.s. alebo jeho člena.
Dlhopisy sú prevediteľné na nového majiteľa a nie je s nimi spojené žiadne predkupné alebo výmenné právo.
Kvalifikovaná účasť je aspoň 5 % na základnom imaní spoločnosti.
Akcionári disponujúci kvalifikovanou účasťou sú oprávnení požiadať predstavenstvo spoločnosti o zaradenie nimi určenej záležitosti na program rokovania valného zhromaždenia. Ďalej, akcionári s kvalifikovanou účasťou majú právo požiadať o zvolanie mimoriadneho valného zhromaždenia v súlade so Stanovami banky.
Okrem majoritného akcionára – Intesa Sanpaolo Holding International S.A.
Luxemburg – iný akcionár nemá kvalifikovanú účasť aspoň v 5-tich % na základnom imaní spoločnosti.  Majoritný akcionár - Intesa Sanpaolo Holding International S.A.
Luxemburg s podielom 97,03 % v spoločnosti má kvalifikovanú účasť na základnom imaní banky a teda má práva vyplývajúce mu z tohto postavenia.
Na žiadosť majoritného akcionára predstavenstvo zaradí ním určenú záležitosť na program rokovania valného zhromaždenia a má právo písomne požiadať Predstavenstvo spoločnosti o zvolanie mimoriadneho valného zhromaždenia v súlade so Stanovami banky.  Hlasovacie práva nie sú obmedzené.
Výkon hlasovacích práv akcionára môže byť obmedzený alebo pozastavený len na základe zákona č. 513/1991 Zb.
Obchodný zákonník v znení neskorších predpisov alebo osobitného právneho predpisu.
Banke nie sú známe uvedené skutočnosti.  Pravidlá pre vymenovanie a odvolanie členov predstavenstva banky a zmenu Stanov banky sú upravené v Stanovách banky v súlade s Obchodným zákonníkom v platnom znení, zákonom č. 483/2001 Z. z. o bankách v platnom znení a s Pravidlami skupiny Intesa Sanpaolo. Členov predstavenstva volí a odvoláva dozorná rada.
Dozorná rada zároveň určí, ktorý z členov predstavenstva je predsedom, a pokiaľ bol určený podpredseda alebo podpredsedovia, zároveň určí ktorý z nich je podpredsedom alebo sú podpredsedami predstavenstva.
V súlade s článkom 10.8 Stanov spoločnosti Dozorná rada určila a schválila počet členov Predstavenstva VÚB, a.s., na 7 (sedem) členov.
Rozhodnutie o zmene Stanov patrí v súlade s bodom 6.1 (a) Stanov VÚB, a.s. do pôsobnosti valného zhromaždenia.
Na rozhodnutie o zmene Stanov v zmysle bodu 6.1 (a) Stanov banky sa vyžaduje dvojtretinová väčšina hlasov akcionárov prítomných na valnom zhromaždení a vyžaduje sa, aby zápisnica z valného zhromaždenia bola vyhotovená vo forme notárskej zápisnice.
Právomoci štatutárneho orgánu sú v súlade so Stanovami banky a Obchodným zákonníkom.
Predstavenstvo je štatutárnym orgánom riadiacim činnosť VÚB, a.s.
Je oprávnené konať v mene VÚB, a.s. vo všetkých veciach a zastupuje VÚB, a.s. voči tretím osobám, pred súdom a pred inými orgánmi.
Predstavenstvo riadi činnosť VÚB, a.s. a rozhoduje o všetkých záležitostiach VÚB, a.s., pokiaľ nie sú právnymi predpismi a/alebo stanovami vyhradené do pôsobnosti iných orgánov VÚB, a.s. Štatutárny orgán banky nemá právomoci rozhodnúť o vydaní akcií alebo o spätnom odkúpení akcií.
O vydaní akcií alebo o spätnom odkúpení akcií rozhoduje Valné zhromaždenie na základe návrhu štatutárneho orgánu.
VÚB, a.s., neuzatvorila v sledovanom období takéto dohody nakoľko nenastala situácia v súvislosti s ponukou na prevzatie.  Nie sú uzatvorené žiadne dohody s členmi orgánov spoločnosti alebo zamestnancami, na základe ktorých sa im má poskytnúť náhrada, ak sa ich funkcia alebo pracovný pomer skončí v dôsledku ponuky na prevzatie.
Podmienky výkonu funkcie členov predstavenstva spoločnosti sú upravené v Zmluve o výkone funkcie člena predstavenstva v súlade s príslušnými ustanoveniami Obchodného zákonníka, zákona č. 483/2001 Z. z. o bankách, prijatými Zásadami odmeňovania a s ďalšími príslušnými právnymi predpismi.
Podmienky spolupráce medzi zamestnancami banky a spoločnosťou sú upravené v pracovných zmluvách uzatvorených v súlade s platným Zákonníkom práce a Kolektívnou zmluvou spoločnosti. Údaje o spoločenskej zodpovednosti sú uvedené vo Výročnej správe VÚB, a.s. za rok 2017 v časti Vybrané aspekty zodpovedného podnikania VÚB banky: https://www.vub.sk/sk/financne-ukazovatele/vyrocne-spravy/.
K 31. decembru 2017 VÚB, a.s., neeviduje získané subvencie z verejných zdrojov.
Vyhlasujem, že podľa svojich najlepších znalostí poskytuje účtovná závierka vypracovaná v súlade s osobitnými predpismi pravdivý a verný obraz aktív, pasív, finančnej situácie a hospodárskeho výsledku banky a spoločností zaradených do celkovej konsolidácie a že výročná správa obsahuje pravdivý a verný prehľad vývoja a výsledkov obchodnej činnosti a postavenia banky a spoločností zahrnutých do celkovej konsolidácie spolu s opisom rizík a neistôt, ktorým čelí..