Cieľom spoločnosti je, aby jej riziká boli v súlade s limitmi predpísanými regulátorom, materskou spoločnosťou a stanovenými interne.
Meranie úrokového rizika je uskutočňované prostredníctvom úrokových gapov a merania úrokovej citlivosti pre jednotlivé meny.
Zabezpečovacie deriváty slúžia k eliminácii úrokového rizika na úroveň, ktorá je v súlade s predpísanými limitmi.
Spoločnosť realizuje mikro a makro hedgingové obchody. Zásady banky pre riadenie rizík majú za úlohu identifikovať a analyzovať existujúce riziká, stanoviť@ príslušné rizikové limity a monitorovať riziká aj dodržiavanie limitov.
Tieto zásady spolu so systémami pre riadenie rizík sú stanovené v dokumentoch Stratégia riadenie rizík, Smernica pre systém hodnotenia primeranosti vnútorného kapitálu a jednotlivých politikách, popisujúcich riadenia a meranie rizík vo VÚB banke Credit Risk, Market Risk, Operational Risk Charter, Liquidity Policy, atď.
Z používania finančných nástrojov vyplýva angažovanosť banky voči týmto rizikám: Úverové riziko – pozri Prílohu č. 1 - Výročná správa 2022, časť „Individuálna účtovná závierka“, kapitola „4.1. Úverové riziko“, Trhové riziko – pozri Prílohu č. 1 - Výročná správa 2022, časť „Individuálna účtovná závierka“, kapitola „ Operačné riziko“ Riziko likvidity – pozri Prílohu č. 1 - Výročná správa 2022, časť „Individuálna účtovná závierka“, kapitola „4.3 Riziko likvidity“.
Pri riadení spoločnosti banka dodržiava všetky zásady Kódex správy a riadenia spoločností na Slovensku ďalej aj ako „Kódex“.
Predstavenstvo a dozorná rada sa zaviazali k všeobecnému zvyšovaniu úrovne corporate governance a prijali Kódex správy a riadenia spoločností na Slovensku v rozsahu najmä: A.
Organizácia spoločnosti - Organizačný poriadok VÚB, a.s., Kompetenčný poriadok VÚB, a.s., podpisovanie vo VÚB, a.s.
Prístup spoločnosti k akcionárom - Stanovy VÚB, a.s.
Cieľom riadiacich orgánov banky je prijímanie opatrení za účelom úplnej implementácie princípov Kódexu.
Kódex správy a riadenia spoločností na Slovensku je verejný prístupný na stránkach Slovenskej asociácie Corporate Governance Slovak Association of Corporate Governance - Central European Corporate Governance Association - , https://sacg.sk/ všetky významné informácie o metódach riadenia a údaj o tom, kde sú informácie o metódach riadenia zverejnené Systém a metódy riadenia banky sa spravuje Pravidlami skupiny Intesa Sanpaolo, pokiaľ tieto nie sú v rozpore s právnymi predpismi a ustanoveniami Stanov banky.
Pravidlá upravujú postup a spôsob uplatňovania inštrukcií vydávaných skupinou Intesa Sanpaolo v súvislosti s výkonom, riadením a koordináciou činností skupiny Intesa Sanpaolo. Štruktúru výkonného manažmentu banky riadi predstavenstvo, ako štatutárny orgán banky prostredníctvom generálneho riaditeľa, zástupcu generálneho riaditeľa a vrchných riaditeľov úsekov, ktorí sú priamo podriadení predstavenstvu.
Oddelené riadenie rizík od bankových činností je v rámci organizačnej štruktúry banky zabezpečené prostredníctvom vytvorenia nezávislých útvarov zameraných najmä na oblasť riadenia trhových a úverových rizík. Činnosti súvisiace s vykonávaním investičných obchodov sú oddelené od činností súvisiacich s vykonávaním úverových obchodov.
Organizačná štruktúra určuje útvary, ktoré vykonávajú investičné obchody a útvary, ktoré vykonávajú úverové obchody.
Organizačné útvary vykonávajúce investičné obchody nesmú vykonávať úverové obchody a naopak. Činnosť týchto útvarov je podrobne upravená vo vnútorných predpisoch spoločnosti.
Sledovanie rizík pri vykonávaní bankových činností s osobami s osobitným vzťahom k banke zabezpečuje samostatný útvar oddelený od útvaru bankových činností.
Za ochranu pred legalizáciou príjmov z trestnej činnosti zodpovedá predstavenstvo, ktoré ju zabezpečuje prostredníctvom samostatného odboru banky.
Na zabezpečenie funkčného informačného systému, banka využíva podporu samostatného útvaru informačných technológií a prevádzky, ktorou vytvára podmienky rýchleho a bezpečného informačného systému banky. informácie o odchýlkach od kódexu o riadení spoločnosti napríklad § 18 zákona č. 429/2002 Z.z. o burze cenných papierov v znení neskorších a dôvody týchto odchýlok alebo informáciu o neuplatňovaní žiadneho kódexu riadenia spoločnosti a dôvody, pre ktoré sa tak rozhodla Banke nie sú známe žiadne odchýlky od kódexu riadenia spoločnosti. opis hlavných systémov vnútornej kontroly a riadenia rizík vo vzťahu k účtovnej závierke Systém vnútornej kontroly banky pozostáva z troch integrálnych úrovní: Štatutárna úroveň je zabezpečovaná prostredníctvom: Dozornej rady - ako najvyššieho kontrolného orgánu banky.
Poradným orgánom Dozornej rady je Výbor pre audit, ktorého kompetencie sú vymedzené štatútom a v oblasti finančného výkazníctva sú nasledovné: - kontrolovať najdôležitejšie účtovné záležitosti, vrátane zložitých a/alebo mimoriadnych transakcií, - analyzovať ročné finančné správy a štvrťročné finančné výkazy, - dohliadať na to, aby účtovné zásady zavedené bankou boli v súlade so štandardami skupiny ISP, - monitorovať proces prípravy finančných výkazov a predkladať odporúčania alebo návrhy na zabezpečenie jeho spoľahlivosti a integrity, - monitorovať primeranosť a funkčnosť administratívno-účtovného systému vrátane súvisiacich IT systé, ako aj jeho spoľahlivosť a správnosť vykazovania, - monitorovať účinnosť vnútornej kontroly kvality, systému riadenia rizík a vnútorného auditu v súvislosti s finančným výkazníctvom, - preveriť pravidelné správy o činnosti týkajúcich sa administratívno-finančných aktivít vykonaných odd.
Výkazníctvo, nedostatky v účtovných procesoch a príslušné nápravné opatrenia, - preveriť pravidelné správy o výsledkoch dosiahnutých pri uplatňovaní kritérií a postupov zameraných na klasifikáciu, hodnotenie a riadenie znehodnotených úverov a posúdiť potrebu definovať opatrenia na zlepšenie týchto kritérií a postupov.
Predstavenstva - ako najvyššieho výkonného orgánu banky, zodpovedného za návrh, sledovanie a zavedenie vhodného a účinného systému vnútorných kontrol a vnútorných predpisov, zásad a postupov ako aj dodržiavanie vonkajších požiadaviek.
Výkonná úroveň je zabezpečovaná riadiacimi zamestnancami v súlade s Organizačným poriadkom VÚB, a.s.
Pozostáva z 2 stupňov: - Generálny riaditeľ, Zástupca generálneho riaditeľa, Vrchní riaditelia úsekov - v rámci obchodných, podporných a kontrolných útvarov v súlade s Organizačným poriadkom banky. - Riadiaci manažéri - každý manažér je zodpovedný za dodržiavanie vnútorných a všeobecne záväzných právnych predpisov, smerníc, zásad a postupov uplatňovaných v banke.
Kontrolná úroveň je zabezpečovaná povereným nezávislým odborom Vnútornej kontroly a vnútorného auditu banky.
Systém riadenia rizík je tvorený: - Dozornou radou ako zástupcom akcionárov.
Dozorná rada je hlavným kontrolným orgánom, ktorý dohliada na predstavenstvo a realizáciu obchodných činností skupiny. - Predstavenstvom, ktorý ako štatutárny orgán určuje výkonné riadenie skupiny VÚB.
Takisto je zodpovedné za vytvorenie zdravých obchodných praktík a strategických plánov, čo predpokladá kolektívne porozumenie charakteru obchodného prostredia a rizík s tým spojenými. Členovia predstavenstva majú dostatočnú úroveň znalosti oblastí, v ktorých banka pôsobí a za ktoré nemusia nutne byť zodpovední.
Očakáva sa, že všetci členovia Predstavenstva banky majú praktické skúsenosti v oblasti finančných trhov alebo z ich doterajších obchodných/pracovných aktivít získali dostatočné profesionálne skúsenosti, ktoré súvisia s oblasťou bankovníctva.
Predstavenstvo stanovuje štruktúru výkonného vedenia skupiny VÚB.
Výkonnú funkciu tvoria všetci zamestnanci v manažérskej funkcii a pozícii v rámci skupiny, pričom každý manažér je zodpovedný za dodržiavanie interných a externých smerníc, politík, procedúr a zákonov, ktoré upravujú operácie bánk a/alebo skupiny.
Najdôležitejšie riadiace výbory banky, ktoré vykonávajú dohľad nad rizikami sú: - Výbor pre riadenie úverového rizika - Výbor riadenia aktív a pasív - Výbor pre prevádzkové riziko - Výbor pre koordináciu vnútornej kontroly - Úverový výbor - Výbor pre riadenie problémových aktív - Výbor pre riadenie zmien.
Banka stanovila hierarchiu dokumentov, ktoré vymedzujú riadenie rizika.
Predstavenstvo Banky schvaľuje Stratégiu riadenia rizík.
V zmysle tohto základného dokumentu predstavenstvo vypracovalo štatutárne dokumenty, v ktorých sú popísané zásady a postupy uplatňované pri jednotlivých rizikách vrátane riadiacich orgánov, na ktoré je delegovaná implementácia a presadzovanie týchto zásad a postupov.
Každý úsek si pri svojom vzniku vymedzuje sériu postupov, ktoré podrobne popisujú proces realizácie funkčných úloh.
Predstavenstvo vymedzilo stratégiu riadenia vzťahujúcu sa na všetky základné druhy rizík, s ktorými sa banka stretáva pri svojej činnosti.
Oddelené riadenie rizík od bankových činností je v rámci organizačnej štruktúry banky zabezpečené prostredníctvom vytvorenia nezávislých útvarov zameraných najmä na oblasť riadenia úverových, trhových a operačných rizík, zodpovedných za: - nezávislé určenie a implementáciu štandardov a kritérií, týkajúcich sa úverových obchodov, investičných obchodov a obchodovania banky na vlastný účet, - nezávislé sledovanie a zaznamenávanie rizík, ktorým je banka vystavená pri vykonávaní úverových obchodov, investičných obchodov a obchodovania na vlastný účet, - nezávislé zastúpenie výkonu funkcie manažmentu rizík vo výboroch zaoberajúcich sa úverovými obchodmi, investičnými obchodmi a obchodovaním na vlastný účet.
Najvyšším rozhodovacím orgánom spoločnosti je valné zhromaždenie.
Rozhoduje o otázkach, ktoré kogentné ustanovenia právnych predpisov a Stanovy VÚB, a.s., zverujú do pôsobnosti valného zhromaždenia.
Jediný akcionár VÚB, a.s. vykonávajúci pôsobnosť valného zhromaždenia prijal dňa 31. marca 2022 rozhodnutie k 7 bodom.
Schválil Konsolidovanú Výročnú správu VÚB, a.s. za rok 2021 tak, ako ju predložilo Predstavenstvo banky, Riadnu individuálnu účtovnú závierku VÚB, a.s. za rok 2021 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, Konsolidovanú účtovnú závierku VÚB, a.s. za rok 2021 zostavenú podľa Medzinárodných štandardov finančného výkazníctva v znení prijatom Európskou úniou tak, ako ju predložilo Predstavenstvo banky, rozhodol o rozdelení zisku za rok 2021 v celkovej výške 100 984 244,55 € podľa návrhu predloženého predstavenstvom VÚB, a.s., a to dividendu akcionárom vo výške 10 533 871,34 € a prídel do nerozdeleného zisku v čiastke 90 450 373,21 €, taktiež schválil spoločnosť Ernst & Young Slovakia spol. s r.o., so sídlom Žižkova 9, 811 02 Bratislava za externého audítora VÚB, a.s. na rok 2023, schválil zmenu Stanov VÚB, a.s. a personálne zmeny v Dozornej rade VÚB, a.s. Činnosť valného zhromaždenia spoločnosti sa riadi platnými Stanovami spoločnosti schválenými Valným zhromaždením a platnými ustanoveniami Obchodného zákonníka.
Do jeho pôsobnosti patrí: rozhodnutie o zmene Stanov VÚB, a.s., rozhodnutie o zvýšení a znížení základného imania a rozhodnutie o poverení predstavenstva zvýšiť základné imanie podľa § 210 Obchodného zákonníka, rozhodnutie o vydaní prioritných dlhopisov alebo vymeniteľných dlhopisov, rozhodnutie o zmene práv spojených s ktorýmkoľvek druhom akcií banky a o obmedzení prevoditeľnosti akcií banky, rozhodnutie o zrušení banky, voľba a odvolanie členov dozornej rady, s výnimkou členov dozornej rady volených a odvolávaných zamestnancami banky, schválenie riadnej a/alebo mimoriadnej individuálnej a/alebo konsolidovanej účtovnej závierky, rozhodnutie o rozdelení zisku alebo úhrade strát a určení výšky tantiém, rozhodnutie o rozdelení nerozdeleného zisku z minulých rokov a/alebo úhrady neuhradených strát minulých rokov, rozhodnutie o použití rezervného fondu, 11 footer image footer image rozhodnutie o výške, spôsobe a mieste výplaty dividend a určení rozhodujúceho dňa na určenie osôb oprávnených uplatniť právo na dividendy, menovanie a odvolanie členov výboru pre audit, s výnimkou členov výboru pre audit, ktorí sú ustanovení dozornou radou, rozhodnutie o ďalších otázkach, ktoré kogentné ustanovenia právnych predpisov a Stanov VÚB, a.s. zverujú do pôsobnosti valného zhromaždenia, úprava pôsobnosti predstavenstva a dozornej rady vo vzťahu k odmeňovaniu vo VÚB, a.s., schvaľovanie odmeny pre členov dozornej rady.
Na rozhodnutie o záležitostiach uvedených v bodoch a, b, c, e sa vyžaduje dvojtretinová väčšina hlasov akcionárov prítomných na valnom zhromaždení a musí sa o tom vyhotoviť notárska zápisnica.
Na rozhodnutie valného zhromaždenia o zmene práv spojených s niektorým druhom akcií a/alebo o obmedzení prevoditeľnosti akcií na meno sa vyžaduje aj súhlas dvojtretinovej väčšiny hlasov akcionárov vlastniacich tieto akcie.
Na rozhodnutie valného zhromaždenia o ostatných záležitostiach patriacich do rozhodovacej právomoci valného zhromaždenia sa vyžaduje väčšina hlasov prítomných akcionárov, pokiaľ Obchodný zákonník alebo Stanovy VÚB, a.s. neustanovujú inak.
Práva akcionárov a postup ich vykonávania ustanovujú právne predpisy a stanovy banky: akcionár je oprávnený zúčastniť sa na valnom zhromaždení, hlasovať na ňom, požadovať na ňom informácie a vysvetlenia týkajúce sa záležitostí spoločnosti alebo záležitostí osôb ovládaných spoločnosťou, ktoré súvisia s predmetom rokovania valného zhromaždenia, a uplatňovať na ňom návrhy. výkon hlasovacích práv akcionára môže byť obmedzený alebo pozastavený len na základe zákona č. 513/1991 Zb.
Obchodný zákonník v znení neskorších predpisov alebo osobitného právneho predpisu. akcionár môže práva akcionára pri akciách vydaných v zaknihovanej podobe uplatniť na valnom zhromaždení, pokiaľ je oprávnený vykonávať tieto práva k rozhodujúcemu dňu určenému v pozvánke na valné zhromaždenie.
Rozhodujúci deň na uplatnenie práv akcionára je určený v súlade s právnymi predpismi. akcionár môže vykonávať svoje práva na valnom zhromaždení osobne alebo v zastúpení na základe písomného plnomocenstva.
Pokiaľ je VÚB, a.s. verejnou akciovou spoločnosťou, môže byť splnomocnencom akcionára za podmienok ustanovených Obchodným zákonníkom aj člen dozornej rady spoločnosti.
Ak akcionár udelí plnomocenstvo na výkon hlasovacích práv spojených s tými istými akciami na jednom valnom zhromaždení viacerým splnomocnencom, spoločnosť umožní hlasovanie tomu zástupcovi, ktorý sa na valnom zhromaždení zapísal do listiny prítomných skôr.
Akcionári sú povinní riadiť sa primeranými požiadavkami stanovenými predstavenstvom, týkajúcimi sa náležitostí splnomocnenia a použitia elektronických prostriedkov, ktorými spoločnosť prijíma oznámenia o vymenovaní splnomocnenca, o zmene udeleného splnomocnenia a o odvolaní splnomocnenia, ktoré boli akcionárom oznámené v pozvánke na valné zhromaždenie a prostredníctvom internetovej stránky spoločnosti. predstavenstvo je povinné každému akcionárovi poskytnúť na požiadanie na valnom zhromaždení úplné a pravdivé informácie a vysvetlenia, ktoré súvisia s predmetom rokovania valného zhromaždenia.
Ak predstavenstvo nie je schopné poskytnúť akcionárovi na valnom zhromaždení úplnú informáciu alebo ak o to akcionár na valnom zhromaždení požiada, je predstavenstvo povinné poskytnúť ich akcionárovi písomne najneskôr do 15 dní od konania valného zhromaždenia.
Písomnú informáciu zasiela predstavenstvo akcionárovi na adresu ním uvedenú, inak ju poskytne v mieste sídla spoločnosti.
Predstavenstvo môže akcionára vo svojej písomnej informácii alebo v odpovedi priamo na rokovaní valného zhromaždenia odkázať na internetovú stránku spoločnosti.
Ak internetová stránka neobsahuje požadovanú informáciu alebo obsahuje informáciu, rozhodne súd na základe návrhu akcionára o povinnosti spoločnosti požadovanú informáciu poskytnúť.
Toto právo akcionára zanikne, ak ho akcionár neuplatní do jedného mesiaca od konania valného zhromaždenia, na ktorom požiadal predstavenstvo spoločnosti alebo dozornú radu spoločnosti o poskytnutie informácie.
Poskytnutie informácie sa môže odmietnuť, iba ak by sa jej poskytnutím porušil zákon alebo ak zo starostlivého posúdenia obsahu informácie vyplýva, že jej poskytnutie by mohlo spôsobiť spoločnosti alebo ňou ovládanej spoločnosti ujmu alebo ak obsah požadovanej informácie tvorí obchodné tajomstvo spoločnosti.
Nemožno odmietnuť poskytnúť informácie týkajúce sa hospodárenia a majetkových pomerov spoločnosti.
O odmietnutí poskytnutia informácie rozhoduje predstavenstvo počas rokovania valného zhromaždenia.
Ak predstavenstvo odmietne poskytnúť informáciu, rozhodne na žiadosť akcionára o povinnosti predstavenstva poskytnúť požadovanú informáciu počas rokovania valného zhromaždenia dozorná rada, na čas nevyhnutný na prijatie rozhodnutia dozornej rady môže predseda valného zhromaždenia na žiadosť dozornej rady prerušiť rokovanie valného zhromaždenia.
Ak dozorná rada rozhodne, že nesúhlasí s poskytnutím informácie, môže akcionár podať návrh na súd, aby rozhodol o tom, či je spoločnosť povinná požadovanú informáciu poskytnúť.
Toto právo akcionára zanikne, ak ho akcionár neuplatní do jedného mesiaca od konania valného zhromaždenia, na ktorom požiadal predstavenstvo spoločnosti alebo dozornú radu spoločnosti o poskytnutie informácie. akcionár má právo na podiel zo zisku banky - dividendu Rozhodujúci deň na určenie osôb oprávnených uplatniť právo na dividendu určí valné zhromaždenie, a to najskôr na 5. a najneskôr na 30. deň od konania valného zhromaždenia, pričom dividenda je splatná najneskôr do 60 dní od rozhodujúceho dň. banka je povinná vyplatiť dividendy akcionárom na svoje náklady a nebezpečenstvo, akcionár nie je povinný vrátiť banke dividendu prijatú dobromyseľne. akcionár po dobu existencie banky, ani v prípade jej zrušenia, nie je oprávnený požadovať vrátenie svojich majetkových vkladov, ale v prípade likvidácie banky má nárok na podiel na likvidačnom zostatku. Pozri Prílohu č. 1 - Výročná správa 2022, kapitola „Vyhlásenia o dodržiavaní zásad Kódexu správy a riadenia spoločností na Slovensku“, časť „A.
Organizácia spoločnosti“ a informácie o valnom zhromaždení v predchádzajúcom bode . Členmi príslušných výborov zriaďovaných orgánmi banky sú určení členovia predstavenstva a určení zamestnanci banky.
Kvalifikovaná účasť je aspoň 5 % na základnom imaní spoločnosti.
Akcionári disponujúci kvalifikovanou účasťou sú oprávnení požiadať predstavenstvo spoločnosti o zaradenie nimi určenej záležitosti na program rokovania valného zhromaždenia. Ďalej, akcionári s kvalifikovanou účasťou majú právo požiadať o zvolanie mimoriadneho valného zhromaždenia v súlade so Stanovami banky.
Okrem jediného akcionára - Intesa Sanpaolo Holding International S.A.
Luxemburg - iný akcionár nemá kvalifikovanú účasť aspoň v 5-tich % na základnom imaní spoločnosti. Jediný akcionár - Intesa Sanpaolo Holding International S.A.
Luxemburg s podielom 100 % k 4. júnu 2021 v spoločnosti má kvalifikovanú účasť na základnom imaní banky a teda má práva vyplývajúce mu z tohto postavenia.
Hlasovacie práva nie sú obmedzené.
Výkon hlasovacích práv akcionára môže byť obmedzený alebo pozastavený len na základe zákona č. 513/1991 Zb.
Obchodný zákonník v znení neskorších predpisov alebo osobitného právneho predpisu.
Banke nie sú známe uvedené skutočnosti.
Pravidlá pre vymenovanie a odvolanie členov predstavenstva banky a zmenu Stanov banky sú upravené v Stanovách banky v súlade s Obchodným zákonníkom v platnom znení, zákonom č. 483/2001 Z. z. o bankách v platnom znení a s Pravidlami skupiny Intesa Sanpaolo. Členov predstavenstva volí a odvoláva dozorná rada.
Dozorná rada zároveň určí, ktorý z členov predstavenstva je predsedom, a pokiaľ bol určený podpredseda alebo podpredsedovia, zároveň určí ktorý z nich je podpredsedom alebo sú podpredsedami predstavenstva.
V súlade s článkom 10.8 Stanov spoločnosti Dozorná rada určila a schválila počet členov Predstavenstva VÚB, a.s., na 7 členov s účinnosťou od 1. januára 2022 do 31. decembra 2022.
Rozhodnutie o zmene Stanov patrí v súlade s bodom 6.1 Stanov VÚB, a.s. do pôsobnosti valného zhromaždenia.
Na rozhodnutie o zmene Stanov v zmysle bodu 6.1 Stanov banky sa vyžaduje dvojtretinová väčšina hlasov akcionárov prítomných na valnom zhromaždení a vyžaduje sa, aby zápisnica z valného zhromaždenia bola vyhotovená vo forme notárskej zápisnice.
Právomoci štatutárneho orgánu sú v súlade so Stanovami banky a Obchodným zákonníkom.
Predstavenstvo je štatutárnym orgánom riadiacim činnosť VÚB, a.s.
Je oprávnené konať v mene VÚB, a.s. vo všetkých veciach a zastupuje VÚB, a.s. voči tretím osobám, pred súdom a pred inými orgánmi.
Predstavenstvo riadi činnosť VÚB, a.s. a rozhoduje o všetkých záležitostiach VÚB, a.s., pokiaľ nie sú právnymi predpismi a/alebo stanovami vyhradené do pôsobnosti iných orgánov VÚB, a.s. Štatutárny orgán banky nemá právomoci rozhodnúť o vydaní akcií alebo o spätnom odkúpení akcií.
O vydaní akcií alebo o spätnom odkúpení akcií rozhoduje Valné zhromaždenie na základe návrhu štatutárneho orgánu.
VÚB, a.s., neuzatvorila v sledovanom období takéto dohody nakoľko nenastala situácia v súvislosti s ponukou na prevzatie.
Nie sú uzatvorené žiadne dohody s členmi orgánov spoločnosti alebo zamestnancami, na základe ktorých sa im má poskytnúť náhrada, ak sa ich funkcia alebo pracovný pomer skončí v dôsledku ponuky na prevzatie.
Podmienky výkonu funkcie členov predstavenstva spoločnosti sú upravené v Zmluve o výkone funkcie člena predstavenstva v súlade s príslušnými ustanoveniami Obchodného zákonníka, zákona č. 483/2001 Z. z. o bankách, prijatými Zásadami odmeňovania a s ďalšími príslušnými právnymi predpismi.
Podmienky spolupráce medzi zamestnancami banky a spoločnosťou sú upravené v pracovných zmluvách uzatvorených v súlade s platným Zákonníkom práce a Kolektívnou zmluvou spoločnosti.
VÚB banka nevydáva samostatný Nefinančný výkaz za rok 2022 nefinančné ukazovatele vrátane informácie o vplyve činnosti účtovnej jednotky na environmentálnu, sociálnu a zamestnaneckú oblasť, informáciu o dodržiavaní ľudských práv a informáciu o boji proti korupcii a úplatkárstvu a opis politiky rozmanitosti, ktorú uplatňuje vo svojich orgánoch, riadiacich orgánoch a dozorných orgá a v zmysle platnej legislatívy využila výnimku stanovenú lokálnym nariadením ako dcérska spoločnosť zahraničnej firmy, informácie o ktorej sú zahrnuté v konsolidovanom nefinančnom výkaze predloženom spoločnosťou Intesa Sanpaolo SpA.
Nefinančný výkaz materskej spoločnosti Intesa Sanpaolo S.p.A. je v plnom rozsahu k dispozícii na internetovej stránke materskej spoločnosti: http://www.group.intesasanpaolo.com/. Údaje o účtovnej závierke overenej audítorom sú uvedené v časti 2. Účtovné závierky.
Porovnávacia tabuľka s údajmi zo súvahy a z výkazu ziskov a strát z konsolidovanej účtovnej závierky za posledné dve účtovné obdobia je uvedená v konsolidovanej účtovnej závierke – pozri Výročná správa 2022, časť „Konsolidovaná účtovná závierka“ Druh, forma, počet a menovitá hodnota vydaných a nesplatených cenných papierov a opis práv s nimi spojených je uvedený v časti 3. Výročná správa.
K 31. decembru 2022 VÚB, a.s., neemitovala ani nerozhodla o vydaní vymeniteľných dlhopisov, s ktorými je spojené právo výmeny za akcie alebo predkupné právo. Údaje o rozdelení zisku sú uvedené v časti 3. Výročná správa.
Informácie o očakávanej hospodárskej a finančnej situácii v nasledujúcom kalendárnom roku sú uvedené v časti 3. Výročná správa.
Informácie o povahe činnosti a geografickej polohe sú uvedené v časti 1. Identifikácia emitenta.
K 31. decembru 2022 VÚB, a.s., neeviduje získané subvencie z verejných zdrojov.
Vyhlasujem, že podľa svojich najlepších znalostí poskytuje účtovná závierka vypracovaná v súlade s osobitnými predpismi pravdivý a verný obraz aktív, pasív, finančnej situácie a hospodárskeho výsledku banky a spoločností zaradených do celkovej konsolidácie a že výročná správa obsahuje pravdivý a verný prehľad vývoja a výsledkov obchodnej činnosti a postavenia banky a spoločností zahrnutých do celkovej konsolidácie spolu s opisom rizík a neistôt, ktorým čelí. .