V roku 2007 slovenské hospodárstvo stavalo na pozitívnych trendoch z predchádzajúcich rokov a dosiahlo najlepšie výsledky. 
Skutočne, zvyšujúce sa kapacity a spustená výroba v exportne orientovanom automobilovom a elektronickom priemysle posunuli rast reálneho HDP k 10 % oproti predchádzajúcemu už aj tak silnému rastu na úrovni 8,5 % v roku 2006. 
Toto bol šiesty rok za sebou, keď Slovensko prerástlo svojich visegrádskych susedov. 
Dôležité je, že rast slovenského hospodárstva bol takmer štyrikrát vyšší ako v eurozóne, čo znamená, že Slovensko urobilo minulý rok ďalší významný krok na ceste približovania sa západoeurópskej životnej úrovni. 
Dôležitým faktom je, že rast slovenského hospodárstva bol nielen rýchly, ale aj vyrovnaný. 
Zahraničný, ako aj domáci dopyt pozitívne prispeli k rastu HDP. 
Firemný sektor zaznamenal zisk o 10 % naduž rekordne vysokú úroveň v roku 2006, pričom domácnostiam prospel ďalší pokles nezamestnanosti a značný rast príjmov. 
Silný hospodársky rast zároveň posilnil verejné financie, a tým znížil celkový fiškálny deficit pod 3 % HDP bez toho, aby sa verejný sektor musel vzdať reálnych prírastkov vo svojich výdavkoch. 
Finančné trhy boli ovplyvnené v roku 2007 dvomi dôležitými udalosťami. 
Prvou bola revalvácia parity výmenného kurzu koruny v rámci ERM II 16. marca. 
Nová parita 35,4424 SKK voči EUR bola o 8,5 % silnejšia ako pôvodná 38,4550 stanovená pri vstupe Slovenska do ERM II 25. novembra 2005. 
Reakciou koruny bolo rýchle zhodnotenie na už i tak silnú úroveň 32,68 voči EUR a krátko nato centrálna banka znížila v dvoch krokoch oficiálne úrokové miery o 50 bázických bodov. 
Druhá udalosť ovplyvňujúca slovenské finančné trhy mala globálnejší charakter a vyplynula z hypotekárnej krízy v USA, ktorá vypukla na konci leta. 
Táto kríza, ktorá sa postupne rozširovala a zasiahla širšie úverové trhy, utlmila likviditu a spôsobila sprísnenie úverových podmienok aj v Európe. 
Okrem toho kríza zasadila úder dôvere investorov a viedla k zvýšenej antipatii riskovať, čo takisto negatívne ovplyvnilo rozvíjajúce sa trhy strednej Európy vrátane Slovenska. 
Reakciou bolo, že koruna načas zastavila svoje posilňovanie a obchodovala sa v pomerne stabilizovanom pásme až do začiatku roku 2008. 
Z pohľadu bankového sektora sa lokálny trh tešil ďalšej expanzii. 
Trh bankových úverov a vkladov zaznamenal silný nárast – o 24 %, respektíve 13 %. 
Na trhu bankových úverov retailový segment naďalej rástol rýchlejšie než firemný segment, nov porovnaní s predchádzajúcimi rokmi sa rozdiel v mierach rastu znížil. 
Vskutku, retailové bankové úvery vzrástli o 28 % oproti 22 % tempu rastu úverov firemným klientom. 
Na trhu bankových vkladov bol zhruba rovnomerný medzi oboma segmentmi. 
Okrem toho po utlmenom roku 2006 prostriedky pod správou správcovských spoločností znovu naštartovali rast, zaznamenajúc expanziu o viac ako20 %. 
Makro výhľad na rok 2008 Rok 2008 bude v mnohých smeroch zlomový pre Slovensko. 
Ak všetko pôjde podľa plánu, tento rok bude posledným rokom koruny, ktorá by mala byť nahradená eurom pri vstupe Slovenska do eurozóny 1. januára 2009. 
Pred prijatím jednotnej európskej meny Slovensko musí splniť päť maastrichtských kritérií, čo sa považuje za veľmi pravdepodobné. 
Napriek tomu existujú ešte polemiky týkajúce sa udržateľnosti plnenia týchto kritérií, čo na začiatku roku 2008 ešte stále znamená určitú pravdepodobnosť, že prijatie eura sa odloží. 
V každom prípade podmienky na slovenských finančných trhoch sú už veľmi podobné eurozóne, keď kľúčová dvojtýždňová repo sadzba NBS je len 25 bázických bodov nad refinančnou sadzbou ECB 4,00 %. 
Čo sa týka výhľadu pre slovenské hospodárstvo, v roku 2008 zrejme nezaznamenáme ďalší rekord v raste HDP. 
Vskutku, pre stagnujúcu ekonomiku v USA a všeobecne spomaľujúce ekonomiky EÚ aj dôvera v silu slovenskej ekonomiky bola nedávno naštrbená. 
Po historicky najvyšších úrovniach dosiahnutých v polovici roku 2007 indikátor ekonomického sentimentu začiatkom roku 2008 klesol na svoju dlhodobú úroveň. 
Predpokladaný 7 % rast HDP by však mal aj naďalej ostať zdravým a relatívne silným oproti susedným krajinám a EÚ.