Vážení akcionári, klienti a obchodní partneri, zamestnanci, rok 2017 bol pre VÚB obzvlášť dobrým rokom. 
V komerčnej oblasti rástla skupina v objeme úverov takmer12 % a čo sa týka finančných výsledkov, skupina VÚB dokázala medziročne zvýšiť svoj čistý zisk, čo sa podarilo len niekoľkým bankám na trhu. 
Skvelý výkon VÚB jasne vyniká aj v hodnoteniach nezávislými pozorovateľmi. 
Ostatný rok VÚB získala prestížnu cenu Banka roka od týždenníka Trend. 
V mene dozornej rady by som chcel za tieto vynikajúce úspechy vedeniu a zamestnancom poďakovať. 
Aby bolo možné naplno oceniť schopnosť VÚB a zlepšiť už tak vynikajúcu ziskovosť, je treba si uvedomiť zmenu operačného prostredia na Slovensku, ku ktorému došlo v ostatných rokoch, obzvlášť pokiaľ ide o pokles úrokových marží. 
Vskutku, úrokové výnosy v sektore klesajú už tretí rok za sebou a to dokonca aj napriek tomu, že objem úverov za rovnaké obdobie vzrástol o 30 %. 
Pre trh, ktorý stále získava 80 % čistých príjmov z čistých úrokových výnosov, predstavuje tento vývoj veľkú výzvu. 
VÚB pracovala skutočne veľmi tvrdo na mnohých frontoch, aby tejto výzve čelila. 
Jedným z nich bol rastúci objem obchodov a získavanie kritickej masy klientov rýchlejšie ako konkurencia, pričom banka samozrejme aj naďalej pozorne dbala na kreditné riziká. 
Ďalším bolo zlepšenie kvality a dodatočné zvýšenie efektivity a kvality prevádzkového modelu. 
Treasury banky navyše využilo príležitosti na finančných trhoch a tým tak prispela k oddialeniu tlaku na príjmy. 
Aby sme však dlhodobo dokázali čeliť zmeneným podmienkam na trhu do budúcnosti, bude nevyhnutná komplexná zmena modelu bankového podnikania. 
A VÚB nečaká, ale vo svojej novej štvorročnej stratégii tvrdo pracuje na konsolidácii bankových a nebankových spotrebiteľských úverov (integrovaním CFH a VÚB Factoringu do banky) a pripravuje sa na implementáciu nového, moderného základného bankového systému. 
Ide o stratégiu, ktorá by mala časom pomôcť znížiť tradičnú závislosť na úrokových príjmoch v prospech príjmov z poplatkov a provízií. 
Intesa Sanpaolo nedávno prešla podobnou transformáciou a zostáva odhodlaná VÚB pomôcť v akomkoľvek smere. 
Ezio Salvai, predseda dozornej rady