Vážení akcionári, klienti a obchodní partneri, zamestnanci, VÚB má za sebou ďalší úspešný rok. 
Banka posilnila svoju pozíciu na hlavných úverových trhoch a naďalej vykazovala vynikajúce výsledky či už vo finančnej oblasti alebo vo sfére efektivity nákladov. 
VÚB si nielenže udržala, ale dokonca aj posilnila svoju pozíciu najziskovejšej a najefektívnejšej banky na trhu. 
Mimoriadne výsledky banky si nezávisle všimli aj externí pozorovatelia. 
VÚB získala v roku 2009 po prvýkrát všetky tri prestížne ocenenia, ako dobrá banková inštitúcia na Slovensku. 
Tieto ocenenia jej udelili časopisy Euro-money a The Banker, ako aj slovenský týždenník Trend. 
Chcel by som v mene dozornej rady poďakovať manažmentu a zamestnancom za tieto vynikajúce výsledky. 
Stupeň, o, ktorý VÚB prevyšuje ostatných, najlepšie vidieť, keď jej výsledky porovnáme s výkonnosťou bankového sektora a hospodárstva, ako celku. 
Banky pôsobiace na Slovensku celkom iste neboli tak tvrdo zasiahnuté počiatočnou fázou globálnej finančnej krízy, ako banky v susedných krajinách. 
Vplyv krízy zmiernila hlavne orientácia bánk na tradičné, konzervatívne bankové činnosti na domácom trhu, ale aj zavedenie eura, ktoré pomohlo udržať finančnú stabilitu v krajine. 
Ďalšia fáza krízy priniesla so sebou hospodársku recesiu a pomerne výrazne zaťažila bankový sektor. 
Skutočne, vzhľadom na značnú závislosť od exportných trhov bol prepad dynamiky rastu slovenského hospodárstva v porovnaní s predchádzajúcim rokom najprudší spomedzi krajín strednej Európy. 
V dôsledku tohto prepadu došlo k veľkému zhoršeniu kvality aktív, pričom podielom nesplácaných úverov sa Slovensko od polovice roka 2009 prehuplo nad ostatné krajiny v regióne. 
Zastavený rast, zvýšená tvorba opravných položiek a strata výnosov v dôsledku prijatia eura znížili čistú ziskovosť bankového sektora na polovicu predchádzajúceho roka. 
VÚB bola v podstate jediná veľká banka na trhu, ktorá si v porovnaní s predchádzajúcim rokom dokázala udržať svoju finančnú výkonnosť. 
Skupina Intesa Sanpaolo, ktorá si vysoko cení pružnosť, solídnosť a vynikajúce výsledky VÚB, aj v čase krízy vykazuje oveľa lepšie výsledky než iné bankové skupiny v Európe. 
V nadväznosti na úspechy v minulosti sú očakávania, pravdaže, vysoké. 
Ciele, ktoré má banka v roku 2010 pred sebou, sú bezpochyby náročné, najmä keď zoberieme do úvahy ešte stále krehké prostredie, v ktorom banky pôsobia, a zvyšujúci sa tlak regulačných orgánov na banky všeobecne. 
Napriek tomu by som rád zdôraznil, že Intesa Sanpaolo je aj naďalej odhodlaná poskytnúť VÚB podporu, know-how a výhody vyplývajúce zo synergie a tým jej pomôcť upevniť si pozíciu najlepšej banky na Slovensku. 
s.