Vážení akcionári, klienti a obchodní partneri! Rok 2007 bol silným rokom pre VÚB banku. 
Z obchodného hľadiska to bol najsilnejší rok pre VÚB od privatizácie. 
Tešili sme sa značnému rastu všetkých klientskych segmentov, retailu, SME, firemných a treasury aktivít. 
Čo je dôležité pri zameraní sa na rast, zachovali sme disciplínu v nákladoch a ďalej zvýšili hospodárnosť operácií. 
Zameranie sa na zdravé, hodnotovo založené zlepšenie pozície na trhu sa vyplatilo pri ďalšom zvyšovaní rentability. 
Silný výkon VÚB banky určite sčasti vďačí i silné mu rastu slovenskej ekonomiky. 
Naozaj, s takmer 10 % rastom HDP v reálnych hodnotách, vyváženým medzi firemným a domácim sektorom, komerčné banky sa tešili stúpajúcemu dopytu po produktoch a službách. 
Obzvlášť objem bankových úverov stúpol o 24 %, prekročiac už i tak silný 20 % nárast v minulom roku. 
Objem bankových vkladov vzrástol o stabilných 13 %, kým podielové fondy sa po minuloročnej stagnácii rýchlo zotavili rastom aktív v správe o 20 % v roku 2007. 
Vzrast bankového sektora v roku 2007 bol nie len silný, ale tiež primerane distribuovaný medzi klientskymi sektormi. 
Fakticky minulý rok priniesol najvyváženejšiu mieru rastu v poslednom období. 
Toto sa týka najmä úverového trhu, kde rast pôžičiek domácnostiam v ostatných niekoľko rokoch mnohonásobne prevyšoval rast úverov firemným klientom. 
V roku 2007 sa rozdiel v raste týchto dvoch segmentov takmer stratil s 22 % rastom firemných objemov oproti 27 % rastom retailového bankovníctva. 
Trh vkladov historicky zaznamená val menej nerovnomerné trendy medzi segmentmi ako úverový trh. 
Minulý rok však priniesol nevídane rovnomerné výsledky, keď objemy vkladov tak retailových, ako i firemných klientov vzrástli zhodným 13 % tempom. 
VÚB banka správne predvídala novonájdenú rovnováhu na úverových i vkladových trhoch. 
Zvýšili sme úsilie posilniť našu pozíciu v celom spektre klientskych i produktových segmentov, výsledkom čoho je významný podiel na celkovom raste trhu: 19 % podiel z nárastu celkového objemu bankových úverov, respektíve 20 % podiel na prírastku bankových vkladov a podielových fondov spolu. 
Toto bolo výrazné zlepšenie oproti minulému roku, keď naše obchodné výsledky boli nerovnomerné a stratili sme podiel na trhu vo viacerých segmentoch. 
V roku 2007 sme boli znovu veľmi úspešní na retailovom fronte, kde sme zvýšili podiel na oboch trhoch, pôžičkovom i vkladovom. 
Pokračovali sme vo výraznom raste hypotekárnych úverov a systematicky rozširovali objem spotrebiteľských úverov jednak prostredníctvom banky, ako aj našej špecializovanej dcérskej spoločnosti Consumer Finance Holding. 
Na vkladovom trhu domácností sme potvrdili pozíciu lídra v inováciách zavedením bežného účtu s vysokým úročením flexi extra. 
Odmenením aktivít na bežnom účte úrokovou mierou vyššou, ako je trhová, umožňujeme klientom vynahradiť si náklady spojené s bankovými operáciami. 
Prostredníctvom vyššieho úroku zo zostatku na účte tak poskytujeme najkonkurenčnejšiu ponuku na trhu. 
Takisto sme boli úspešní v konkurenčnom boji o úspory domácností zvýšením objemu bankových termínovaných vkladov o 16 %, aktív v správe našej správcovskej spoločnosti o 21 %, respektíve aktív v správe Úvodné slovo predsedu Predstavenstva VÚB, a.s. 
VÚB je členom skupiny Intesa Sanpaolo 5 penzijných fondov s Generali Poisťovňou o 91 %. 
Okrem tradične silných komerčných výsledkov v retailovej oblasti môžeme s potešením konštatovať, že sme dosiahli pozitívny obrat na úseku firemné ho bankovníctva. 
Najmä úvery pre malé a stredné podniky (MSP) prudko vzrástli o 34 %. 
Tento rýchly rast objemov úverov bol výsledkom zlepšení a konsolidácie nášho nového obchodného modelu pre tento segment. 
Minulý rok sme tiež značne rozšírili ponuku úverov pre významných firemných klientov využitím rozmachu v nehnuteľnostiach a projektovom financovaní. 
Celkovo úvery skupiny VÚB na konsolidovanej báze vzrástli o prudkých 41 %, čo bola najvyššia miera rastu spomedzi konkurentov a dramatická zmena v porovnaní s naším 8 % rastom v roku 2006. 
Dôležité je, že zrýchlenie rastu úverov prišlo ruka v ruke s ďalším zlepšením kvality aktív s 1,73 % podielom nesplácaných úverov na hrubých úveroch. 
Významný rast obchodných výsledkov sa odrazil vo finančných výkonoch. 
Na konsolidovanej báze VÚB dosiahla príjmy vo výške 12,9 miliardy SKK, čo predstavuje o 10 % viac ako minulý rok. 
Vďaka projektu Optimum a ďalším iniciatívam za meraným na úsporu nákladov sme udržali výdavky pod kontrolou, ktoré na úrovni skupiny vzrástli len o 6 %. 
Výsledkom je, že pomer nákladov k príjmom sa zlepšil na 50 % z 55 % v roku 2006 a prevádzkový zisk vzrástol o 15 % oproti minulému roku na 6,1 miliardy SKK. 
Po zohľadnení opravných položiek, rezerv a dane z príjmu skupina zaznamenala čistý zisk 4,1 miliardy, o 9 % väčší ako minulý rok. 
V budúcnosti bude veľmi ťažké udržať dynamiku obchodného rastu roku 2007. 
Externé prostredie pre bankovníctvo sa stalo menej priaznivým. 
Glo bálne ide o obavy z hypotekárnej krízy v USA, ktorá následne oslabila širšie úverové trhy a podlomila najväčšie svetové hospodárstvo blízko k recesii. 
Európa je ekonomicky zdravšia, avšak ovplyvnená prísnejšími globálnymi úverovými podmienkami. 
Slovensko je v určitej miere kryté pred globálnym vývojom vďaka rýchlo sa konvergujúcemu hospodárstvu a stále ešte len rozvíjajúcemu sa úverové mu trhu a trhu s nehnuteľnosťami. 
Avšak príznaky spomalenia hospodárskeho rastu sú viditeľné. 
Začiatkom roku 2008 konjunkturálne prieskumy vykazovali pokles ekonomického sentimentu tak medzi podnikateľmi, ktorých ťažili očakávania o budúcom dopyte po ich výrobkoch, ako aj spotrebiteľmi, medzi ktorými bola naštrbená atmosféra zhoršenou perspektívou úspor. 
Okrem toho, výkonnosť VÚB a bankového sektora bude vo všeobecnosti úzko ovplyvnená konvergenciou Slovenska do EMÚ. 
Prípravy na zavedenie jednotnej európskej meny v roku 2009 už teraz vyžadujú značné investície do IT infraštruktúry, komunikácie a školení. 
Samotný prechod na euro súčasne pripraví banky o podstatnú časť výnosov z kurzových transakcií a iných zdrojov. 
Značná časť stratených výnosov sa odzrkadlí na našom finančnom výkone už v druhej polovici roku 2008. 
Berúc do úvahy tieto horizonty, musíme sa sústrediť viac ako inokedy na našich klientov. 
Či je to už veľká firma, alebo súkromná osoba. 
Skutočne vynikajúca kvalita služieb zákazníkom je kľúčovou líniou, ktorej sa musíme držať na našej ceste stať sa najlepšou bankou na Slovensku podľa hodnotenia našich zákazníkov. 
V riadení kvality služieb, v spolupráci s Intesa Sanpaolo, sme odštartovali projekt návrhu a implementácie systému merania spokojnosti zákazníkov. 
Ďalej ho musíme implementovať do monitorovacích a rozhodovacích procesov a zameraním sa na vyriešenie sťažností zákazníkov a ich zníženie musíme zlepšiť udržanie si zákazníkov. 
Aby sme mohli lepšie slúžiť zákazníkom, potrebujeme sa k nim dostať bližšie tiež geograficky. 
Uvedomujeme si, že veľká časť našej siete bola vytvorená pred rokom 2000, dlho pred hospodárskym rozmachom krajiny, ktorý podstatne zmenil urbanistické rozdelenie obyvateľstva na Slovensku. 
Hoci sme sa snažili udržať krok s meniacim sa ekonomickým prostredím otváraním nových pobočiek v rýchlo rastúcich mestských častiach, nemohli sme úplne podchytiť geograficky zmenenú tvorbu HDP a majetku v krajine. 
Dôkladné prehodnotenie pokrytia našou sieťou – projekt Proximum – je preto kľúčovou prioritou. 
Aby sme mohli zlepšiť služby zákazníkom, musíme ísť ďalej, než snažiť sa o zdokonalenie našej pobočkovej siete, a súčasne pracovať na dôkladnej revízii a zmene call centra a internet bankingu. 
Cieľom je zvýšiť kvalitu, dostupnosť pre klienta a efektívnosť služieb. 
Komerčne napriek silnému rastu našich úverov v roku 2007 stále máme najnižší pomer úverov k aktívam spomedzi našich konkurentov na lokál nom trhu, ako aj v skupine Intesa Sanpaolo. 
Hlavný cieľ obchodného rozvoja na ceste vpred preto musí zostať na úverových aktivitách. 
Okrem troch existujúcich pilierov stratégie rastu: retail, malí podnika telia a MSP, musíme urýchliť tvorbu aktív tiež v segmente veľkých firemných klientov. 
Sme si vedomí, že konkurencia v tomto segmente je zvlášť silná a ceny niekedy iracionálne. 
Súčasne si však uvedomujeme dôležitosť veľkých fi riem vo vzťahu k rastu slovenskej ekonomiky, ako aj nášmu podielu na trhu a zdravej vyváženosti aktív. 
Okrem domácich mien a medzinárodnej klientely na Slovensku sa budeme snažiť rozšíriť aktivity aj našej pražskej pobočky na českom trhu. 
V segmente malých a stredných podnikov/MSP kľúčovým projektom na ceste vpred je integrácia novonadobudnutej lízingovej spoločnosti B.O.F., šiestej najväčšej na slovenskom lízingovom trhu. 
Zhrňujúc, rok 2008 bude v mnohých smeroch rokom príprav a zmien – vrátane zmeny našej vizuálnej identity. 
Úspešné zvládnutie všetkých výziev si vyžaduje, že sa budeme všetci snažiť dosiahnuť náš spoločný cieľ a vyznávať silné hodnoty, ako úcta k človeku, transparentnosť a orientácia na klienta. 
Na záver by som sa rád poďakoval našim zamestnancom za ich oddanosť, usilovnú prácu a skvelé výsledky počas minulého roka. 
Tiež by som chcel vyjadriť vďaku klientom a obchodným partnerom za dôveru, ktorú prejavujú banke, a akcionárom za ich podporu. 
Želám nám všetkým len to najlepšie v ná ročnom roku 2008.