Napriek tomu, že oživenie už je na ceste a ekonomická aktivita sa už postupne rozbieha, bankový sektor na Slovensku čaká ešte pomerne ťažký rok s veľmi neistým vývojom, rovnako ako VÚB banku, keď bude rozhodujúce zostať konkurencieschopný. 
Banka tak plánuje oveľa intenzívnejšie zamerať svoje aktivity na zvýšenie spokojnosti klientov. 
Už naštartovaný spoločný projekt s materskou spoločnosťou „Počúvame Vás na 100%“ je práve zameraný na zvyšovanie kvality služieb a v konečnom dôsledku aj na udržiavanie trhových podielov, čo je prioritou banky v nasledujúcom roku 2010. 
K vyššej dôvere klientov by malo prispieť aj pokračovanie v zdokonaľovaní procesov, inovácii produktov a v prehlbovaní distribučných kanálov tiež zvyšovanie atraktívnosti kľúčových produktov v oblasti úverov aj vkladov. 
V záujme udržať si vyššiu likviditu bude banka naďalej sústreďovať zvýšenú pozornosť na dopyt po vkladových produktoch najmä zo strany obyvateľstva. 
Pre banku bude tiež rozhodujúca ešte vyššia konkurencieschopnosť úverových produktov na retailovom trhu. 
Prioritnou oblasťou firemného bankovníctva budú v prvom rade vklady a s nimi súvisiace riadenie hotovosti, tzv. 
Cash Management, a platobný styk. 
Na klesajúcom trhu firemných vkladov je pre banku rozhodujúce posilnenie pozície. 
V súčasnom prostredí zostáva nemenej významným cieľom banky optimalizovať riadenie rizík, predovšetkým úverového rizika, so zameraním na dosiahnutie čo možno najvyššej kvality aktív. 
Preto bude VÚB aj naďalej klásť značný dôraz na manažment rizika. 
V neposlednom rade je dôležitou úlohou uchovanie dosiahnutej efektívnosti v kontrolných a podporných funkciách a procesoch. 
Cieľom banky je aj v roku 2010 udržať pomer prevádzkových nákladov a výnosov na uzde a tým úspešne obhájiť pozíciu najefektívnejšej banky v sektore. 
Rok 2010 bude z hľadiska ekonomického vývoja, ako aj finančných trhov ešte poznačený vysokou neistotou, preto je VÚB banka nútená monitorovať a prípadne tiež prehodnocovať svoje ciele. 
V tomto období však už banka stále očakáva rast ziskovosti, k čomu smerujú jej obchodné ciele a priority.