Vážení akcionári, klienti a obchodní partneri, zamestnanci! Rok 2007 bol pre VÚB veľmi úspešným rokom. 
Banke sa podarilo zlepšiť podiely na rýchlo rastúcich trhoch úverov a vkladov a zabezpečiť ďalší rast rentability a efektívnosti desať percentuálnych bodov. 
Na rozdiel od bankového trhu, ktorý zaznamenal pokles čistého zisku v minulom roku, čistý zisk VÚB skupiny vzrástol o 9 %. 
Okrem toho pomer nákladov oproti príjmom klesol pod 50 % po prvýkrát v histórii. 
V mene dozornej rady by som sa chcel poďakovať vedeniu a zamestnancom za tieto vynikajúce výsledky. 
Osobitné poďakovanie patrí pánovi Tomášovi Spurnému, ktorého päťročné pôsobenie vo funkcii generálneho riaditeľa VÚB a predsedu predstavenstva VÚB bolo kľúčovým pre premenu banky na dnešného moderného a dynamického trhového lídra. 
Po takomto úspešnom období sa pán Spurný rozhodol v polovici roku 2007 ísť ďalej. 
Využívam túto príležitosť privítať nového generálneho riaditeľa VÚB a predsedu predstavenstva pána Ignácia Jaquotota, skúseného manažéra Intesa Sanpaolo, ktorý pôsobil vo VÚB od marca 2005, ako zástupca generálneho riaditeľa a podpredseda predstavenstva. 
Rok 2007 bol šiestym rokom pod strategickým vedením Banca Intesa, teraz Intesa Sanpaolo. 
V mnohých smeroch bol minulý rok zlomovým obdobím, ktorý ukončil jednu éru a naštartoval novú tak pre VÚB i jej sesterské banky v strednej a východnej Európe. 
Konkrétne, rastúca prítomnosť banky In tesa Sanpaolo v regióne vyžadovala nevyhnutné zlepšenie koordinácie činnosti vrátane prijatia no vej identity, ktorá bude označovať všetky medzinárodné banky skupiny. 
Napokon tým, že banka In tesa Sanpaolo poskytuje služby vyše 7,2 miliónom zákazníkov v 12 krajinách strednej a východnej Európy a v oblasti Stredozemného mora, sa ban ka stala jedným zo špičkových hráčov a hlavným protagonistom ekonomického vývoja týchto krajín. 
Okrem toho, banka Intesa Sanpaolo je hlavnou hybnou silou v európskom bankovníctve a môže sa pochváliť trhovou kapitalizáciou, ktorá ju zaraďuje na tretiu priečku v eurozóne a ôsme miesto medzi bankovými skupinami vo svetovom meradle. 
Nový vizuálny vzhľad dcérskych bánk Intesa San paolo bol predvedený začiatkom roku 2008 a jeho cieľom je okamžitá identifikácia dcérskych spoločností, ako súčasti rozsiahlej medzinárodnej skupiny, ktorá vyznáva rovnaké hodnoty a spôsoby vo vzťahu k zákazníkom a ekonomickému spoločenstvu. 
Intesa Sanpaolo zároveň vždy verila, že ekonomické, spoločenské a kultúrne prostredie, v ktorom pôsobí či v Taliansku, alebo v zahraničí vrátane Slovenska, predstavuje tradíciu, ktorá by mala byť rešpektovaná a zveľaďovaná. 
Toto presvedčenie sa odráža v stratégii zmeny značky, ktorá v prípade Slovenska zachováva súčasný názov banky, ale mení jej označenie inými farbami, písmom a logom skupiny. 
Nový vzhľad VÚB bude tak vyjadrovať nový znak skupiny, charakterizovaný symbolom rímske ho akvaduktu a menom banky: VÚB BANKA. 
Akvadukt symbolicky predstavuje pevnosť, technologický rozvoj, ale aj život, prosperitu a jednotu medzi Úvodné slovo predsedu Dozornej rady VÚB, a.s. 
VÚB je členom skupiny Intesa Sanpaolo 3 národmi a kultúrami. 
Akvadukt, ako spoločensky prospešná stavba okrem toho vyjadruje záväzok a zodpovednosť skupiny voči spoločnosti. 
Strategické priority VÚB banky smerujú vpred a, samozrejme, prenikajú hlbšie, ako prijatie novej identity banky. 
Skrátka, Intesa Sanpaolo očakáva od VÚB, že si upevní pozíciu lídra na slovenskom trhu, posilní konkurencieschopnosť a dosiahne vynikajúcu úroveň v oblasti nákladovej efektívnosti a ekonomickej pridanej hodnoty. 
Kvantitatívne ciele stanovené pre VÚB na splnenie týchto strategických zásad sú naozaj ambiciózne. 
Ubezpečujem Vás, že Intesa Sanpaolo je pripravená podporiť VÚB vo všetkých dôležitých projektoch vykonáva ných pre splnenie týchto cieľov.