Na rok 2009 si banka stanovila za cieľ predovšetkým udržať poprednú pozíciu v bankovom sektore a pokračovať v trende zvyšovania efektívnosti, čo sa jej podarilo splniť. 
V zhoršenom prostredí poznačenom ekonomickou krízou Skupina VÚB aj napriek poklesu ziskovosti a nárastu rezerv na krytie úverového rizika potvrdila svoje vedúce postavenie na slovenskom trhu. 
Kým konsolidované prevádzkové výnosy poklesli o 4%,celkové prevádzkové náklady Skupiny VÚB sa znížili o 8%. 
Za poklesom ziskovosti však stoja výrazne nižšie výnosy z obchodovania na finančných trhoch predovšetkým v dôsledku prijatia eura. 
V ostatných výnosoch z bankových aktivít dosiahla Skupina VÚB súhrnne medziročný nárast, a to najmä vďaka rastu čistých úrokových výnosov o takmer 7%. 
Banka tak uzavrela rok končiaci sa 31.12. 2009 s mierne vyšším konsolidovaným prevádzkovým ziskom pred tvorbou opravných položiek podľa IFRS ako v predchádzajúcom roku a jej efektivita sa v priebehu roka poznačeného krízou výrazne zlepšila, keď pomer nákladov a výnosov klesol na 47%.Napredovanie na bankovom trhu bolo v uplynulom roku obmedzené z hľadiska rastu rizík na strane likvidity a splácania záväzkov klientmi a z nich vyplývajúcej obozretnosti. 
Pokles vkladov, hlavne v oblasti verejného sektora, ovplyvnil vývoj a zloženie aktív VÚB. 
Hlavne v dôsledku ich poklesu sa celkové konsolidované aktíva znížili o 12%. 
Najvýznamnejšími aktívami naďalej zostali pohľadávky voči klientom s podielom už takmer60% na súhrnnej bilancii aktív a pasív. 
Banke sa podarilo posilniť pozíciu na úverovom trhu a zároveň udržať nárast miery nesplácaných úverov porovnateľne s priemerom na trhu. 
V porovnaní s rokom 2008 vzrástli úvery poskytnuté klientom Skupiny VÚB o 3,5%. 
Banka tým zvýšila svoj podiel na trhu úverov klientom na 17,6%. 
Nepochybne k tomu prispela väčšia orientácia na klienta a ešte dôkladnejší prístup k uspokojovaniu finančných potrieb klientov. 
VÚB tak potvrdila, že jej patrí popredné postavenie na slovenskom trhu úverov. 
Dcérska spoločnosť banky, Consumer Finance Holding, však poskytla o 12% pôžičiek pre občanov menej ako pred rokom. 
Prísnejšie prístupy v poskytovaní úverov klientov z hľadiska posudzovania kreditného rizika nedovolili expandovať aj na tomto trhu nebankových spotrebiteľských pôžičiek. 
Podobne spoločnosť VÚB Leasing poskytla, najmä malým podnikom a firemnej klientele, o 19% menej lízingových úverov.Vplyvom ekonomickej krízy sa nevyhol ani trh depozít. 
Na klesajúcom trhu sa ani VÚB banka nevyhla poklesu depozít, ktoré sa medziročne prepadli o takmer 19%. 
Na tomto poklese sa však v najväčšej miere podieľali pomerne nákladné vklady z verejného sektora. 
Kým záujem klientov o bankové vklady v kontexte úrokových mier na historických minimách sa v priebehu roka v zásade vytratil, pozornosť dokázala banka pritiahnuť na trhu podielových fondov bol ku koncu roka 2009 o 38% vyšší ako pred rokom a dosiahol viac ako 800 mil. eur.
S.s.,a.s., ktorá je 50% dcérskou spoločnosťou banky, si úspešne udržiava pozíciu na trhu dôchodkového sporenia (14,5%) a ku koncu roku spravovala aktíva v hodnote421 mil. eur.V porovnaní s konkurenciou sme tak dosiahli excelentné výsledky, čoho dôkazom sú tri ocenenia, a to „BestBank in Slovakia“ udelené renomovaným časopisom Euromoney, „Bank of the Year in Slovakia“ udelené časopisom The Banker a „Banka roka“ udelené časopisom Trend. 
Na základe týchto ocenení sa VÚB stala najlepšou bankou roka 2009.