Všetky dlhopisy emitované VÚB, a.s., sú vo forme na doručiteľa, v zaknihovanej podobe. 
Za splatenie ich menovitej hodnoty a/alebo výplatu výnosov neprevzala záruku žiadna osoba.
Dlhopisy sú prevediteľné na nového majiteľa bez obmedzení. 
Práva spojené s dlhopismi sa nachádzajú v emisných podmienkach a príslušnom prospekte cenných papierov a v platných právnych predpisoch Slovenskej republiky, najmä v zákone č. 530/1990 Zb. o dlhopisoch v znení neskorších predpisov, zákone č. 483/2001 Z. z. o bankách v znení neskorších predpisov a v zákone č. 566/2001 Z. z. o cenných papieroch a investičných službách v znení neskorších predpisov.  Spoločnosť v priebehu polroka 2020 vydala emisiu VÚB, a.s., Tieto certifikáty boli vydané na účely splnenia záväzkov vyplývajúcich zo zákona č. 483/2011 Z. z. o bankách, v znení neskorších predpisov, v nadväznosti na Nariadenie EÚ č. 575/2013 o prudenciálnych požiadavkách pre úverové inštitúcie a investičné spoločnosti. 
Investičné certifikáty emitované VÚB, a.s., sú vo forme na meno, v zaknihovanej podobe. 
Za splatenie ich menovitej hodnoty a/alebo výplatu výnosov neprevzala záruku žiadna osoba. 
K investičným certifikátom sa neviažu žiadne predkupné ani výmenné práva. 
Investičné certifikáty nie sú voľne prevediteľné na iného majiteľa. 
Práva spojené s investičnými certifikátmi sú obsiahnuté v platných právnych predpisoch Slovenskej republiky, najmä v zákone č. 566/2001 Z. z. o cenných papieroch a investičných službách, v znení neskorších predpisov, a v príslušných emisných podmienkach investičných certifikátov.  K júnu 2020 VÚB, a.s., neemitovala ani nerozhodla o vydaní vymeniteľných dlhopisov, s ktorými je spojené právo výmeny za akcie alebo predkupné právo.  Na začiatku roka 2020 bol celý svet zasiahnutý bezprecedentnou krízou spôsobenou globálnou pandémiou. 
Toto nevyhnutne ovplyvnilo tak ekonomiku Slovenska ako aj celý bankový sektor. 
Bankový svet, ako sme ho poznali sa náhle zmenil a my sme boli nútení okamžite nájsť riešenia, aby naši klienti mohli naďalej plniť svoje každodenné úlohy bez toho, aby museli opustiť svoje domovy. 
Museli sme prijať obrovské zmeny v priebehu dní namiesto mesiacov alebo rokov. 
Museli sme sa naučiť poskytovať naše služby klientom s dôrazom na ochranu zdravia tak klientov ako aj zamestnancov. 
VÚB bola jednou z prvých, ktorá prijala nevyhnutné opatrenia a naďalej poskytovala financovanie našim klientom a dokonca aj pomáhala tým menej šťastným, ktorí kvôli kríze neboli dočasne schopní plniť svoje záväzky. 
Navyše prostredníctvom Nadácie VÚB sme pomohli viacerými spôsobmi, ako napríklad zabezpečením nevyhnutného vybavenia nemocníc a ochranných pomôcok pre zdravotnícky personál. 
V tomto náročnom prostredí, VÚB opakovane potvrdila svoju úlohu zodpovednej finančnej inštitúcie, silne previazanej s regionálnymi potrebami a podporujúcej slovenskú ekonomiku. 
VÚB sa navyše na svojom riadnom Valnom zhromaždení rozhodla neprerozdeliť zisk medzi svojich akcionárov, ale radšej posilniť kapitál banky pre ďalšie opatrenia a na pomoc občanom v súlade odporúčaniami ECB. 
VÚB vníma tento krok ako zodpovedný a správny tak voči svojím klientom ako aj voči celej krajine. 
Kým VÚB zaznamenala pozitívny vývoj z pohľadu komerčnej výkonnosti, finančná výkonnosť sa oproti rovnakému obdobiu minulého roka výrazne zhoršila, a to hlavne kvôli signifikantnému tlaku na marže, spôsobenému tak silným konkurenčným bojom ako aj dvojnásobnou výškou bankového odvodu. 
Spomínané zdvojnásobenie bankového odvodu oproti minulému roku, po jeho zrušení predstavuje už menej dramatické ohrozenie udržateľnosti aktuálnych biznis modelov bánk. 
Ušetrené prostriedky ale budú použité na zabezpečenie silnej kapitálovej pozície, aby banky mohli naďalej financovať domácnosti a firmy. 
Neutíchajúce úsilie v oblasti nákladov síce prinieslo úžitok vo forme úspor, ale nie dostatočný, aby vykompenzovalo horeuvedené negatívne efekty.  Prihliadnuc na vyššie rozpísaný aktuálny stav slovenského bankovníctva našim cieľom v týchto neľahkých časoch, náročnejších než kedykoľvek predtým, ostáva byť tým najlepším partnerom pre našich klientov. 
VÚB sa už na riadnom Valnom zhromaždení rozhodla neprerozdeliť zisk medzi svojich akcionárov, ale radšej posilniť kapitál banky pre ďalšie opatrenia a na pomoc občanom v súlade s odporúčaniami ECB. 
VÚB vníma tento krok ako zodpovedný a správny tak voči svojím klientom ako aj voči celej krajine a v tomto prístupe chce pokračovať, až kým sa náš život nevráti na predkrízové úrovne. 
Naďalej sa budeme sústreďovať na nášho zákazníka a jeho skúsenosť a v neposlednom rade aj jeho zdravie. 
Po druhé, musíme sa sústrediť na našich zamestnancov, ochranu ich zdravia a zachovanie maximálnej angažovanosti. 
A napokon našou treťou prioritou bude zachovať trend efektívnej prevádzky skupiny a využívanie každej príležitosti na modernizáciu procesov v prospech klientskej spokojnosti. 
VÚB je moderná a flexibilná inštitúcia, ktorá dokázala, že je schopná promptne reagovať aj na neočakávané situácie. 
Rok 2020 je doteraz najzásadnejšia zaťažkávacia skúška pre bankový systém aj pre celú krajinu a VÚB je pripravená byť silným partnerom pre vládu a ostatné inštitúcie pri riešení tejto krízy. 
V priebehu daného obdobia nenastali dôležité udalosti, obchody ani zmeny, ktoré by významne ovplyvnili finančné postavenie a činnosť emitenta. 
Vyhlasujem, že podľa svojich najlepších znalostí poskytuje priebežná účtovná závierka vypracovaná v súlade s osobitnými predpismi pravdivý a verný obraz aktív, pasív, finančnej situácie a hospodárskeho výsledku banky a spoločností zaradených do celkovej konsolidácie a že priebežná správa obsahuje pravdivý a verný prehľad vývoja a výsledkov obchodnej činnosti a postavenia banky a spoločností zahrnutých do celkovej konsolidácie spolu s opisom rizík a neistôt, ktorým čelí. 