Ako už bolo uvedené, v roku 2020 sme zažili vážnu krízu, ktorú spustila globálna pandémia s vyše 6 % poklesom HDP. 
To spolu s následkami pandémie v podobe lockdownov, opatrení na ochranu zdravia a zatvorených školských zariadení spôsobilo, že tento rok bol veľmi ťažký nielen pre banky, ale pre všetky spoločnosti a najmä pre ľudí v celej krajine. 
Na príjmovej stránke sme zaznamenali výrazné zhoršenie, a to najmä v dôsledku výrazného poklesu úrokových výnosov, čo bolo čiastočne kompenzované medziročným rastom príjmov z obchodovania. 
Na strane výdavkov sme ale na druhej strane zaznamenali pokles vďaka štrukturálnym úsporám na administratívnych nákladoch. 
Skupina VÚB dosiahla zisk pred tvorbou rezerv, opravných položiek a daňami vo výške 175,2 milióna €, a tak si udržala zisk pred zdanením na uspokojivej úrovni 109,1 milióna €. 
Pomer nákladov a výnosov Skupiny VÚB (bez bankového odvodu) dosiahol 52,83 %, čo bolo viac o 148 bázických bodov. 
Pokiaľ ide o rozvoj obchodných činností, VÚB skupina zaznamenala veľmi dobrý vývoj v oblasti úverového portfólia, ktoré vzrástlo o 6,0 %, čo vyústilo do stabilného trhového podielu 21,1 %. 
O 9,0 % vzrástli aj celkové aktíva celej Skupiny VÚB. 
Tento rast však nemal negatívny vplyv na kvalitu nášho portfólia, keďže podiel nesplácaných úverov zostal na veľmi obozretnej úrovni. 
VÚB navyše prekonávala trh aj v oblasti kvality úverov, keď nesplácané úvery z bankových operácií na úrovni Skupiny dosiahli koncom roka 2020 vo VÚB len 2,63 % z celkového hrubého objemu úverov v porovnaní s trhovou úrovňou 2,7 %. 
Skupina VÚB zároveň dokázala zvýšiť svoje primárne vklady o 8,8 %, pričom si udržala zdravú likvidnú pozíciu, ktorú predstavuje obozretný pomer úverov a vkladov (vrátane emitovaných dlhových cenných papierov) na úrovni 92,8 %. 
V záujme ďalšej podpory stability obchodného rastu kapitál Skupiny dosiahol jednu z najvyšších kapitálových primeraností na slovenskom trhu s podielom 18,79 %, čo vysoko prevyšuje minimálne požiadavky stanovené centrálnou bankou. 
To nám poskytuje solídnu bázu pre kontinuálny obchodný rast. 
Za rok 2020 VÚB banka eviduje prevádzkové náklady spojené s činnosťou v oblasti výskumu a vývoja približne vo výške 1,65 mil. €. 
Rok 2020 bol výrazne ovplyvnený najhoršou globálnou pandémiou za posledné storočie, čo malo taktiež za následok materiálny vplyv na reálnu hodnotu finančných nástrojov. 
Počas roka 2020 došlo k významnému posunu reálnej hodnoty derivátov na obchodovanie na strane majetku aj záväzkov. 
Pri derivátových obchodoch s klientmi má banka „backtoback“ uzatvorené pozície, preto sú dopady na výkonnosť banky kompenzované. 
Pri časti menových nástrojov má banka otvorené pozície,z ktorých dopad je spôsobený najmä oslabením lokálnych mien, najmä českej koruny. 
Počas roka 2020 došlo k významným zmenám v reálnej hodnote zabezpečovacích derivátov, ktoré boli ale v podstatnej miere kompenzované zmenami reálnej hodnoty podkladových nástrojov. 
Prvý štvrťrok 2020 sa vyznačoval vyššou nestabilitou, nedôverou a obavami na globálnych trhoch a v ekonomike ovplyvnenou neočakávanou krízou COVID19. 
Situácia vyústila do zníženia precenenia akciových portfólií FVOCI a FVTPL a zníženia precenenia portfólia dlhopisov FVOCI, FVPTL a HFT (ovplyvnené nárastom kreditných prirážok štátnych, bankových a korporátnych dlhopisov v dôsledku aktuálnych nepredvídateľných udalostí). 
Po vrchole krízy COVID19 v priebehu marca a apríla 2020 sa druhý štvrťrok vyznačoval postupným, ale obozretným zlepšovaním nálady na trhu. 
Séria plánov obnovy po COVID19 pomohla zlepšiť situáciu na trhoch (Pandemický núdzový program nákupu, Americký korona vírusový záchranný balík, kvantitatívne uvoľňovanie a iné). 
Napriek zlepšeniu sentimentu na globálnych trhoch stále pretrvávali obavy z možnej druhej vlny choroby COVID19.Pre tretí a štvrtý štvrťrok 2020 bola charakteristická stabilizovaná situácia a nízka volatilita. 
Výnosy boli uzamknuté v úzkom stabilnom rozmedzí a lov na výnosy a kompresia prirážok pretrvávala. 
Precenenie portfólií dlhopisov FVOCI, FVTPL a HFT sa zvýšilo a portfóliá zaznamenali ďalší pozitívny zisk alebo stratu (kreditné prirážky európskych vládnych, bankových a korporátnych dlhopisov sa znížili). 
Pozitívna atmosféra bola ovplyvnená rýchlym vývojom viacerých vakcín proti COVID19. 
Aby sme zhrnuli celoročnú situáciu, precenenie akciových portfólií FVOCI a FVTPL sa znížilo (cena akcií ISP nedosiahla počas roka svoju cenovú hladinu z obdobia pred pandemickou krízou a trhová cena sa zmenila z 2,3485 € na 1,9198 €). 
Precenenie portfólií dlhopisov FVOCI, FVTPL a HFT sa zvýšilo a portfóliá zaznamenali počas roka kladný výsledok hospodárenia. 
Výrazný pokles odhadov reálnej hodnoty finančného majetku a finančných záväzkov oceňovaných umorovanou hodnotou počas roka 2020 bol zapríčinený zvýšenými kreditnými prirážkami na Slovensku ako následok dopadov krízy súvisiacej s pandémiou ochorenia COVID19. 
Do konca roka kreditné prirážky postupne klesali.