Vážení akcionári, klienti a obchodní partneri, zamestnanci, pre VÚB bol rok 2011 úspešný. 
Banka opäť úspešne posilnila svoju pozíciu na kľúčových úverových a depozitných trhoch a zároveň zlepšila svoju už aj tak vynikajúcu ziskovosť a efektívnosť nákladov. 
Aj z pohľadu nezávislých externých pozorovateľov výsledky banky medzi konkurenciou jasne vynikajú. 
Dôkazom je najmä to, že finančný magazín Global Finance ohodnotil VÚB ako najbezpečnejšiu banku v strednej a vo východnej Európe. 
Rád by som v mene dozornej rady poďakoval manažmentu a zamestnancom za tieto vynikajúce výsledky. 
Rok 2011 priniesol významné výročie – pre VÚB to bol desiaty celý rok v strategickom vlastníctve skupiny Intesa Sanpaolo. 
Za tých desať rokov VÚB prešla významnými zmenami, ktoré banku úplne otočili. 
Banka sa vďaka nim stala nespochybniteľným lídrom na slovenskom trhu, ako aj medzi svojimi sesterskými bankami v skupine Intesa Sanpaolo. 
Pri pohľade na našu spoločnú 10 ročnú cestu vidím vývoj a pokrok. 
Napríklad z pohľadu veľkosti sa úvery VÚB zvýšili na takmer štvornásobok. 
Z pohľadu efektívnosti sa nákladovosť zlepšila z úrovní blízkych k 75 % na dnešných 43 %. 
Z pohľadu kvality dnes vidím modernú distribučnú sieť s dobre dostupnými pobočkami a s priateľským a kompetentným personálom, pre ktorý je vynikajúca služba klientom najvyššou prioritou. 
Na záver by som rád spomenul hodnoty, ktoré VÚB vytvára pre všetkých dotknutých a pre celú spoločnosť. 
Vidím uznávanú a čestnú inštitúciu, čo dodržiava pravidlá a s hlbokým zmyslom pre zodpovednosť podporuje udržateľný rozvoj a súdržnosť komunity, v ktorej pôsobí. 
Pri pohľade dopredu pred nami vidíme náročný rok 2012. 
Problémy na finančných trhoch a dlhová kríza podkopávajú perspektívu rastu eurozóny. 
Hoci výhľad Nemecka ako kľúčového obchodného partnera Slovenska pôsobí relatívne kladne, iní obchodní partneri klesajú do recesie, čo nevyhnutne zhoršuje perspektívu rastu na Slovensku a prostredie, v ktorom banky na Slovensku pôsobia. 
Stále však zostávam optimistom. 
Naše úspešné 10 ročné partnerstvo odkrylo talent a zanietenie manažmentu a zamestnancov VÚB v dobrých aj ťažších časoch. 
Verím, že s pokračujúcou dôverou svojich klientov a obchodných partnerov bude VÚB naďalej dosahovať svoje výsledky a spoľahlivo zostane najlepšou György Surányi predseda Dozornej rady VÚB, a.s.