Vážení akcionári, klienti a obchodní partneri, rok 2022 bol pre VÚB úspešný. 
Objemy úverov a vkladov sme zvýšili tempom, ktoré prevýšilo očakávania. 
Lepšie, ako sa očakávalo, boli aj finančné výsledky a mimoriadne ma teší aj prevádzková efektivita a kvalita nášho úverového portfólia. 
Je však zrejmé, že naše obchodné výsledky sú nerovnomerné, pričom niektoré segmenty prekročili stanovené ciele, zatiaľ čo iné za nimi zaostali februára. 
Táto invázia priniesla k hraniciam Slovenska nočnú moru vojny, vystrašila obyčajných ľudí a podlomila dôveru podnikateľov a investorov na celom svete. 
Strach viedol domácnosti k tomu, aby vybrali časť vkladov z bánk a prehodnotili aj svoje očakávania o ďalších investíciách na trhu s bývaním. 
Dopyt po hypotékach klesol na trojročné minimum a dynamika retailových úverov sa zmenila z prudkého nárastu na začiatku roka na takmer stagnáciu ku koncu roka. 
Úvery podnikom naopak na dynamike pridali a dokonca po prvý raz vôbec predbehli medziročný rast retailových úverov. 
Pokles na finančných trhoch medzitým podkopal objem spravovaných aktív a penzijných fondov, čo ešte viac zhoršilo boj retailových klientov o udržanie hodnoty svojich osobných finančných aktív. 
Vojna a následná energetická kríza v Európe okrem toho posunuli infláciu na nové maximá a prinútili aj Európsku centrálnu banku (ECB) od júna dramaticky zvyšovať úrokové sadzby. 
Obrat v úrokových sadzbách priniesol zlepšenie v ziskovosti bankového sektora, pretože umožnil, aby sa čistý úrokový príjem konečne začal zotavovať. 
Zlepšenie ziskovosti je však do značnej miery dočasné, keďže ekonomické spomalenie a narastajúce ťažkosti dlžníkov nakoniec prinútia banky zvýšiť tvorbu opravných položiek na zlé úvery. 
Podrobný prehľad komerčnej výkonnosti VÚB mi dovoľte začať hypotékami, ktoré tvoria viac ako polovicu úverového portfólia VÚB. 
Hypotéky tvoria viac ako polovicu úverového portfólia VÚB a v priebehu roka 2022 prešli dramatickou zmenou. 
Konkrétne v prvej časti roka objemy hypoték vďaka refinancovaniu aj novému dopytu po bývaní prudko vzrástli, na ďalšie rekordné maximá. 
Ľudia, vedomí si blížiaceho sa zvyšovania úrokových sadzieb, sa totiž snažili zabezpečiť si pôžičky s nízkym úrokom na čo najdlhšie obdobie. 
Od leta však tento preventívny dopyt po hypotékach a nehnuteľnostiach na bývanie pominul. 
Ľudia namiesto toho začali prispôsobovať svoje rozhodnutia týkajúce sa výdavkov a pôžičiek novej realite vyšších životných nákladov a rastúceho dlhového zaťaženia. 
Predtým, ako sa trh zastavil, však mnohé nehnuteľnosti a ešte oveľa viac hypotekárnych zmlúv zmenili strany vo veľmi agresívnom refinančnom boji. 
V tomto boji sme takticky ustúpili, pretože úprimne veríme v spravodlivé a transparentné oceňovanie našich produktov a dodržiavaniu hodnoty pre akcionárov. 
Náš podiel úverov hypotekárneho typ usa tak znížil o takmer dva percentuálne body na 21,6% v decembri 2022 z 23,4 % v decembri 2021. 
Chcem však zdôrazniť, že tomuto segmentu sa budeme aj naďalej systematicky venovať a zostaneme referenčnou hypotekárnou bankou pre každého, kto to myslí vážne s kúpou svojho nového bývania alebo rekonštrukciou existujúceho. 
Skutočnosť, že nám záleží na všetkých našich retailových klientoch, vrátane tých s akútnejšími finančnými potrebami, potvrdzuje aj vývoj nášho portfólia spotrebných úverov, ktoré v roku 2022 rástlo dvakrátrýchlejšie ako trh. 
Náš podiel spotrebných úverov sa tak do decembra 2022 zvýšil na 22,4 % z 21,8 % v decembri2021. 
Napriek tomu, vzhľadom na dominantnú váhu hypoték v našej retailovej úverovej knihe, podiel VÚB na celkovom trhu retailových úverov v decembri 2022 klesol na 20,9 % z 22,1 % v decembri 2021. 
Na trhu podnikových úverov sme naopak zaznamenali nárast nášho podielu na 19,5 % v decembri 2022 z 18,9 % v decembri 2021. 
Čiastočne k tomuto nárastu prispelo aj nedávne začlenenie finančnej lízingovej časti našej lízingovej dcérskej spoločnosti VÚB Leasing do VÚB banky. 
Rast korporátnych úverov bol však významný aj po úprave o túto organizačnú zmenu. 
V roku 2022 sme totiž zvýšili objemy bankových úverov veľkým podnikom o 8,3 % (vs. 5,1 %v roku 2021) a malým a stredným podnikom o 10,4 % (vs. 
10,7 % v roku 2021). 
Čo sa týka lízingovej časti nášho korporátneho biznisu, v roku 2022 sme sa zamerali najmä na úspešnú implementáciu procesov bývalej VÚB Leasingu do bankových procesov, organizačnú integráciu do bankových štruktúr a plnenie stanovených plánov. 
Ten bol prekročený o 12,6 % najmä vďaka financovaniu v oblasti korporátneho lízingu, teda financovania mimo osobných a úžitkových vozidiel s., teda tej časti pôvodnej VÚB Leasing, ktorá sa venovala operatívnemu lízingu, v roku 2022 bola podpísaná zmluva o strategickej spolupráci so spoločnosťou Business Lease, aby klienti VÚB mali prístup ku komplexnej ponuke lízingových produktov. 
Finančné výsledky nového subjektu boli však už v prvom roku fungovania veľmi úspešné, keď spoločnosť vytvorila zisk pred zdanením vo výške 1,5 milióna eur. 
Do palety našich služieb korporátnym klientom patria aj faktoringové služby. 
Na tomto trhu VÚB opäť potvrdila svoju pozíciu lídra, keď zaznamenala 38-percentný nárast odkúpených pohľadávok(vôbec prvýkrát nad miliardu eur) v porovnaní s 32-percentným rastom trhu. 
Spomedzi bánk a faktoringových spoločností v rámci Asociácie faktoringových spoločností si tak VÚB Factoring zlepšil trhový podiel z 35 % na viac ako 37 %. 
Silná obchodná výkonnosť korporátnej divízie skupiny do určitej miery kompenzovala pokles podielu na hypotekárnom trhu na celkovom podiele všetkých poskytnutých úverov. 
Úverové portfólio VÚB v decembri 2022tvorilo 20,6 % na všetkých bankových úveroch poskytnutých v SR. 
V porovnaní s 21,1 % v decembri 2021 tak podiel VÚB klesol o 0,5 percentuálneho bodu. 
Pokiaľ ide o depozitnú stránku našich obchodných aktivít, s potešením môžem konštatovať, že sme si udržali pozitívny prírastok objemov aj napriek vyššie spomenutému nepriaznivému vývoju na trhu. 
Podarilo sa nám zvýšiť objemy primárnych vkladov o 3,3 %, porovnateľne s rastom o 3,5 % v predchádzajúcom roku. 
Naďalej sme sa zameriavali na vklady domácností a s potešením môžem konštatovať, že sa nám ich podarilo v decembri zvýšiť o1,3 %, aj keď sa trh celkovo zmenšil, o 0,8 %. 
V dôsledku toho sa náš podiel na celkových bankových vkladoch domácností na Slovensku do decembra 2022 zvýšil na 17,0 % zo 16,7 % v decembri 2021. 
Prilákať vklady domácností bolo zjavne veľmi ťažké v časoch veľkej neistoty, ktorú priniesla vojna, dvojciferná inflácia a pokles miery úspor na historicky nízku úroveň. 
Dosiahnutie pozitívnej čistej bilancie na tomto trhu je o to dôležitejším úspechom. 
V porovnaní s ostatnými účastníkmi trhu sme uspeli aj v alternatívnych produktoch, do ktorých si domácnosti ukladajú svoje úspory a finančné bohatstvo, a to podielové fondy a dôchodkové sporenie. 
Samozrejme, oba tieto trhy boli tvrdo zasiahnuté dramatickým globálnym poklesom hodnoty dlhopisov a akcií. 
Napriek tomu sa nám podarilo osloviť nových klientov a zvýšiť objemy prostriedkov už existujúcich klientov do našich fondov, čím sme kompenzovali neoblomný vplyv trhu na znižovanie hodnoty osobného finančného majetku našich klientov. 
Začnem správou majetku v podielových fondoch, v ktorej pôsobíme so silnou podporou spoločnosti Eurizon Capital, poprednej európskej spoločnosti pre správu aktív spoločnosti Intesa Sanpaolo. 
Samotnému Eurizon AssetManagement Slovakia sa v roku v roku 2022 podarilo udržať aktíva v správe okolo úrovne 1,4 miliardy eur a zvýšiť počet klientov na približne 150 tisíc zo 140 tisíc pred rokom. 
Výrazný úspech opäť dosiahli predaje fondov EurizonCapital LUX, ktoré zaznamenali v roku 2022 kladný čistý prílev 140 miliónov eur a udržali si pozíciu najvýkonnejšej zahraničnej správcovskej spoločnosti na Slovensku z hľadiska čistých predajov. 
Do novembra 2022 vzrástli naše celkové objemy SK a LUX fondov oproti decembru 2021 o 0,8 %, pričom trh ako celok sa zmenšil o 1 %. 
Vďaka tomu sa súhrnný trhový podiel Eurizonu zvýšil na 19,2 % z 18,8 % v decembri 2021. 
Okrem porovnateľného úspechu v celkových objemoch by som rád zdôraznil našu vytrvalosť v oblasti ESG princípov, ku ktorým sa naďalej pevne hlásime. 
Výsledky v roku 2022 skutočne podčiarkli našu vedúcu úlohu v tejto oblasti. 
Celkový čistý predaj fondov SFDR Art 8/Art 9 v predajnej sieti VÚB dosiahol v roku 2022 125 miliónov eur, čo predstavuje 65 % trhový podiel z celkového čistého predaja ESG fondov na slovenskom trhu. 
Priniesli sme aj nové fondy Eurizon Capital LUX,Absolute Green Bonds (prvý fond SFDR Art 9 v produktovom katalógu VÚB) a Circular Economy pre segment privátneho bankovníctva (SFDR Art 8). 
Na trhu penzijného sporenia, v ktorom pôsobíme v spoločnom podniku s naším partnerom Generali Slovensko, sme sa stali majoritným akcionárom spoločnosti zvýšením nášho podielu o 5,26 % na 55,26 %. 
Darilo sa nám pokračovať v raste klientskej základne a finančných prostriedkov. 
VÚB Generali totiž v roku 2022 naakumulovala celkový objem spravovaných prostriedkov vo výške 2,22 miliardy eur, čo znamená, že sme udržali hodnotu aktív vo veľmi ťažkom roku pre globálne finančné trhy. 
Podiel spoločnosti na celkovom trhu spravovaných aktív sa zvýšil o 0,09percentuálneho bodu na 18,84 %. 
Dôležité je, že počet klientov nášho dôchodkového sporenia vzrástol o viac ako14,1 tisíca, čo bol jeden z najväčších nárastov klientskej základne spomedzi všetkých hráčov na trhu. 
Úspech VÚB v porovnaní s inými hráčmi na momentálne klesajúcom trhu retailových vkladov je však len malou útechou pokiaľ ide o celkové riadenie likvidity. 
O to viac ma preto teší schopnosť VÚB prilákať značné objemy veľkoobchodného financovania, najmä prostredníctvom firemných vkladov a emisií krytých dlhopisov. 
Vskutku, podarilo sa nám zvýšiť objemy vkladov nefinančných spoločností o 1,3 % oproti predchádzajúcemu roku. 
Náš podiel na trhu nefinančných vkladov, aj keď oproti predchádzajúcemu roku klesol, dosiahol v decembri 22,2 %, čo je výrazne viac než v období pred pandémiou. 
Tá bola na úrovni 19,4 % v decembri 2019. 
A čo sa týka krytých dlhopisov, v marci 2022 VÚB umiestnila na veľmi náročnom trhu svoj 5-ročný krytý dlhopis za veľmi výhodných podmienok. 
Dosiahnutá cena predstavovala jednu z najnižších prirážok ponuky krytých dlhopisov v regióne strednej a východnej Európy a tým potvrdila pozoruhodne širokú investorskú základňu a impozantné meno, ktoré si VÚB na trhu vytvorila. 
Pokiaľ ide o finančnú výkonnosť, ziskovosť sa jednoznačne výrazne zlepšila vďaka zvýšeniu úrokových sadzieb. 
Predovšetkým čistý úrokový výnos vzrástol o 16,9 %, čo umožnilo zvýšiť prevádzkové výnosy skupiny VÚB o 10 % oproti predchádzajúcemu roku na 503,8 milióna eur. 
Lepšie úrokové prostredie a tvorba výnosov, ako sa očakávalo, nás však neviedli k uvoľneniu kontroly nad riadením nákladov. 
V skutočnosti, vďaka ďalšiemu preskúmaniu alokácie zdrojov a úsporám dosiahnutým nižším počtom zamestnancov sa nám podarilo udržať prevádzkové náklady pod kontrolou, keď sme ich zvýšili len o 1,7 % v porovnaní s predchádzajúcim rokom. 
Pomer nákladov k výnosom na konsolidovanej báze tak klesol na 45 % zo 48 % pred rokom. 
K čistému finančnému výsledku prispel aj lepší než očakávaný vývoj kvality aktív, keď pomer nesplácaných úverov klesol na vôbec najnižšiu úroveň. 
V roku 2022 sme tak mohli vytvoriť menej opravných položiek na straty z úverov ako pred rokom. 
Po úprave o opravné položky, rezervy a dane tak Skupina vykázala čistý zisk vo výške 169,5 milióna eur, čo je o 49,6 % viac ako pred rokom. 
Čo sa týka budúceho vývoja, operačné prostredie pre banky na Slovensku zostane veľmi náročné. 
Úľavu v ziskovosti,ktorú priniesol obrat v úrokových sadzbách vykompenzuje spomalenie rastu objemov a perspektívne zhoršenie kvality aktív v dôsledku všeobecnej ekonomickej neistoty, ktorú prináša pokračujúca vojna na Ukrajine, vysoké ceny energií,dvojciferná inflácia, a stagnácia ekonomiky. 
Niektoré zo zadlžených domácností, ktoré majú vyššie náklady na splácanie úverov, budú finančne zaťažené. 
Obzvlášť zraniteľné budú tie domácnosti, ktorých dlh bude precenený v roku 2023, keď sa úrokové sadzby hypoték budú blížiť k 5 %, v porovnaní s minimami okolo 1 % prevládajúcimi v predchádzajúcich rokoch. 
Testom prejde aj odolnosť firemných klientov. 
Kvôli nákladom na elektrinu a plyn násobne vyššími ako pred rokom boli niektoré podniky nútené zastaviť výrobu a mnohé ďalšie avizujú, že tak budú musieť urobiť v blízkej budúcnosti,pokiaľ vláda neprijme záchranné opatrenia. 
Záchrana vo forme energetických dotácií bola skutočne prisľúbená, no bude musieť byť zaplatená z rozpočtov verejného sektora, ale aj daňových poplatníkov. 
A ten môže zahŕňať aj bankový sektor, ktorému hrozí dodatočné zdanenie, ako sa to už stalo v niektorých krajinách v Európe. 
Okrem výziev však vidím aj príležitosti, napríklad v spolu financovaní perspektívnych investičných projektov súvisiacich s Plánom obnovy, ako aj pravidelných investícií financovaných EÚ, ktoré budú vrcholiť práve v nasledujúcom roku. 
Mimoriadne dôležité sú príležitosti súvisiace s ekologickou transformáciou hospodárstva. 
Význam urýchlenia takéhoto prechodu len podčiarkla energetická kríza v Európe, ktorú priniesla ruská vojna. 
Vo VÚB sme dlhodobo horliví zástancovia potreby prejsť k čistejším zdrojom energie a ďalším opatreniam na riešenie klimatických zmien a udržateľnosti. 
A tu potvrdzujem, že sme pripravení bezvýhradne podporovať takéto iniciatívy. 
Dovoľte mi na záver poďakovať našim zamestnancom za ich nasadenie, tvrdú prácu a výsledky v minulom roku. 
Taktiež by som sa chcel poďakovať klientom a obchodným partnerom VÚB za dôveru, ktorú banke prejavujú, a akcionárom za podporu. 
Prajem nám všetkým len to najlepšie v roku 2023. 
Alexander Resch, generálny riaditeľ a predseda predstavenstva