Na rok 2007 si banka predsavzala upevniť popred nú pozíciu v bankovom sektore a popritom pokračovať v trende zvyšovania ziskovosti a efektívnosti, čo sa jej podarilo splniť. 
Z pohľadu nárastu zisku generovaného bankovými aktivitami sa opäť za radila medzi najziskovejšie banky na slovenskom trhu. 
Vskutku, kým prevádzkové náklady sa zvýšili len o niečo viac ako 6 %, celkové prevádzkové výnosy vzrástli o viac ako 10 % podporené nárastom úrokových výnosov, ako aj výnosov z poplatkov a provízíí či výnosom z obchodovania na devízovom a peňažnom trhu. 
Banka tak uzavrela rok končiaci sa 31. 12. 2007 s konsolidovaným prevádzkovým ziskom podľa IFRS vyšším o takmer 15 % v porovnaní s predchádzajúcim rokom a jej efektivita meraná pomerom nákladov k výnosom sa dostala pod 50 % hranicu. zvyšovanie dynamiky na bankovom trhu. 
Prvým znakom je rast celkových konsolidovaných aktív, ktoré sa v roku 2007 zvýšili o viac ako 18 % oproti 6 % v predchádzajúcom roku. 
Kým pred rokom tvorili cenné papiere najväčšiu časť bilančnej sumy, v roku 2007 sa najvýznamnejšími aktívami stali pohľadávky voči klientom s podielom 46 % na celkových aktívach banky. 
Nepochybne k tomu prispeli úvery poskytnuté klientom s medziročným rastom o výrazných 41 %. 
VÚB tak potvrdila, že jej patrí popredné po stavenie na slovenskom trhu úverov. 
Na rozširovaní úverového portfólia o čoraz väčší okruh retailových klientov sa podieľa i dcérska spoločnosť banky Consumer Finance Holding, ktorá poskytla o 18 % viac pôžičiek pre občanov ako pred rokom. 
S cieľom ešte výraznejšieho posilnenia pozície banky na úverovom trhu, tentoraz však najmä s ohľadom na firemnú klientelu, sa do skupiny VÚB v novembri 2007 začlenila spoločnosť B.O.F. Leasing. 
Napredovanie banky sa prejavilo aj na strane depozít, ktoré sa banke podarilo navýšiť o 15 %, a to aj vďaka podielovým fondom správcovskej spoločnosti VÚB Asset Management s prostriedkami pod správou v objeme 29 mld. Sk. 
Dôchodková správcovská spoločnosť VÚB Generali, ktorá je 50 % dcérskou spoločnosťou banky, si úspešne udržiava pozíciu na trhu dôchodkového sporenia a ku koncu roka spravovala aktíva v hodnote 7,5 mld. Sk.