Vážení akcionári, klienti a obchodní partneri, rok 2017 bol pre VÚB obzvlášť úspešným. 
Veľmi ma teší, že môžem konštatovať, že sme dosiahli skvelé obchodné výsledky a zvýšili náš podiel na trhu s úvermi. 
Teší ma aj prevádzková efektivita a kvalita nášho úverového portfólia. 
Tento vývoj nám umožnil dosiahnuť najlepšiu možnú finančnú výkonnosť, čo v značnej miere kompenzovalo nepriaznivý vplyv klesajúcich marží. 
A nakoniec, a to je tiež dôležité, som veľmi rád, že po troch rokoch tvrdej práce, sa naše obchodné a finančné výsledky zlepšili natoľko, že sme v roku 2017 získali od lokálneho týždenníka Trend ocenenie Banka roka. 
Myslím si, že pred detailným hodnotením výsledkov VÚB má zmysel najskôr zhodnotiť vývoj externého prostredia. 
Začnem reálnou ekonomikou, ktorá bankovému sektoru ostala pozitívne naklonená. 
HDP vzrástol o viac ako 3 % a pracovný trh sa naďalej zlepšoval, pričom miera nezamestnanosti klesla na historické minimum. 
Upevnenie istoty v pracovné miesto a zlepšenie dôvery spotrebiteľov zvýšili dopyt po bývaní, čo viedlo k zvýšeniu dopytu po hypotékach a ostatných finančných produktoch. 
Zlepšenie finančnej situácie domácností sa prejavilo aj v ďalšom raste bankových vkladov a iných finančných aktív. 
Podobne aj podniky zaznamenali zlepšenie svojej ekonomickej a finančnej situácie, čo vydláždilo cestu k rastu objemov ich úverov aj vkladov. 
Úrokové prostredie ale naďalej hralo proti ziskovosti bankového sektora. 
Oficiálne sadzby ECB ani výnosy dlhopisov v roku 2017 síce už neklesali, intenzívna konkurencia na slovenskom bankovom trhu ale ešte výraznejšie stlačila nadol marže a obzvlášť znížila sadzby na nových hypotékach pod priemer eurozóny. 
Spolu s precenením existujúceho úverového portfólia tento vývoj viedol v sektore, vrátane VÚB, k značnej strate na úrokových príjmoch. 
Ani masívny rast celkových úverov o takmer 12 %, ktorý sme dosiahli, nebol dostatočný na to, aby kompenzoval vplyv znižujúcich sa marží na úrokové výnosy. 
Samozrejme, bez rastu objemov by bol negatívny vplyv na ziskovosť ešte väčší. 
Preto som veľmi rád, že sme dokázali aj v roku 2017 zvýšiť náš trhový podiel pri úveroch, k decembru na 20,4 %, z 19,9 % na konci roku 2016. 
Obzvlášť hrdý som na to, že sa nám podarilo zvýšiť podiel na retailovom trhu, pričom sme sa úspešne popasovali s konkurenciou tak na trhu hypoték, ako aj spotrebiteľských úverov. 
Úprimne povedané, pri novej produkcii sme nemohli udržať objemy dosiahnuté v roku 2016 počas „tsunami“ refinančnej kampane, keď objemy nových hypoték dosahovali miestami násobky predošlých rokov a preťažovali našich kolegovv predaji, ale aj na oddelení rizika či podporných útvarov až na hranicu. 
Napriek tomu sme si ale naše portfólio obhájili a v decembri 2017 sme dosahovali trhový podiel v úveroch na bývanie 23,5 % v porovnanís 22,8 % v decembri 2016. 
V spotrebiteľských úveroch sme v decembri 2017 dosiahli 19,9 % ný podiel, oproti 19,6 % v rovnakom období minulého roku. 
Na firemnom trhu sa nám tiež podarilo zvýšiť náš podiel na úveroch, konkrétne na nový rekord 18,7 % z 18,3 %, ktorý sme dosiahli v roku 2016. 
Čo je dôležité, podiel sme zvýšili aj napriek nášmu rozhodnutiu neparticipovať na niektorých veľkých korporátnych transakciách, obzvlášť v segmente komerčných nehnuteľností a projektového financovania, ktoré sme z pohľadu hodnotenia výnosu a rizika nepovažovali za dostatočne atraktívne. 
Namiesto toho sme sa sústredili predovšetkým na rast našich obchodných vzťahov s malými a strednými podnikmi, ktorým sme úverovanie medziročne navýšili o 7,9 %. 
Vzťahy s malými a strednými podnikmi sme rozširovali aj prostredníctvom našej dcérskej lízingovej spoločnosti VÚB Leasing a faktoringovej spoločnosti VÚB Factoring, ktoré obe rástli v kľúčových súvahových aj finančných ukazovateľoch. 
Minulýrok bol zvlášť úspešným pre VÚB Factoring, ktorá dosiahla historicky najvyšší obrat odkúpených pohľadávok. 
Vážení akcionári, klienti a obchodní partneri, rok 2017 bol pre VÚB obzvlášť úspešným. 
Veľmi ma teší, že môžem konštatovať, že sme dosiahli skvelé obchodné výsledky a zvýšili náš podiel na trhu s úvermi. 
Teší ma aj prevádzková efektivita a kvalita nášho úverového portfólia. 
Tento vývoj nám umožnil dosiahnuť najlepšiu možnú finančnú výkonnosť, čo v značnej miere kompenzovalo nepriaznivý vplyv klesajúcich marží. 
A nakoniec, a to je tiež dôležité, som veľmi rád, že po troch rokoch tvrdej práce, sa naše obchodné a finančné výsledky zlepšili natoľko, že sme v roku 2017 získali od lokálneho týždenníka Trend ocenenie Banka roka. 
Myslím si, že pred detailným hodnotením výsledkov VÚB má zmysel najskôr zhodnotiť vývoj externého prostredia. 
Začnem reálnou ekonomikou, ktorá bankovému sektoru ostala pozitívne naklonená. 
HDP vzrástol o viac ako 3 % a pracovný trh sa naďalej zlepšoval, pričom miera nezamestnanosti klesla na historické minimum. 
Upevnenie istoty v pracovné miesto a zlepšenie dôvery spotrebiteľov zvýšili dopyt po bývaní, čo viedlo k zvýšeniu dopytu po hypotékach a ostatných finančných produktoch. 
Zlepšenie finančnej situácie domácností sa prejavilo aj v ďalšom raste bankových vkladov a iných finančných aktív. 
Podobne aj podniky zaznamenali zlepšenie svojej ekonomickej a finančnej situácie, čo vydláždilo cestu k rastu objemov ich úverov aj vkladov. 
Úrokové prostredie ale naďalej hralo proti ziskovosti bankového sektora. 
Oficiálne sadzby ECB ani výnosy dlhopisov v roku 2017 síce už neklesali, intenzívna konkurencia na slovenskom bankovom trhu ale ešte výraznejšie stlačila nadol marže a obzvlášť znížila sadzby na nových hypotékach pod priemer eurozóny. 
Spolu s precenením existujúceho úverového portfólia tento vývoj viedol v sektore, vrátane VÚB, k značnej strate na úrokových príjmoch. 
Ani masívny rast celkových úverov o takmer 12 %, ktorý sme dosiahli, nebol dostatočný na to, aby kompenzoval vplyv znižujúcich sa marží na úrokové výnosy. 
Samozrejme, bez rastu objemov by bol negatívny vplyv na ziskovosť ešte väčší. 
Preto som veľmi rád, že sme dokázali aj v roku 2017 zvýšiť náš trhový podiel pri úveroch, k decembru na 20,4 %, z 19,9 % na konci roku 2016. 
Obzvlášť hrdý som na to, že sa nám podarilo zvýšiť podiel na retailovom trhu, pričom sme sa úspešne popasovali s konkurenciou tak na trhu hypoték, ako aj spotrebiteľských úverov. 
Úprimne povedané, pri novej produkcii sme nemohli udržať objemy dosiahnuté v roku 2016 počas „tsunami“ refinančnej kampane, keď objemy nových hypoték dosahovali miestami násobky predošlých rokov a preťažovali našich kolegov v predaji, ale aj na oddelení rizika či podporných útvarov až na hranicu. 
Napriek tomu sme si ale naše portfólio obhájili a v decembri 2017 sme dosahovali trhový podiel v úveroch na bývanie 23,5 % v porovnaní s 22,8 % v decembri 2016. 
V spotrebiteľských úveroch sme v decembri 2017 dosiahli 19,9 % ný podiel, oproti 19,6 % v rovnakom období minulého roku. 
Na firemnom trhu sa nám tiež podarilo zvýšiť náš podiel na úveroch, konkrétne na nový rekord 18,7 % z 18,3 %, ktorý sme dosiahli v roku 2016. 
Čo je dôležité, podiel sme zvýšili aj napriek nášmu rozhodnutiu neparticipovať na niektorých veľkých korporátnych transakciách, obzvlášť v segmente komerčných nehnuteľností a projektového financovania, ktoré sme z pohľadu hodnotenia výnosu a rizika nepovažovali za dostatočne atraktívne. 
Namiesto toho sme sa sústredili predovšetkým na rast našich obchodných vzťahov s malými a strednými podnikmi, ktorým sme úverovanie medziročne navýšili o 7,9 %. 
Vzťahy s malými a strednými podnikmi sme rozširovali aj prostredníctvom našej dcérskej lízingovej spoločnosti VÚB Leasing a faktoringovej spoločnosti VÚB Factoring, ktoré obe rástli v kľúčových súvahových aj finančných ukazovateľoch. 
Minulý rok bol zvlášť úspešným pre VÚB Factoring, ktorá dosiahla historicky najvyšší obrat odkúpených pohľadávok. 
Na depozitnom trhu boli naše výsledky menej uspokojivé, keďže náš podiel celkových primárnych vkladov klesol na 17,6 % zo 17,8 % v decembri 2016. 
Popri vyšších objemoch by sme sa mali usilovať aj o rovnomernejšie rozdelenie naprieč obchodnými segmentmi. 
Toto platí predovšetkým pre vklady domácností, kde sme dosiahli podiel 14,7 %. 
Ten sme síce oproti predošlému roku dokázali zvýšiť zo 14,5 %, avšak v porovnaní s naším trhovým podielom pri úveroch domácnostiam, ktorý je 21,6 %, sa jednoznačne musíme zamerať viac na retailové vklady. 
To je dôležité, aby sme dokázali financovať naše rastové ašpirácie na trhu s hypotékami a aby sme aj v budúcnosti dodržali regulátorom stanovený profil financovania. 
Čo sa profilu financovania týka, obzvlášť ma ale teší, že naše oddelenie Treasury dokázalo aj v roku 2017 úspešne umiestniť na trh veľký objem hypotekárnych záložných listov. 
Celkovo sme vydali dlhopisy v hodnote 750 miliónov eur až do 10 ročnej splatnosti, umiestnených najmä u zahraničných inštitucionálnych investorov. 
Tiež som na naše Treasury hrdý za to, že dokázali na trhu identifikovať mimoriadnu obchodnú príležitosť na českom peňažnom trhu, ktorá priniesla banke kladný obchodný výsledok kompenzujúci mimoriadny predaj podielu akcií VISA v roku 2016. 
A teraz naspäť k depozitnému trhu. 
Som presvedčený, že našou prioritou do budúcnosti by malo byť zameranie na vklady a ešte viac na ostatné finančné aktíva ako napríklad na správu aktív, ale aj na penzijné fondy a životné poistenie. 
A to nielen kvôli zabezpečeniu zdravého profilu financovania a potenciálnemu zdroju príjmov banky z poplatkov za poradenské služby, ale aj kvôli tomu, aby sme sa prispôsobili meniacemu sa životnému štýlu a demografi i slovenskej populácie. 
Ľudia na Slovensku starnú a ich potreby sa budú meniť, od zabezpečenia prvého, prípadne druhého bývania, k narábaniu s úsporami, ktoré si postupne budú budovať. 
Nehovorím pritom v časovom kontexte jednej generácie, ale skôr o horizonte nasledujúcich troch až piatich rokov, keď sa podľa našej analýzy, objem osobných finančných aktív slovenských domácností môže zvýšiť oproti aktuálnym úrovniam o 50 %. 
V tomto ohľade som rád, že sme si už vybudovali solídnu pozíciu na trhu s podielovými fondmi a dôchodkovými fondmi a ponúkame našim klientom alternatívne spôsoby ako sa postarať o svoje úspory. 
V oblasti správy aktív sme činní so silnou podporou od Eurizon Capital, poprednej európskej spoločnosti v správe aktív skupiny Intesa Sanpaolo, zatiaľ čo v penzijnom sporení pôsobíme v spoločnom podniku s naším partnerom Generali Slovensko. 
Obe spoločnosti aj v roku 2017 poskytovali klientom vynikajúce služby a zaznamenali silný rast celkového objemu spravovaných aktív. 
Celkový majetok pod správou VÚB AM prekročil v roku 2017 1,7 miliardy eur, čo predstavuje viac ako 10 % ročný nárast majetku pod správou miesto na trhu správcov podielových fondov na Slovensku. 
VÚB Generali, dôchodková správcovská spoločnosť, medzitým zvýšila celkový objem spravovaných aktív na viac ako 1,3 miliardy eur, čo predstavovalo takmer 13 % ný rast oproti predchádzajúcemu roku. 
Jej podiel na trhu sa zvýšil o 0,5 percentuálneho bodu na 17,2 %, čím si VÚB Generali upevnila pozíciu tretieho najväčšieho hráča na tomto trhu. 
Dôležité je, že počet klientov v našom systéme dôchodkového sporenia sa zvýšil o takmer 23 tisíc, najviac zo všetkých hráčov na trhu. 
V oblasti finančných konsolidovaných výsledkov si skupina VÚB v roku 2017 pripísala výnosy vo výške 547,4 milióna €, čo je o 1,5 % menej ako pred rokom. 
V oblasti nákladov sa nám osobné náklady zvýšili o 5,2 %, napriek tomu celkové prevádzkové náklady klesli o 2,3 % v dôsledku rozpustenia rezervy na súdne spory v ostatných prevádzkových nákladoch. 
Náš pomer nákladov a výnosov sa tak znížil o jeden percentuálny bod, na úroveň 44,2 %, čo bolo výrazne pod úrovňou trhu, ktorá sa k novembru nachádzala na 54,8 %. 
Náš prevádzkový zisk pred tvorbou opravných položiek dosiahol 280,4 miliónov €, čo bolo o 0,7 % menej ako pred rokom. 
Po úprave o nižšie opravné položky a dane skupina zaznamenala čistý zisk vo výške 175 milióna €, o 11,6 % viac ako minulý rok. 
Hľadiac dopredu, externé prostredie prejde v roku 2018 významnými zmenami. 
Vývoj reálnej ekonomiky síce ostane priaznivý, pričom s tým, ako sa budú rozvíjať veľké investície v automobilovom sektore, rast HDP by mal ešte akcelerovať. 
S ďalším progresom na pracovnom trhu by sa mala naďalej zlepšovať aj dôvera a finančná situácia domácností. 
Priestor bánk na úverovanie domácností sa však obmedzí. 
Zadlženosť domácností totižto vzrástla na takú úroveň, že jej ďalší rast je už regulátorom považovaný za rizikový. 
Národná banka sa preto zameriava na to, aby reguláciou čoskoro výrazne spomalila rast úverovania, a to buď ďalším sprísnením doposiaľ zavedených limitov na ukazovateľ výšky úveru k hodnote nehnuteľnosti (LTV) a finančnej rezervy, prípadne zavedením priamych limitov na celkový dlh voči príjmu jednotlivých klientov. 
Jeden pilier ostatného rastu slovenského bankového sektoru a vskutku aj VÚB – hypotéky a spotrebné úvery – by tak mohol v 2018 stratiť na sile. 
V oblasti spotrebiteľských úverov regulátor navyše nedávno zjednotil manévrovací priestor bankového a nebankového trhu. 
Nebankový obchodný model sa tak zmenil a viacero hráčov opustilo trh. 
Bolo tak potrebné prehodnotiť výkonnosť našej nebankovej spoločnosti Consumer Finance Holding (CFH) a rozhodli sme sa ju od roku 2018 začleniť do banky (okrem lízingu áut, ktoré sme začlenili pod VÚB Leasing), aby sme spojili naše sily a zároveň zjednodušili našu vnútornú infraštruktúru a systémy. 
Obdobné dôvody nás vedú v roku 2018 aj k začleneniu VÚB Factoringu priamo do banky. 
Úrokové prostredie ostane náročné. 
Výnosy síce už nebudú ďalej klesať, keďže ECB postupne sťahuje menové stimuly a najbližší pohyb oficiálnych sadzieb bude nahor a nie dole. 
To je však zatiaľ stále veľmi ďaleko, zvyšovanie sa neočakáva skôr ako v polovici roka 2019. 
Medzitým sa budeme musieť vyrovnať s tlakom na precenenie našich aktív a tiež s postupným rastom nákladov na financovanie. 
V dohľadnej dobe tak neočakávame zmiernenie tlaku na marže. 
Regulačných opatrení medzitým bude ešte pribúdať. 
Regulačné opatrenia ako smernica o trhoch s finančnými nástrojmi, všeobecné nariadenie o ochrane údajov, či revidovaná smernica o platobných službách (PSD2)v roku 2018 nadobudnú účinnosť. 
Veľkú zmenu bude predstavovať obzvlášť PSD2, ktorá bude značnou ekonomickou výzvou. 
Otváranie platforiem a sprístupňovanie účtov našich klientov tretím osobám fundamentálne zmení konkurenciu v platobných službách a súčasne zvýši naše náklady na IT v dôsledku nových bezpečnostných požiadaviek. 
Čeliac trhovým a regulačným tlakom, musíme prebudovať našu stratégiu a nastaviť nasledujúce priority: v oblasti príjmov musíme nielen rásť v absolútnom vyjadrení, ale musíme aj zlepšiť kompozíciu príjmov smerom k príjmom z poplatkov. 
S cieľom zlepšiť spokojnosť zákazníkov sa budeme ďalej sústreďovať na digitalizáciu. 
V ostatnom období sme investovali veľa peňazí do mobilného bankovníctva a budeme v tom aj naďalej pokračovať, pretože veríme, že rozširovanie digitálnych služieb a využívanie nových technológií je správnou cestou ako čeliť novej budúcnosti bankovníctva. 
Na strane nákladov sa ďalej budeme zameriavať na správnu alokáciu zdrojov a ich zjednodušovanie. 
K tomu druhému patrí aj racionalizácia skupiny, cez vyššie zmienené začlenenie CFH a VUB Factoring do banky. 
Kľúčovým projektom nadchádzajúcich rokov bud eaj nahradenie základného bankového systému novým, najlepším modelom v sektore. 
Samozrejme, musíme byť pripravení na krušný a náročný rok či roky. 
Avšak som presvedčený, že tím VÚB bude aj naďalej napĺňať požiadavky. 
S týmto na pamäti mi dovoľte poďakovať našim zamestnancom za ich odhodlanie, náročnú prácu a skvelé výsledky z minulého roku. 
Rád by som poďakoval aj klientom VÚB a našim obchodným partnerom, za dôveru, ktorú majú v banku a akcionárom za ich podporu. 
Všetkým nám do roku 2018 želám všetko najlepšie. 
Alexander Resch, generálny riaditeľ a predseda predstavenstva


