Vyhlásenie a podpisy zodpovedných osôb sú uvedené v kapitole "IV.
INFORMÁCIE O CENNÝCH PAPIEROCH" tohto Základného prospektu.  Audit Konsolidovanej účtovnej závierky za rok končiaci 31. decembra 2017, zostavený v súlade s Medzinárodnými štandardami finančného vykazovania, vykonala spoločnosť KPMG Slovensko spol. s r.o., Dvořákovo nábrežie 10, P.O.Box 7, 820 04 Bratislava, Slovenská republika ktorá je členom Slovenskej komory audítorov – SKAU (licencia SKAU 96).
Audit Konsolidovanej účtovnej závierky za rok končiaci 31. decembra 2018, zostavený v súlade s Medzinárodnými štandardami finančného vykazovania, vykonala spoločnosť KPMG Slovensko spol. s r.o., Dvořákovo nábrežie 10, P.O.Box 7, 820 04 Bratislava, Slovenská republika ktorá je členom Slovenskej komory audítorov – SKAU (licencia SKAU 96).  Rizikové faktory špecifické pre Emitenta sú uvedené v kapitole "II.
RIZIKOVÉ FAKTORY" tohto Základného prospektu.
Všeobecná úverová banka bola založená Štátnou bankou československou v súvislosti s reformou československého bankového systému k 1. januáru 1990, ako štátny peňažný ústav (š.p.ú.) s pôsobnosťou na území celej ČSFR.
VÚB, š.p.ú., bola zaradená do prvej vlny kupónovej privatizácie.
V súlade so schváleným privatizačným projektom bola transformovaná na akciovú spoločnosť, s účinnosťou od 1. apríla 1992.
Do obchodného registra bola VÚB, a.s., zapísaná so základným imaním 2.039.054.000 Kčs.
VÚB, a.s., vznikla v súlade s právnym poriadkom Slovenskej republiky, zákonom 513/1991 Zb.
Obchodný zákonník, zákonom 92/1991 Zb. o podmienkach prevodu majetku štátu na iné osoby a zákonom 253/1991 Zb. o pôsobnosti orgánov vo veciach prevodov majetku štátu na iné osoby a Fonde národného majetku SR, v súlade s uznesením vlády ČSFR 1 zo dňa 9. januára 1992 schválení privatizačného projektu, vypracovaného pre privatizáciu Všeobecnej úverovej banky.
VÚB, a.s., bola založená na dobu neurčitú.
V roku 2001, nadobudnutím majoritného podielu zahraničným akcionárom Gruppo IntesaBci, ktorý získal 94,46%- ný podiel akcií VÚB, a.s., sa Emitent stal členom tejto významnej finančnej skupiny.
Finančná skupina Banca Intesa (predtým Gruppo IntesaBci), bola podľa bilančnej sumy a objemu vlastného kapitálu najväčšou bankou v Taliansku a jednou z popredných bánk v Európe.
Banca Intesa sa dňa 1. januára 2007 oficiálne zlúčila s ćalšou talianskou bankou Sanpaolo IMI a vznikla finančná skupina Intesa Sanpaolo, ktorej ústredie má sídlo v Turíne.
Finančná skupina Intesa Sanpaolo má vedúcu pozíciu v Taliansku a je jednou z vedúcich bánk poskytujúcich finančné produkty a služby domácnostiam aj firmám v Európe schopnou konkurovať na medzinárodnej úrovni.
Zámerom skupiny Intesa Sanpaolo na Slovensku je ćalší rozvoj VÚB, a.s., ako univerzálneho peňažného ústavu, posilnenie jej služieb poskytovaných firemnej klientele, rozšírenie retailových služieb na báze franchisingu a rozvíjanie sofistikovaných aktivít na kapitálových trhoch.
Dôraz je kladený na vývoj nových produktov pre klientov, na intenzívnejšiu marketingovú komunikáciu a na zvyšovanie komfortu klientov pri využívaní bankových produktov a služieb.
Zásadným cieľom je vybudovanie dlhodobých, vzájomne výhodných a komplexných vzťahov s klientmi.
VÚB, a.s., sa neustále zameriava na zlepšovanie kvality služieb, zvyšovanie trhových podielov a pokračovanie v trende znižovania nákladov a zvyšovania efektívnosti.
Strategickým zámerom VÚB, a.s., ako univerzálneho peňažného ústavu je neustále upevňovanie jej postavenia na slovenskom bankovom trhu, posilnenie služieb poskytovaných firemnej klientele a rozšírenie retailových služieb.
V poslednom období Emitent nezaznamenal žiadne okolnosti, ktoré by boli významné pre posúdenie jeho solventnosti.
Emitent plní všetky regulátormi predpísané limity obozretného hospodárenia a zverejňuje údaje svojej činnosti a hospodárení v zmysle platných právnych predpisov.
Všeobecná úverová banka, a.s., je moderná univerzálna banka, ktorá poskytuje široký rozsah produktov a služieb firemným, retailovým a inštitucionálnym klientom v rámci tuzemského a zahraničného trhu.
VÚB, a.s., kladie dôraz na stabilitu, lojalitu a dôveru vo vzťahu ku klientom.
Predmetom podnikania VÚB, a.s., sú činnosti vykonávané na základe bankového povolenia, udeleného Emitentovi v súlade so Zákonom o bankách, ktoré má Emitent uvedené vo svojich stanovách.
Predmet činnosti má Emitent zapísaný v obchodnom registri a ich výkon je v súlade s príslušnými všeobecne záväznými právnymi predpismi.
Medzi hlavné produkty a služby Emitenta patria bežné účty, termínované vklady, hypotekárne úvery, spotrebné úvery, investičné úvery a služby elektronického bankovníctva.
Oblasť retailového bankovníctva – ide o kľúčovú oblasť, na ktorú sa Emitent pri poskytovaní svojich produktov a služieb zameriava.
Patria sem najmä produkty a služby určené obyvateľstvu, živnostníkom a klientom slobodných povolaní.
Hlavnými produktmi pre túto skupinu sú bežné účty, sporiace účty, termínované vklady, investičné produkty, platobné karty, hypotekárne a spotrebné úvery.
Oblasť firemného bankovníctva – ide o významnú oblasť poskytovania produktov a služieb firemným klientom, finančným inštitúciám, verejnému sektoru a tiež klientom a investorom v oblasti financovania výstavby, predaja či prenájmu nehnuteľností.
Oblasť riadenia bilancie a treasury – zabezpečuje činnosti spojené s riadením bilancie, nastavenie vnútrobankového transferového oceňovania, správu investičného portfólia cenných papierov, emitovanie dlhových cenných papierov ako aj obchodovanie na medzibankovom trhu.
Za účelom uspokojovania rastúcich potrieb klientov, Emitent uvádza na trh nové produkty a služby pre firemných a retailových klientov.
V praxi to znamená ponuku širokej škály produktov a služieb, od klasických bankových produktov až po vývoj sofistikovaných aktivít na finančnom trhu.
Emitent sa sústrećuje na vývoj nových atraktívnych produktov pre klientov, marketingovú komunikáciu a zvýšenie komfortu v prístupnosti bankových produktov a služieb.
Medzi nové produkty a služby možno zaradiť nový Internetbanking či Kombiprodukt, ktorý v sebe spája vlastnosti termínovaného vkladu s výhodami investovania do fondov.  VÚB, a.s., pôsobí na trhu v Slovenskej republike a prostredníctvom jednej pobočky (a dcérskej spoločnosti) v Prahe aj na trhu v Českej republike.
VÚB, a.s., je druhou najväčšou bankou na Slovensku podľa celkovej bilančnej sumy a nachádza sa v prvej trojke bánk aj z hľadiska porovnávania ostatných hlavných ukazovateľov – ku koncu roka 2018 dosiahol trhový podiel VÚB, a.s., v celkových primárnych vkladoch 18,5%, pri úveroch sa trhový podiel zvýšil na 21,4%.
Emitent v súčasnosti poskytuje bankové služby firemným, retailovým aj inštitucionálnym klientom prostredníctvom širokej siete 207 obchodných miest v rámci celého územia Slovenskej republiky a spomedzi slovenských komerčných bánk si udržiava druhý najvyšší počet pobočiek (viac ako 18%-ný trhový podiel).
Počet zamestnancov je druhý najvyšší v rámci slovenského bankového sektora.
Prevádzkové výnosy skupiny VÚB klesli medziročne o -1,2 % na 524,6 mil.
EUR.
Prevádzkový zisk skupina VÚB medziročne znížila o -1,4 % na 260,1 mil.
EUR a jej čistý zisk klesol o 8,3% na 160,5 mil.
EUR.
Kapitálová primeranosť skupiny VÚB dosiahla ku koncu minulého roka 17,18%, čo je vysoko nad štandardom stanoveným Národnou bankou Slovenska.
Spoločnosť Moody's Investors Service Ltd. so sídlom One Canada Square, Canary Wharf, Londýn, Veľká Británia E14 5FA, v zmysle článku 40 Nariadenia Európskeho parlamentu a Rady   1060/2009 zo 16. septembra 2009 ratingových agentúrach podala dňa 12. augusta 2010 žiadosť o registráciu podľa tohto nariadenia a 31. októbra 2011 bola úspešne zaregistrovaná.
VÚB, a.s., je členom Skupiny Intesa Sanpaolo.
Akcionárom s rozhodujúcim podielom na základnom imaní a hlasovacích právach Emitenta je Intesa Sanpaolo Holding International S.A.
Závislosť VÚB, a.s., na iných subjektoch v rámci skupiny je priamo úmerná podielu týchto subjektov na základnom imaní Emitenta.
Do skupiny s úzkymi väzbami, z titulu viac ako 20% podielu na hlasovacích právach, nevchádza iná spoločnosť ako uvedené.
VÚB, a.s., k 31. decembru 2018 nemá žiadnu nepriamu majetkovú účasť.
Emitent vyhlasuje, že nedošlo k žiadnej rozhodujúcej nepriaznivej zmene vo vyhliadkach Emitenta od dátumu posledných zverejnených audítorsky overených účtovných závierok.
Emitentovi nie sú známe žiadne trendy a neistoty, prípadne nevie o žiadnych nárokoch, záväzkoch alebo udalostiach, o ktorých je reálne pravdepodobné, že budú mať podstatný vplyv na vyhliadky Emitenta aspoň počas bežného finančného roka.
Emitent sa rozhodol nezaradiť prognózu zisku a ku dňu vypracovania tohto Základného prospektu prognózu zisku nezverejnil.
Najvyšším rozhodovacím orgánom VÚB, a.s., je valné zhromaždenie akcionárov.
Dozorná rada je najvyšším kontrolným orgánom VÚB, a.s.
Dohliada na výkon pôsobnosti predstavenstva a uskutočňovanie podnikateľskej činnosti Emitenta.
Predstavenstvo je štatutárnym orgánom, ktorý riadi činnosť Emitenta, je oprávnené konať v mene Emitenta, vo všetkých veciach a zastupuje ju navonok voči tretím osobám.
Emitent neeviduje aktivity vykonávané mimo VÚB, a.s., členmi predstavenstva alebo dozornej rady, ktoré by boli významné vzhľadom na Emitenta.
Kontaktná adresa všetkých členov dozornej rady a predstavenstva Emitenta z titulu výkonu ich funkcií je Mlynské nivy 1, 829 90 Bratislava, Slovenská republika.
K 31. decembru 2018 Emitent evidoval 3.670 zamestnancov Emitent vyhlasuje, že okrem ako je uvedené, mu nie sú známe žiadne potenciálne konflikty záujmov medzi povinnosťami voči Emitentovi vyššie uvedených osôb a ich súkromnými záujmami a/alebo inými povinnosťami.
K dátumu vyhotovenia Základného prospektu predstavuje základné imanie VÚB, a.s., sumu 430.819.063,81 EUR a je rozdelené na:  4.078.108 kusov akcií na meno s menovitou hodnotou jednej akcie 33,20 EUR verejne obchodovaných, vydaných v zaknihovanej podobe, ISIN: SK1110001437 séria 01, 02, 03, 04, 05, 06;  89 kusov akcií na meno s menovitou hodnotou jednej akcie 3.319.391,89 EUR verejne neobchodovaných, vydaných v zaknihovanej podobe, ISIN: SK1110003573 séria 01.
S akciou na meno, podľa všeobecne záväzných predpisov a stanov Emitenta, je spojené právo akcionára podieľať sa na riadení VÚB, a.s., na podiel z jej zisku a z likvidačného zostatku pri jej zániku.
Akcia je voľne prevoditeľná.
VÚB, a.s., má celé základné imanie splatené.
Akcie VÚB, a.s., vlastnilo ku dňu 31. decembru 2018 28.220 akcionárov.
Počet hlasov akcionára sa určuje pomerom menovitej hodnoty jeho akcií k výške základného imania.
Charakter kontroly hlavného akcionára na VÚB, a.s., vyplýva priamo úmerne z jeho podielu na základnom imaní Emitenta.
Emitentovi nie sú známe žiadne konania zo strany tohto akcionára, ktoré by viedli k zneužitiu kontroly.
Hlavným akcionárom a vlastníkom Emitenta, ktorý nad ním vykonáva kontrolu, je Intesa Sanpaolo Holding International S.A., so sídlom 35 Boulevard du Prince Henri, L-1724 Luxembursko, ktorá k 31. decembru 2018 vlastní 97,03% na základnom imaní Emitenta.
Najvyšším kontrolným orgánom Emitenta je dozorná rada, ktorá má 7 členov.
Dve tretiny členov dozornej rady volí valné zhromaždenie a jednu tretinu volia zamestnanci.
Emitentovi nie sú známe žiadne mechanizmy, ktorých uplatňovanie môže mať v neskoršom čase za následok zmenu jeho ovládania.
Pri posudzovaní vzťahov s každou spriaznenou osobou sa kladie dôraz na podstatu vzťahu, nielen na právnu formu.
Transakcie vykonávané s týmito stranami sa realizujú za obvyklých a štandardných obchodných podmienok, ktoré sa bežne uplatňujú pri transakciách medzi nezávislými, neprepojenými stranami.
Nižšie uvedené finančné údaje za rok končiaci sa 31. decembra 2017 sú prevzaté z audítorsky overenej Konsolidovanej účtovnej závierky za rok končiaci sa 31. decembra 2017, zostavenej v súlade s Medzinárodnými štandardami finančného výkazníctva v znení prijatom Európskou úniou, ktorá bola vrátane správy audítorov predložená ako súčasť Ročnej finančnej správy VÚB, a.s., za rok 2017 Národnej banke Slovenska dňa 27. apríla 2018.
Ročná finančná správa je dostupná k nahliadnutiu v sídle Emitenta a oznam o jej sprístupnení bol zverejnený v Hospodárskych novinách dňa 27. apríla 2018.
Auditovanú konsolidovanú účtovnú závierku za rok končiaci sa 31. decembra 2017 zostavenú v súlade s Medzinárodnými štandardami finančného výkazníctva v znení prijatom Európskou úniou Emitent uvádza v tomto Základnom prospekte formou odkazu na Ročnú finančnú správu VÚB, a.s., za rok 2017, ktorej je táto účtovná závierka súčasťou (pozri časť "Zoznam použitých krížových odkazov/ dokumentov zahrnutých odkazom" tohto Základného prospektu) a je dostupná na webovom sídle Emitenta (www.vub.sk).
Emitent vyhlasuje, že historické ročné finančné informácie boli podrobené auditu.
Okrem historických ročných finančných informácií žiadne iné časti tohto Základného prospektu neboli podrobené auditu.
Audítorsky overené finančné informácie vybrané z Konsolidovanej účtovnej závierky za rok končiaci 31. decembra 2018 zostavenej v súlade s IFRS, zahrnuté do tohto Základného prospektu, nie sú staršie ako 18 mesiacov od dátumu vyhotovenia tohto Základného prospektu.
V období 12 kalendárnych mesiacov pred dátumom vyhotovenia Základného prospektu neprebiehali žiadne správne, súdne alebo arbitrážne konania, ktoré by mali, alebo by v budúcnosti mohli mať, významný vplyv na finančnú situáciu a ziskovosť Emitenta a/alebo skupiny Emitenta.  Odo dňa, kedy boli NBS predložené konsolidovaná účtovná závierka za rok končiaci sa 31. decembra 2018 vypracované v súlade s IFRS, nenastali žiadne významné zmeny finančnej alebo obchodnej situácie skupiny.
Emitent neeviduje zmluvy, ktoré neboli uzatvorené pri zvyčajnom výkone činnosti Emitenta, ktoré by mohli viesť k tomu, že ktorýkoľvek člen skupiny bude mať záväzok alebo oprávnenie, ktoré je rozhodujúce pre schopnosť Emitenta splniť svoj záväzok voči Majiteľom dlhopisov.
S ohľadom na svoje hlavné činnosti Emitent nevykonáva výskum ani vývoj.
Emitent vyhlasuje, že informácie získané od tretích strán uvedené v kapitole "II.
RIZIKOVÉ FAKTORY" a v časti "Hlavné trhy" tohto Základného prospektu boli získané z nižšie uvedených verejne prístupných zdrojov, boli správne reprodukované do tej miery do akej si je Emitent vedomý a je schopný z uvedených informácií zistiť a neboli opomenuté žiadne skutočnosti, ktoré by spôsobili ich nesprávnosť alebo zavádzajúci charakter.
Emitent osobitne nezisťoval presnosť štatistických informácií.
Zdroje informácií použitých v tomto Základnom prospekte: internetová stránka NBS (informácie v kapitole "II.
RIZIKOVÉ FAKTORY" a v časti "6.5.2 Hlavné trhy"); internetová stránka Štatistického úradu Slovenskej republiky a Eurostatu (informácie v kapitole "II.
RIZIKOVÉ FAKTORY");  internetová stránka Slovenskej bankovej asociácie (informácie v časti "6.5.2 Hlavné trhy").
Počas platnosti tohto Základného prospektu je možné si v prípade potreby prezrieť tieto dokumenty (alebo ich kópie), ktoré sú vo fyzickej podobe prístupné v sídle VÚB, a.s., Mlynské nivy 1, 829 90 Bratislava, Slovenská republika: Tento Základný prospekt, každé Konečné podmienky, každý Súhrn konkrétnej emisie a každý prípadný Doplnok; Zakladateľská zmluva a stanovy Emitenta; Historické konsolidované finančné informácie o záväzkoch Emitenta a jeho dcérskych spoločností, konsolidované účtovné závierky zostavené v súlade s IFRS vrátane audítorských správ za roky končiace decembra 2017 a 2018.