Na rok 2011 si banka stanovila za cieľ udržať poprednú pozíciu v bankovom sektore a pokračovať v trende zvyšovania ziskovosti a efektívnosti, čo sa jej skutočne podarilo splniť. 
V čase krehkého ekonomického rastu naštrbeného inflačnými tlakmi a rastúcimi obavami o jeho ďalší vývoj v dôsledku čoraz vážnejších problémov okolo nastupujúcej dlhovej krízy v eurozóne si VÚB obhájila pozíciu jednej z najziskovejších bánk na slovenskom trhu. 
Kým prevádzkové výnosy VÚB skupiny sa zvýšili o takmer 7 %, celkové prevádzkové náklady vzrástli o 4 %. 
O rast ziskovosti sa tak postarali predovšetkým výnosy, a to prevažne čisté úrokové výnosy vyššie o 8,7 %. 
Čisté výnosy z poplatkov a provízií s nárastom o necelé 1 % a ostatné výnosy z bankových aktivít boli súhrnne vyššie o 3 % ako pred rokom, prispeli k rastu zisku len nepatrne. decembra 2011 s konsolidovaným prevádzkovým ziskom pred tvorbou opravných položiek podľa IFRS vyšším o viac ako 9 % ako v predchádzajúcom roku a jej efektivita sa v priebehu roka ďalej zlepšila, keď pomer nákladov k výnosom klesol pod 45 % zo 46 % pred rokom. j. banky vrátane jej dcérskych spoločností, je výsledkom úspešného presadenia sa na bankovom trhu, a to aj napriek tomu, že výraznejšie napredovanie bolo v uplynulom roku do určitej miery naďalej obmedzené. 
Rast dopytu po úveroch síce vytvoril väčší priestor na rast najmä v prvom polroku 2011, ale nižšia ponuka na strane pasív, predovšetkým vkladov od klientov, tento priestor pomerne výrazne zúžila. 
Výsledkom je pomalší rast celkových aktív na trhu, ako aj vo VÚB v roku 2011 než v predchádzajúcom roku. 
V týchto podmienkach sa celkové konsolidované aktíva VÚB zvýšili o 3,5 % v porovnaní s rastom o 9 % v 2010. 
Vďaka vyššiemu rastu ako na celom trhu sa však trhový podiel VÚB za rok zvýšil na 19,0 % z 18,7 %. 
Udržanie si vysokej likvidity, ako aj odolnosti proti prípadným nepriaznivým vplyvom externého prostredia následne nedovolili dosiahnuť ešte mohutnejší rast. 
Navyše v druhej polovici roka sa neistota na finančných trhoch okolo budúceho vývoja v eurozóne preniesla aj na slovenský bankový trh vo forme zhoršených očakávaní domácností aj firiem, čo sa následne prejavilo na strane nižšieho dopytu. 
Napriek tomu sa VÚB podarilo dosiahnuť dokonca skoro o tretinu rýchlejší rast úverov a pohľadávok voči klientom než v predchádzajúcom roku. 
Tieto najvýznamnejšie aktíva s podielom 65 % na celkovej bilancii vzrástli o takmer 13 % v roku 2011 oproti rastu o 10 % rok predtým. 
Aj v tomto prípade banka dokázala prekonať konkurenciu ako celok a zvýšiť svoj podiel na trhu o 0,7 percentuálneho bodu na 18,7 %. j. z investícii do cenných papierov, ktorých vývoj značne podlomili nečakané a výrazné turbulencie na finančných trhoch. 
Vďaka dobre zvolenej stratégii sa však banke podarilo tento nepriaznivý vývoj skorigovať a predbehnúť trh v raste úverov a tiež v celej bilancii aktív a pasív. 
VÚB tak potvrdila, že jej patrí popredné postavenie na slovenskom trhu úverov. 
Zároveň sa dosiahol pokles miery nesplácaných úverov dokonca o trochu viac ako v priemere na trhu. 
VÚB si naďalej úspešne udržiava jednu z najnižších mier rizikovosti svojho úverového portfólia, čím stále predstavuje banku a skupinu s jedným z najkvalitnejších úverových portfólií na slovenskom trhu. 
Nepochybne k tomu prispieva väčšia orientácia na klienta a ešte dôkladnejší prístup k uspokojovaniu finančných potrieb klientov. 
Na rozširovaní úverového portfólia o čoraz väčší okruh retailových klientov sa v rámci skupiny VÚB podieľa aj dcérska spoločnosť Consumer Finance Holding, ktorá v roku 2011 poskytla o 8 % viac pôžičiek pre občanov v čistom vyjadrení v porovnaní s rastom o 2 % v roku 2010, čím si potvrdila pozíciu lídra na trhu nebankových spotrebiteľských pôžičiek. 
Na druhej strane sa v uplynulom roku 2011 na lízingovom trhu vcelku úspešne prezentovala dcérska spoločnosť VÚB Leasing, ktorá poskytla, najmä firemnej klientele, o 27 % viac lízingových úverov oproti poklesu o 5,5 % v predchádzajúcom roku. 
Spomalenie rastu ekonomiky v druhej polovici roka a rastúce obavy o jej nasledujúci vývoj vyvolané nedôverou finančných trhov v schopnosť niektorých členov eurozóny udržať svoje fiškálne dlhy na uzde sa asi najrýchlejšie preniesli na trh depozít. 
Spomalenie rastu zisku v podnikateľskom sektore, ako aj pokles reálnych dôchodkov či úspor domácností, sa súbežne s týmito obavami predovšetkým firiem, ale aj domácností,podpísali pod citeľné spomalenie rastu vkladov uložených v bankách. 
Skupina VÚB dokázala v uplynulom roku zvýšiť vklady od klientov o 3 %, zatiaľ čo rok predtým dosiahli rast o takmer 10 %. 
Lenže aj s týmto výkonom a navyše v pokračujúcej ostrej cenovej konkurencii najmä v segmente retailových vkladov sa VÚB ešte podarilo upevniť pozíciu na trhu s podielom 18,0 % zo 17,4 % pred rokom. 
Na tomto náraste sa podieľali korporátne vklady, pričom sme predbehli trh vo vývoji vkladov finančných inštitúcií a firemných nerezidentov. 
Zároveň vklady nefinančných podnikov a verejného sektora poklesli na celom na trhu, ako aj vo VÚB. 
Na druhej strane hoci vklady domácností síce vzrástli viac ako pred rokom, v skutočnosti išlo v značnej miere len o presun úspor z podielových fondov. 
Objem aktív spravovaných spoločnosťou VÚB Asset Management bol ku koncu roka 2011 takmer o štvrtinu nižší ako pred rokom a dosiahol 683 mil. €. 
Dôchodková správcovská spoločnosť VÚB Generali, d.s.s., ktorá je 50 % dcérskou spoločnosťou banky, si úspešne udržiava pozíciu na trhu dôchodkového sporenia (14,5 %) a ku koncu roka spravovala aktíva v hodnote 666 mil. €.