Banka oceňuje nehnuteľnosti, ktoré predstavujú zabezpečenie hypotekárnych úverov na bývanie v krycom súbore, na základe interného predpisu, ktoré primárne vychádza z Opatrenia NBS č.10/2016 z 13 decembra 2016 (ďalej len „Opatrenie“).
Pri zabezpečení úveru na bývanie nehnuteľnosťou, ktorá je predmetom kúpy, je hodnotou zabezpečenia najnižšia z hodnôt kúpna cena, cena stanovená znalcom a cena stanovená na základe interného ocenenia podľa Opatrenia.
Zároveň platí, že vždy musia byť k dispozícii všetky tri hodnoty.
Pri zabezpečení úveru na bývanie nehnuteľnosťou vo výstavbe je hodnotou zabezpečenia nižšia z hodnôt odhad budúcej všeobecnej hodnoty a cena nehnuteľnosti podľa zmluvy.
Pri inom type úveru (primárne refinančné úvery a bezúčelové úvery na bývanie) sa hodnota zabezpečenia určuje na základe ceny stanovenej znalcom.
Banka pravidelne realizuje prehodnotenie nehnuteľností na základe štatistického modelu v zmysle Opatrenia.
Cenné papiere použité ako likvidné alebo doplňujúce aktíva sa oceňujú aktuálnymi trhovými cenami z Bloomberg, v prípade slovenských dlhopisov sa používa model SK tvorcov trhu.  .
V priebehu 3. kalendárneho štvrťroka boli v rámci programu krytých dlhopisov splatené dve emisie krytých dlhopisov banky v celkovom objeme 286 mil eur, v dôsledku čoho došlo k zníženiu celkového objemu krycieho súboru.
Informácie o trhovom riziku vrátane úrokového rizika, menového rizika, kreditného rizika a rizika likvidity Trhové riziko Investori do krytých dlhopisov sú vystavení riziku nepriaznivého vývoja trhových cien týchto cenných papierov a to v prípade ich predaja pred ich konečným dátumom splatnosti.
Trhové riziko rastie so zvyšujúcou sa dobou splatnosti a je ovplyvnené najmä pohybmi úrokových mier, fluktuáciou menových kurzov, úverovým rizikom, a rizikom likvidity.
Keďže banka neriadi riziko na úrovni programu krytých dlhopisov, ale na úrovni bankovej knihy, v krycom súbore nie sú zaradené žiadne zabezpečovacie deriváty. .
Úrokové riziko Banka je v každom momente vystavená úrokovému riziku z dôvodu možných zmien celkovej úrovne úrokových sadzieb, zmien vo vzťahoch medzi hlavnými trhovými sadzbami, zmien sklonu a tvaru výnosovej krivky, zmien likvidity kľúčových finančných trhov alebo volatility trhových sadzieb v rôznych menách, konsolidácie expozícií na základe rôznych korelácií medzi menami, a tlaku na modely správania.
Napriek tomu, že banka uplatňuje politiky na zaistenie a zmiernenie úrokového rizika, úrokové sadzby sú vysoko citlivé na mnohé faktory, ktoré banka nemôže kontrolovať, a výkyvy úrokových sadzieb môžu mať negatívny dopad na jej čisté úrokové výnosy.  .
Banka platí istinu a úroky z krytých dlhopisov v mene emisie.
Ak sú finančné aktivity investorov denominované hlavne v inej mene ako je mena emisie, môže to pre nich predstavovať určité riziká súvisiace s menovou konverziou, s rizikom podstatnej zmeny výmenných kurzov a rizikom, že orgány, ktoré majú právomoc nad menou investora, môžu uložiť alebo zmeniť kurzové kontroly, ktoré by mohli mať nepriaznivý dopad na príslušný výmenný kurz.
V dôsledku toho by investori mohli dostať nižšie výnosy alebo aj istinu, ako očakávali.
K dátumu vyhotovenia tohto dokumentu boli všetky bankou vydané a nesplatené emisie krytých dlhopisov denominované v mene euro.  .
Ekonomická a finančná činnosť banky je do veľkej miery závislá od úverovej spoľahlivosti jej klientov a ich schopnosti plniť si zmluvné záväzky.
Zhoršenie situácie na trhu môže negatívne ovplyvniť schopnosť klientov banky uhrádzať svoje záväzky a plniť si povinnosti voči banke, čo by mohlo mať na banku negatívny dopad a potenciálne by to mohlo predstavovať riziko neplnenia si svojich záväzkov.
Riziko likvidity banky môžu negatívne ovplyvniť viaceré faktory ako napríklad čerpanie nevyužitých viazaných úverových liniek klientov alebo zvýšená platobná neschopnosť klientov pri úveroch.
Likvidita banky môže byť ohrozená aj spomalením globálneho makroekonomického cyklu, keď náhle výbery prostriedkov korporátnych klientov ako aj retailových vkladov v dôsledku hospodárskej krízy, rastu nezamestnanosti, alebo následne v dôsledku zvýšenia reputačného rizika môže viesť k zníženiu objemu vkladov banky.
V súlade so Zákonom č. 483/2001 Z.z o o bankách a o zmene a doplnení niektorých zákonov (ďalej len „Zákon o bankách“) banka v každom okamihu drží v krycom súbore vankúš likvidných aktív pokrývajúci minimálne hodnotu maximálneho kumulovaného čistého záporného toku likvidity z programu krytých dlhopisov počas obdobia nasledujúcich 180 dní.  .
Informácia o možnosti predĺženia splatnosti krytých dlhopisov podľa § 82 ods. 3 až 13 Zákona o bankách Splatnosť istiny z krytých dlhopisov môže byť v súlade s § 82 ods. 3 až 13 Zákona o bankách predĺžená najviac o 24 mesiacov, pričom ostatné emisné podmienky vrátane spôsobu určenia výnosov sa uplatňujú aj počas predĺženej doby splatnosti emisie krytých dlhopisov.
Predĺženie splatnosti emisií krytých dlhopisov nesmie mať za následok zmenu poradia splatnosti emisií krytých dlhopisov oproti ich pôvodnému poradiu.
K predĺženiu splatnosti môže dôjsť iba z dôvodov, ak bola nad bankou zavedená nútená správa, ak na jej majetok bol vyhlásený konkurz, alebo bol podaný návrh na začatie rezolučného konania.  .
Ku dňu vyhotovenia tohto dokumentu neboli v krycom súbore žiadne úvery, u ktorých došlo k zlyhaniu alebo ktoré boli viac ako 90 dní po splatnosti.  .
Manažér zodpovedný za vypracovanie finančných správ spoločnosti, Darina Kmeťová, v súlade s par. 2, článok 154 talianskej legislatívy „Testo Unico della Finanza“ (Consolidated Law on Finance) vyhlasuje, že účtovné informácie obsiahnuté v tomto dokumente korešpondujú s účtovnými zápismi, knihami, účtovnými závierkami a finančnými výkazmi spoločnosti.