Ako sa uvádza na predchádzajúcich stranách, v roku 2019 sme zažili nižší rast HDP v porovnaní s minulýmrokom. 
Z hľadiska súkromnej spotreby sme oproti roku 2018 zaznamenali trochu miernejší, ale ešte vždy priaznivý vývoj. 
Na druhej strane vývoj na trhu práce, konkrétne pri mzdách, pokračoval vo vysokom raste s medziročným nárastom nominálnej mzdy o 7,8 % ku koncu roka 2019. 
Miera úspor prvýkrát od roku2000 prekonala hranicu 10 %, a preto sa veľmi vysoká časť z vyššie spomínaného nárastu mzdových príjmov nespotrebovala. 
Na druhej strane úrokové sadzby zostali na veľmi nízkej úrovni. 
Na príjmovej stránke sme zaznamenali výrazný pokles, spôsobený najmä jednorazovými účinkami v roku2018 a zároveň výrazným poklesom úrokových príjmov. 
Na strane nákladov sme zaznamenali medziročné zníženie, a to pričinením štrukturálnych úspor pri administratívnych nákladoch. 
Skupina VÚB dosiahla zisk pred tvorbou rezerv, opravných položiek a daňami vo výške 188,8 milióna €. 
Skupina VÚB si udržala zisk pred zdanením na uspokojivej úrovni 154,2 milióna €. 
Pomer nákladov a výnosov Skupiny VÚB (bez bankových odvodov) dosiahol 51,35 %, čo je nárast o 595 bázických bodov. 
Pokiaľ ide o obchodné činnosti, VÚB dosiahla významný rozvoj v oblasti úverového portfólia, ktoré vzrástlo o 5,6 %, čo viedlo k udržaniu stabilného trhového podielu na úrovni 21,2 %. 
O 5,9 % vzrástli aj celkové aktíva celej skupiny VÚB. 
Tento nárast však nemal negatívny vplyv na kvalitu nášho portfólia, keďže podiel nesplácaných úverov zostal na veľmi uspokojivej úrovni. 
VÚB navyše aj naďalej dominovala na trhu z hľadiska kvality úverov. 
Podiel nesplácaných úverov na úrovni skupiny bol vo VÚB ku koncu roku 2019 na úrovni len2,98 % z celkového hrubého objemu úverov v porovnaní s trhovým priemerom 3,1 %. 
Banke sa zároveň podarilo zvýšiť primárne vklady o 7,4 % a udržať si zdravý stav likvidity, ktorý vyjadruje podiel úverov ku vkladom na úrovni 95,4 %. 
Na posilnenie stability ďalšieho obchodného rastu sa kapitál skupiny zvýšil na jednu z najvyšších kapitálových primeraností na slovenskom trhu s podielom 17,38 %, čo vysoko prekračuje minimálne požiadavky stanovené centrálnou bankou. 
To nám poskytuje solídny základ na pokračujúci obchodný rast.