Rok 2008 sa vo VÚB banke niesol predovšetkým v znamení vrcholiacich príprav na prijatie spoločnej európskej meny. 
Popri sústredení sa na rast trhových podielov v retailovom, ako aj korporátnom bankovníctve venovala banka zvýšenú pozornosť všetkým procesom potrebným na bezproblémový prechod na novú menu euro v snahe byť v tomto smere jasným lídrom. 
Pokračujúci rast objemu hypotekárneho a spotrebného financovania potvrdzuje vedúcu pozíciu banky na trhu ponuky služieb, produktov a poradenstva na zabezpečenie financovania nehnuteľnosti pre klienta. 
Významný posun vpred zaznamenalo aj financovanie firemnej klientely – ako veľkých korporátnych klientov, tak aj segmentu malých a stredných podnikov. 
Firemná kultúra kladie dôraz predovšetkým na spokojnosť klientov s kvalitou poskytovaných služieb a zvyšovanie ich dôvery, čoho dôkazom sú výborné výsledky v oblasti úverov firemným klientom. 
Zameranie na klienta sa premieta aj do projektov prebiehajúcich v banke, ktorých cieľom je neustále skvalitňovanie klientskeho servisu prostredníctvom zlepšovania procesov, inovácie kľúčových produktov, pokračujúceho redizajnu širokej obchodnej siete pozostávajúcej z 227 retailových a hypotekárnych centier a 32 firemných pobočiek, či rozvoja alternatívnych distribučných kanálov. 
Viacero cien v rôznych kategóriách súťaže Zlatá minca 2008 je ocenenie od finančných odborníkov potvrdzujúce, že sa banke v tomto smere darí. 
Objem bankových vkladov VÚB dosiahol ku koncu roka 2008 hodnotu 8,1 mld. EUR (245 mld. SKK), čo predstavuje nárast oproti predchádzajúcemu roku o takmer 20 %. 
Za týmto dynamickým rastom figurujú vklady od retailových klientov, predovšetkým termínované vklady, o ktoré bol najmä s blížiacim sa termínom prijatia eura enormný záujem. 
Banka pritiahla pozornosť klientov aj špeciálnym produktom Euroflexivklad, ktorý okrem mimoriadneho výnosu ponúkal aj bezpečnú konverziu slovenských korún na eurá. 
Ani bežné účty, medzi nimi hlavne Flexiúčet, nestratili na svojej atraktívnosti a oproti predchádzajúcemu roku sa zvýšilio 22 %. 
Na klesajúcom trhu s firemnými depozitmi sa banke podarilo udržať si pozíciu, k čomu nezanedbateľne prispeli prostriedky na bežných účtoch korporácií, ktoré sa medziročne zvýšili o viac ako 20 %. 
VÚB banka v roku 2008 naďalej skvalitňovala služby nonstop bankingu, medzi ktoré patrí služba Kontakt, Internet banking, Internet banking Plus, Mobil banking, Biznis banking a služba Multicash. 
K 31. 12. 2008 mala banka vyše 600-tisíc klientov s aktivovanými službami elektronického bankovníctva. 
V porovnaní s rokom 2007 bol zaznamenaný nárast počtu klientov s aktivovanou službou Internet banking a Mobil banking. 
Internet banking sa v roku 2008 rozšíril o predaj predschválených podnikateľských úverov tzv. Podnikateľská úverová linka, predaj podielových fondov Eurizon a Generali, notifikácie ku kreditným kartám a bezpečnostné informácie na prihlasovacej stránke (základné bezpečnostné pravidlá, odporúčania pre zabezpečenie počítača, informácie o phisingu a pharmingu a pod.) zostatku alebo pohybov na účte, bolo v Internet bankingu prístupné už v deň vyhlásenia konverzného kurzu. 
V Kontaktnom centre sa v minulom roku spustil predaj poistenia Cardiff, predaj Flexipôžičky, telefonické nahlasovanie straty dokladov a poskytovanie služby pre majiteľov Kreditných kariet NAY vydaných v ČR. 
Pripravenosť a profesionálnu úroveň elektronickej komunikácie a poskytovania informácií súvisiacich s eurom potvrdil aj prieskum spoločnosti STEM/MARK, v ktorej VÚB banka dosiahla najvyššie skóre. 
V roku 2008 banka začala vydávať platobné karty s čipom. 
Ide o novú technológiu, ktorá prináša klientom bezpečnejšiu formu platenia. 
Všetky druhy debetných aj kreditných čipových kariet majú nové dizajny s motívmi malieb zo súťaže Nadácie VÚB maľba 2006 a 2007. 
Zároveň sa predĺžila platnosť všetkých platobných kariet (okrem virtuálnych) na 3 roky. 
Pre držiteľov kreditných kariet MasterCard Original+ banka pripravila nový Vernostný program plus, v ktorom je klientom po splnení stanovených podmienok vrátený ročný poplatok. 
Ako benefit ku kreditnej karte MasterCard Original+ je pre zvýšenie bezpečnosti umožnené bezplatné zasielanie sms a e-mailových notifikácií o použití platobnej karty, výpise ku kartovému účtu, o úhrade a nových produktoch a službách. 
V priebehu roka 2008 bolo nainštalovaných 1 353 nových EFT POS terminálov. 
S celkovým počtom 5 928EFT POS terminálov si banka zabezpečila 19 % podiel na slovenskom trhu, pričom v objeme transakcií predstavuje trhový podiel približne 23 %. 
Do siete bankomatov pribudlo 51 nových lokalít, čo pri zrušení 26 lokalít znamená nárast o 25 ks. 
S počtom 541 bankomatov banka dosiahla trhový podiel na úrovni takmer 24 %. 
S trhovým podielom približne 27 % si banka aj v roku 2008 upevnila pozíciu lídra na trhu hypotekárneho financovania. 
Banka rástla v hypotekárnych úveroch o 38 %, predovšetkým vďaka rekordnému predaju flexih ypoték v objeme 0,7 mld. EUR (21,5 mld. SKK). 
Podobne pokračovali v dynamickom raste aj spotrebnéúvery, o ktoré bol naďalej značný záujem. 
Za ich rastom o 34 % stojí inovovaný produkt Flexipôžička s koncovým stavom takmer 0,4 mld. EUR (12,5 mld. SKK). 
Banka veľmi úspešne pokrývala trh úverov aj v spolupráci s dcérskou spoločnosťou Consumer Finance Holding, kde stav úverov sprostredkovaných cez túto spoločnosť dosiahol bilančnú sumu 208 mil. EUR (6,3 mld. SKK), čo predstavuje medziročný nárast o 11,9 %. 
Expanzia banky na trhu firemných úverov pokračovala razantným tempom i v uplynulom roku 2008. 
Medziročný rast úverov poskytnutých korporátnemu sektoru VÚB bankou dosiahol opäť viac ako 30 %, a to vďaka vysokému dopytu veľkých klientov, ako aj malých a stredných podnikov. 
Mimoriadne výrazný nárast financovania projektov a nehnuteľností o viac ako 60 % sa presadil v segmente veľkých firemných klientov. 
Okrem toho objem kontokorentných úverov v tomto segmente vzrástol o 107 %. 
Malým a stredným podnikom banka poskytla v roku 2008 o 27 % viac úverov ako pred rokom. 
Popri silnom raste objemu úverov saVÚB sústreďuje na zachovanie kvality úverového portfólia, a preto kladie vysoký dôraz na aktivity súvisiace s manažmentom rizika. 
V priebehu roka 2008 sprostredkovala VÚB banka domáce platby v objeme takmer 0,8 mld. EUR (25 mld. SKK) a zahraničné platby v objeme takmer 21 mld. EUR (630 mld. SKK), čím si udržala významné postavenie na trhu v oblasti poskytovania služieb v platobnom styku, najmä so zahraničím. 
Kým v tuzemskom platobnom styku dosiahla 8 % podiel na trhu, v zahraničnom styku sprostredkovala 13 % všetkých platieb realizovaných v bankovom sektore. 
Najviac k tomu prispeli platby realizované do zahraničia s medziročným rastom vo VÚB o 47 %.