Vážení akcionári, klienti a obchodní partneri, zamestnanci, rok 2016 bol pre VÚB veľmi dobrým rokom. 
Skupina bola úspešná najmä v komerčnej oblasti. 
Na úverovom trhu výrazne predbehla konkurenciu v retailovom aj korporátnom segmente a stala sa vôbec po prvýkrát jednotkou v poskytovaní úverov na Slovensku! Skupine sa zároveň podarilo zvýšiť objemy klientskych vkladová tak zväčšiť svoj trhový podiel. 
V mene dozornej rady by som sa chcel poďakovať manažmentu a zamestnancom za všetky tieto výsledky. 
Chcel by som tiež vyjadriť vďaku za úsilie banky pri tvorbe vysokého zisku. 
Napriek nepriaznivým úrokovým sadzbám a znižujúcim sa maržiam skupina takmer dokázala dosiahnuť úroveň čistého zisku z predchádzajúceho roka. 
Mimoriadny výnos z predaja akcií VISA celkom iste predstavoval kľúčový faktor, ktorý zvýšil spodnú hranicu. 
Popri tom prispela k výsledkom výrazná snaha vyvíjať nové produkty, zvyšovať obchodnú činnosť nad očakávané hranice a úsilie ďalej zlepšovať prevádzkovú efektívnosť a o to viac si ich cením. 
V roku 2017 VÚB musí naďalej zvyšovať kvalitu, získať rozhodujúci objem a stále posilňovať efektivitu a efektívnosť, aby tak vykompenzovala klesajúce marže a zvyšujúce sa regulatórne náklady. 
Intesa Sanpaolo je rozhodnutá rovnako, ako v minulosti banke pomôcť v každej oblasti. 
Jedným z významných príkladov je centralizácia VÚB IT infraštruktúry do dátových centier Intesa Sanpaolo. 
To umožní VÚB skvalitniť služby, ktoré poskytuje klientom a zároveň efektívne zlepšiť kontinuitu obchodnej činnosti a schopnosť obnovy činnosti v prípade havarijných situácií. 
Myslím si, že banka má stanovené náročné ciele. 
Napriek tomu som presvedčený, že s dôverou klientov a obchodných partnerov sú reálne, zvlášť keď si zachovávame pracovný entuziazmus, ktorý je nevyhnutným a kľúčovým faktorom úspechu. 
Ezio Salvai, predseda dozornej rady