Rok 2007 znamenal pre VÚB významný posun vpred. 
Popri sústredení sa na rast trhových podielov v retailovom, ako aj korporátnom bankovníctve venovala banka zvýšenú pozornosť procesu akvizície lízingovej spoločnosti B.O.F., ktorá sa na konci roka stala súčasťou skupiny VÚB. 
Pokračujúci rast objemu hypotekárneho a spotrebného financovania potvrdzuje vedúcu pozíciu banky na trhu ponuky služieb, produktov a poradenstva na zabezpečenie financovania nehnuteľnosti pre klienta. 
Významný posun vpred zaznamenalo aj financovanie firemnej klientely – tak veľkých korporátnych klientov, ako aj segmentu malých a stredných podnikov. 
Firemná kultúra kladie dôraz predovšetkým na spokojnosť klientov s kvalitou poskytovaných služieb a zvyšovanie ich dôvery, o čom svedčí priaznivý vývoj na poli vkladov od klientov. 
Zameranie na klienta sa premieta aj do projektov prebiehajúcich v banke, ktorých cieľom je neustále skvalitňovanie klientskeho servisu prostredníctvom zlepšovania procesov, inovácie kľúčových produktov, redizajnu širokej obchodnej siete pozostávajúcej z 209 retailových, 33 firemných pobočiek a 11 hypotekárnych centier či rozvoja alternatívnych distribučných kanálov. 
Viacero cien v rôznych kategóriách súťaže Zlatá minca 2007 je ocenenie od finančných odborníkov potvrdzujúce, že sa banke v tomto smere darí. 
Objem bankových vkladov VÚB dosiahol ku koncu roka 2007 hodnotu 205 mld. 
Sk, čo predstavuje nárast oproti predchádzajúcemu roku o silných 15 %. 
Za prudký rast vkladov od retailových klientov sa podpísali tak termínované vklady, ako aj bežné účty– vďaka modifikovanému unikátnemu produktu Flexiúčet (s možnosťou 5 % úročenia prostriedkov)vzrástli bežné účty obyvateľstva o silných 21 %. 
Túto mieru rastu dosiahli tiež prostriedky pod správou dcérskej spoločnosti VÚB Asset Management, ktorých objem sa tak priblížil k 30 miliardovej hranici. 
Firemní klienti sa začali vo väčšej miere zameriavať na termínované úložky, avšak ani bežné účty neostali mimo zorného poľa ich záujmu a celkové vklady v správe korporátneho bankovníctva sa tak medziročne zvýšili o 9 %. 
Všeobecná úverová banka v roku 2007 naďalej skvalitňovala služby nonstop bankingu, medzi ktoré patrí služba Kontakt, Internet banking, Internetbanking Plus, Mobil banking, Biznis banking a služba Multicash. 
Svedčí o tom aj ocenenie – Strieborná minca 2007, ktorú VÚB banka získala v kategórii elektronické bankovníctvo. 
V porovnaní s rokom 2006 sa zvýšil počet klientov so službou Internet banking a Mobil banking o 10 %, respektíve 11 %. 
Klienti zadali cez Internet banking o 40 % viac transakcií ako minulý rok a operátori v Kontaktnom centre prijali takmer 1 milión hovorov. 
K významným zmenám minulého roka patrí spustenie nového bezpečnostného modelu, ktorého cieľom bolo zvýšiť dôveru našich klientov k službám elektronického bankovníctva, nahradiť Záložné otázky novým bezpečnostným prvkom – Grid kartou – a poskytnúť klientovi možnosť nastaviť denný limit pre bezpečnostné prvky podľa jeho vlastných potrieb. 
Ponuku služieb Internet bankingu tiež obohatili nové služby k podielovým fondom a rozšírenie histórie transakcií až 24 mesiacov dozadu pre bežné/termínované účty a vkladné knižky. 
V roku 2007 VÚB banka ako novinku vydala neembosovanú platobnú kartu Maestro DOBRÝ ANJEL s jedinečným dizajnom reprezentujúcim neziskovú organizáciu DOBRÝ ANJEL, ktorá pomáha ľuďom s onkologickými ochoreniami a ich rodinám pravidelnými mesačnými príspevkami. 
Špecifikom karty je príspevok banky neziskovej organizácii DOBRÝ ANJEL vo výške 1 % z objemu bezhotovostných platieb vykonaných kartou, ktoré za klienta do systému DOBRÝ ANJEL zaplatí VÚB banka z vlastných prostriedkov. 
Prelomovou novinkou je tiež služba pre internetových obchodníkov – eCard VÚB, ktorá využíva technológiu 3D Secure, v súčasnosti najvyššieho bezpečnostného štandardu pri akceptácii platobných kariet cez internet. 
V rámci zlepšovania svojich služieb predovšetkým retailovým klientom banka v priebehu roka nainštalovala 33 nových bankomatov. 
Ku koncu roka2007 tak v sieti VÚB figurovalo 516 bankomatov, čo predstavuje 24 % podiel bankomatov na území SR. 
V roku 2007 bolo nainštalovaných 1 158nových EFT POS terminálov. 
S celkovým počtom 5 364 EFT POS terminálov si banka zabezpečila 20 % podiel na slovenskom trhu, pričom v objeme transakcií predstavuje trhový podiel 24 %. 
Obyvateľstvo – hypotekárne a spotrebné úvery VÚB bola aj v roku 2007 v oblasti hypotekárneho financovania mimoriadne úspešná a posilnila si svoju pozíciu lídra na trhu. 
Banka rástla v hypotekárnych úveroch o 44 % a ukončila rok na koncovom stave 41,7 mld. Sk. 
Veľkou mierou sa na tomto úspechu podieľajú aj hypotekárne úvery v EUR,ktorých celkový objem sa počas minulého roka takmer strojnásobil. 
Za silným 29 % rastom spotrebného financovania stojí inovovaný produkt Flexipôžička s koncovým stavom 9,2 mld. Sk. 
Banka veľmi úspešne pokrývala trh úverov aj v spolupráci s dcérskou spoločnosťou Consumer Finance Holding, kde stav úverov sprostredkovaných cez túto spoločnosť dosiahol bilančnú sumu 6,2 mld., čo predstavuje medziročný nárast o 24 %. 
Financovanie firemných klientov zaznamenalo v roku 2007 raketový vzostup. 
Segment malých a stredných podnikov – ako jedna zo strategických priorít VÚB – dokázal zvýšiť objem svojich úverov v knihách banky v porovnaní s predchádzajúcim rokom o 34 %. 
Bilancia aktív od veľkých firemných klientovsa zvýšila o prudkých 31 % a dosiahla 35 miliardovú hranicu; podporená bola rozvojom financovania projektov a nehnuteľností, ktorého objem sa počas roka takmer zdvojnásobil. 
Popri silnom raste objemu úverov sa VÚB sústreďuje na zachovanie kvality úverového portfólia, a preto kladie vysoký dôraz na aktivity súvisiace s manažmentom rizika. 
V priebehu roka 2007 sprostredkovala VÚB banka domáce platby v objeme takmer 25 mld. 
Sk a zahraničné platby v objeme viac ako 440 mld. 
Sk, čímsi udržala významné postavenie na trhu v oblasti poskytovania služieb v platobnom styku. 
Kým v tuzemskom platobnom styku dosiahla 10 % podiel na trhu, v zahraničnom styku sprostredkovala 9 % všetkých platieb realizovaných v bankovom sektore, pričom priaznivejší vývoj zaznamenali platby realizované zo zahraničia.