Ukazovateľ finančnej páky s konečnou platnosťou nadobudol účinnosť 1.januára 2015, podľa prudenciálnych pravidiel Bazileja III.
Ukazovateľ finančnej páky určuje, do akej miery Tier 1 kapitál pokrýva celkovú expozíciu banky.
Tento pomer sa vypočíta na základe zahrnutia podsúvahových expozícií a aktív.
Cieľom ukazovateľa je udržať mieru zadĺženosti tak, že sa stanoví minimálna úroveň krytia expozícií vlastným imaním.
Tento pomer, ktorý orgány sledujú, je vyjadrený v percentách a podlieha minimálnemu regulačnému limitu 3% (referenčná hodnota Bazilejského výboru).
Ukazovateľ finančnej páky sa počíta štvrťročne a je sledovaný na individuálnej aj konsolidovanej úrovni.
Pomer pákového efektu sa vypočíta ako pomer kapitálu Tier 1 k celkovej expozícii.
Celková expozícia, ktorá tvorí menovateľ, zahŕňa súvahové expozície očistené o všetky zložky odpočítané od kapitálu Tier 1 a podsúvahové expozície.
Zverejnenie ukazovateľa finančnej páky je prezentované v súlade regulačných zásad CRR a stanovených v súlade s ustanoveniami vykonávacieho nariadenia (EÚ) 2016/200.
Tento pomer je vyjadrený v percentách a podlieha minimálnemu regulačnému limitu 3% (referenčná hodnota Bazilejského výboru).  Vlastné zdroje, rizikovo vážené aktíva a ukazovatele kapitálovej primeranosti sú počítané podľa harmonizovaných pravidiel a regulácií pre banky a investičné spoločnosti obsiahnuté v direktíve 2013/36/EU („CRD IV“) a v Regulácii 575/2013 („CRR“) z 26. júna 2013, ktoré transponujú štandardy bankového dohľadu definované Bazilejským výborom na zákony Európskej únie.
Tento legislatívny rámec určuje položky vlastných zdrojov (regulatórneho kapitálu), pozostáva z nasledujúcich úrovní kapitálu: Kapitál Tier 1 sa skladá: Vlastný kapitál Tier 1 (CET 1), Dodatočný kapitál Tier 1 (AT1), Kapitál Tier 2 (T2).
Kapitál Tier 1 sa skladá z nasledujúcich položiek: základné imanie, emisné ážio, nerozdelený zisk bez čistého zisku za rok, ostatné rezervy, ostatné súčasti komplexného výsledku, reálnou hodnotou ocenené zisky a straty vyplývajúce z vlastného kreditného rizika banky súvisiaceho s derivátovými záväzkami, ostatné prechodné úpravy k CET 1 kapitálu, CET 1 kapitálové položky alebo odpočítateľné položky – ostatné, a zahŕňa aj zníženie o goodwill a nehmotný majetok.
Položky sú spôsobilé na zahrnutie do vlastného kapitálu Tier 1 (CET 1) iba vtedy, keď sú inštitúcii dostupné na neobmedzené a okamžité použitie na krytie rizík alebo strát, hneď ako tieto riziká či straty vzniknú.
Dodatkový kapitál (Tier 2) sa skladá z nasledujúcich položiek: Nadbytok rezerv nad prípustnými očakávanými stratami z IRB, podriadený dlh, ostatné prechodné úpravy k dodatkovému kapitálu. Údaje o ukazovateli krytia likvidity podľa Opatrenia NBS 16/2014 v platnom znení §1, odsek 2g) sú uvedené v prílohe č. 1.  Ostatné požiadavky na zverejňovanie informácií uvedené v ôsmej časti nariadenia (EÚ) č. 575/2013 - kvantitatívne informácie sú uvedené v prílohe č. 1.